
Årsplan for studieåret 2003/2004 LU
	Uke
	Dag/dato
	Arrangementer

	

	August 2003

	32 og 33
	
	Utsatt/ny eksamen

	33
	Onsdag 13. og torsdag 14.
	Personalseminar

	34
	Tirsdag 19.
	Studiestart 1. studieår heltid og deltid ALU/FLU

	35
	Mandag 25
	Kl. 09.00      Studiestart 2. studieår ALU 

Kl. 09.00      Studiestart 3. studieår FLU deltid

Kl. 12.00      Studiestart 3. studieår ALU

Kl. 16 + 17  4. studieår ALU og videreutdanning LU

Kl. 09.00      Studiestart Hovedfag i barnehagepedagogikk

	35
	Tirsdag  26.
	Kl. 08.30      Studiestart 3. år FLU heltid og 4. år deltid

Kl. 13.00      Studiestart OSEC-studenter

	35
	Onsdag 27.
	Kl. 09.00      Studiestart Hovedfag flerkulturell og utviklingsrettet 

                   Utdanning

	35
	Torsdag 28.
	Kl. 09.00      Studiestart 3. år FLU heltid

                   Studiestart 2. år FLU deltidsstudenter

                   Studiestart 4. år FLU deltidsstudenter

	

	September 2003

	37
	Mandag 8.
	kl. 12.30        Felles personalmøte

	37
	Fredag 12.
	Kl. 12.30       Avdelingsstyremøte

	38
	Tirsdag 16.
	Kl. 09.00 - 18.00 Heldagsmøte i ledergruppen

	38
	Fredag 19.
	Forskningstorget   1/2 fagdag

	

	Oktober 2003

	41
	Onsdag 8.
	Kl. 12.30       Felles personalmøte

	41
	Torsdag 9.
	Arbeidsmiljødag ved HiO

	41
	Fredag 10.
	Kl. 12.30       Avdelingsstyremøte

	44
	Fredag 31.
	Østlandsk lærerstevne

	

	November 2003

	44
	Lørdag 1.
	Østlandsk lærerstevne

	47
	Mandag 17
	Kl. 12.30        Felles personalmøte

	47
	Tirsdag 18.
	Kl. 09.00 - 18.00 Heldagsmøte i ledergruppen

	47
	Fredag 21.
	Kl. 12.30        Avdelingsstyremøte

	

	Desember 2003

	49
	Onsdag 3.
	Fagdag   (hel)

	50
	Onsdag 10.
	Kl. 12.30        Felles personalmøte

	50
	Fredag 12.
	Kl. 09.00        Avdelingsstyremøte

	51
	Torsdag 18.
	Semesterslutt

	51
	Fredag 19.
	Juleavslutning for personalet

	


	Januar 2004

	2
	Mandag 5.
	Semesterstart

	
	
	

	4
	Mandag 19.
	Halv fagdag

	

	Februar 2004

	
	
	HiO fagdag

	

	Mars 2004

	
	
	Åpen dag HiO

	11
	Tirsdag 9.
	FoU-dag (hel dag)

	

	April 2004

	15 - 16
	5. - 12.
	Påskeferie

	
	
	

	

	Mai 2004

	
	
	

	
	
	

	

	Juni 2004

	24
	Torsdag 10.
	Avslutning  3. og 4. år FLU

	24
	Fredag 11.
	Avslutning  4. år  ALU

	24
	Fredag 11.
	Semesterslutt

	


Årsplan for praksisopplæringen
studieåret 2003/2004

	Uke
	1. studieår
	2. studieår
	3. studieår
	4. studieår*
	Ferie i grunnskolen

	
	A03
	A02
	A01
	A00
	

	34
	
	
	
	
	Skolestart 18.08

	35
	
	
	
	
	

	36
	
	
	
	
	

	37
	Førpraksismøte A03: 08.09.
	
	
	
	

	38
	
	
	
	
	Valgdag 15.09

	39
	
	
	
	
	

	40
	
	
	
	
	Høstferie 29.09.-03.10.

	41
	6. okt

A03
	Førpraksismøte

A02: 06.10
	Skoleovertakelse A01

7. og 8. okt planlegging på skolene
	
	

	42
	17.okt
	
	16. og 17. okt forberedelse/planlegging
	
	

	43
	
	
	Overtakelse av skolene
	
	

	44
	
	
	Oppsummering

29.okt på skolene

30. okt på HiO
	
	

	45
	
	3. nov
	
	
	

	46
	
	A02
	
	
	

	47
	
	21.nov
	
	
	

	48
	
	Førpraksismøte FKL 24. nov 03
	Studenter A01 har besøkt praksisskole
	
	

	49
	
	
	Førpraksismøte A01 01.12
	
	

	50
	
	
	
	
	

	51
	
	
	
	
	

	52
	
	
	
	
	Juleferie fra 22.12

	2
	
	
	
	
	Juleferie til 05.01

	3
	
	FKL ALU02
	12. jan
	
	

	4
	
	6 uker,
	A01
	
	

	5
	
	avvikles uke 3-8
	
	
	

	6
	Førpraksismøte A03: 02.02.
	
	6. feb
	
	

	7
	
	
	
	9. feb A00 30+30SP/


	

	8
	
	Førpraksismøte A02: 16.02
	
	A00 30+30SP/ *

20. feb.
	

	9
	
	
	
	
	Vinterferie 23.-27.02

	10
	1. mars
	
	
	
	

	11
	A03
	
	
	
	

	12
	
	15. mars
	
	
	

	13
	26.mars
	A02
	
	
	

	14
	
	2. april
	
	
	

	15
	
	
	
	
	Påskeferie fra 05.04

	16
	
	
	
	
	Påskeferie til 13.04

	17
	
	
	
	
	

	18
	
	
	
	
	


* 60 SP 4. års fag kan avtale tid for praksisperioden med praksisenheten.
Plan for første avdeling 
1. Felles mål: Grunnleggende yrkeskompetanse og profesjonell danning

Allmennlærerutdanningen skal både gi utdanning i en rekke av fag og samtidig bidra til utvikling av fagovergripende yrkeskompetanse. Utvikling av lærerkompetanse er en prosess som fortsetter gjennom alle årene en er i jobb som lærer. Grunnutdanningen som lærer kan sees som den første perioden i denne kompetanseutviklingen. Den skal gi et nødvendig grunnlag for den enkeltes utvikling av faglig kunnskap og innsikt og av kreativitet og profesjonalitet i arbeidet som lærer. Disse brede faglige og fagovergripende målene er samtidig utrykk for at lærerutdanningen har vidtfavnende danningsoppgaver. Mer konkret betyr det at læreres kompetanseutvikling kan sees som en vedvarende danningsoppgave. I brytningene mellom skiftende oppgaver i skolehverdagen og  mangfoldet av faglige vurderinger av skole og lærerarbeid danner lærere seg og utvikler og fornyer sine personlige kunnskaper.

Allmennlærerutdanningen ved Høgskolen i Oslo er lagt opp slik at de to første årene av den fireårige grunnutdanningen utgjør det vi kaller "første avdeling". Denne planen, og fagplanene for de obligatoriske fagene Norsk, Matematikk, Pedagogikk, Kristendoms-, religions- og livssynskunnskap (KRL) og Grunnleggende lese-, skrive- og matematikkopplæring (GLSM), beskriver organiseringen av første avdeling.

Fagovergripende kompetanse og flerfaglighet

Faglig kompetanse er et hovedansvar for hvert av studiefagene i utdanningen. De fagovergripende kompetanseområdene (jfr. Rammeplan for allmennlærerutdanning av 2003, punkt 2.1) uttrykker felles oppgaver som alle studiefagene skal bidra til i samspill med den fagrettede kompetanseutviklingen. I første avdeling vektlegges særlig de fire første målområdene.  

· Didaktisk og fagdidaktisk kompetanse dreier seg om å kunne forberede, gjennomføre, analysere og vurdere læreprosesser, undervisning og læreplaner på systematiske og gjennomtenkte måter i møte med elever med stort mangfold både i kulturell og sosial bakgrunn og i interesser og evner. 

· Sosial kompetanse er knyttet til evne til ta andres perspektiv, lytte, samarbeide og gi respons og virke som korrektiv. I arbeidet sammen med jenter og gutter i ulike aldre, så vel som i samarbeid med hjem, kolleger og nærmiljø, er det viktig for lærere å ha en allsidig sosial kompetanse. 

· Kulturell og estetisk kompetanse er en nøkkeldimensjon både i hverdagsliv og skole. Møtet med en mangfoldig og krevende kultursituasjon, dagens flerkulturelle skolehverdag, og globale utviklingsutfordringer stiller omfattende og nye krav til estetisk, kulturell og sosial kompetanse hos lærere i norsk skole. 
· Kompetanse til å vurdere grunnlagsspørsmål omfatter yrkesetiske dilemmaer så vel som spørsmål om hvordan skolens samfunnsoppdrag og valg av profil og innhold kan forståes og bør konkretiseres og utformes. 

· Endrings- og utviklingskompetanse er en nøkkelressurs i en skole som i økende grad møter utfordringer til fornyelse både innenfra og utenfra. Skoler kan ses som demokratiske framtidsverksteder.  Her skal nye generasjoner møte oppgaver og tema som gir kunnskap og innsikt til å møte dagens og morgendagens sivilisatoriske trusler og utfordringer.  Det krever lærere med kompetanse og mot til å ta fatt på profesjonelle utviklingsoppgaver. 
Disse vidtfavnenede danningsmålene står ikke i motsetning til yrkesrettede kunnskaps- og ferdighetsmål. Hvert av fagene har ansvar for å tilrettelegge for utviklingen av studentenes kunnskap og kompetanse innen fagområdet. Fagene har samtidig ut fra fagfeltenes egenart ansvar for å bidra til utvikling i forhold til de felles målene for allmennlærerutdanningen og for første avdeling.  Med danning som sammenbindende mål, har fagene også som oppgave å møte studentene med kunnskapsstoff og utfordringer kombinert med romslighet for studentmedvirkning og frirom til å lære og utforske fag og yrkesfelt. Da må studieopplegg og fagplaner bidra til at nye generasjoner av lærere kan ta opp aktuelle og ukonvensjonelle spørsmål i forhold til utviklingen av læreryrke, skole og samfunn. 

2. Fagovergripende områder og oppgaver

De fagovergripende oppgavene tar utgangspunkt i nasjonale prioriteringer som er omtalt i punkt 2.5 i Rammeplan for allmennlærerutdanning av 2003, og strategiske prioriteringer ved Høgskolen i Oslo og Avdeling for lærerutdanning. I første avdeling er dette blant annet:  

· Den flerkulturelle skolen 

· Likestilling og utvikling av en framtidsrettet skole både for jenter og gutter

· En temarekke med tverrfaglige emner

· Drama som metode

· IKT og bruk av IKT i skolen

· Estetisk kompetanse for klasselærere

· Det kulturelle lærerskrinet - temadager med bruk av kulturfag, museer og andre kulturinstitusjoner

· Plan for praksisopplæringen og samarbeid om oppgaver mellom studiefag og praksisopplæring 

Mange av disse oppgavefeltene er omtalt videre i denne planen. Praksisopplæringen i første avdeling er tema for punkt 6. For områdene IKT og Drama i første avdeling er det i tillegg laget egne planer. 

3. Oppbygging og organisering av allmennlærerutdanningen etter Rammeplan for allmennlærerutdanning av 2003

Allmennlærerutdanningen for studenter som starter sitt allmennlærerstudium ved Høgskolen i Oslo fra høsten 2003 bygger på Rammeplan for allmennlærerutdanning av 2003, fastsatt av Undervisnings- og forskningsdepartementet 3. april 2003.

Allmennlærerutdanning er en fireårig yrkesutdanning (240 studiepoeng). Utdanningen omfatter en obligatorisk del på 120 studiepoeng og en valgbar del på 120 studiepoeng.

Utdanningens obligatoriske del består av:

Pedagogikk
30 studiepoeng

Kristendoms-, religions- og livssynskunnskap (KRL)
20 studiepoeng

Matematikk
30 studiepoeng

Norsk
30 studiepoeng

Grunnleggende lese-, skrive og matematikkopplæring (GLSM)
10 studiepoeng

Praksisopplæring som en integrert del av studieenhetene 
20-22 uker

Utdanningens valgbare del består av 120 studiepoeng til valg mellom skolerelevante fag, hvorav minst 60 studiepoeng må benyttes til valg av fag som tilsvarer grunnskolens fag.

4. Studiemodell og studieorganisering 

I Allmennlærerutdanningen ved Høgskolen i Oslo er den obligatoriske delen med 120 studiepoeng lagt til de to første studieårene, mens den valgbare delen på 120 studiepoeng er lagt til de to siste studieårene. Følgende studiemodell gjelder for første til fjerde studieår: 

	4. år

60 stp
	Valg mellom mange ulike fag

	3. år

60 stp
	Faggruppe A

Praktiske og estetiske fag

Kroppsøving, Heimkunnskap, Musikk og Kunst og håndverk
	Faggruppe B

Språk
Engelsk, Tysk, Norsk som andrespråk
	Faggruppe C

Natur, samfunn og miljø
Naturfag, Samfunnsfag
	Alle grupper kan kombineres med:

Norsk 2

KRL 2

Mat 2

Ped 2

FLABS

	2. år

60 stp
	Matematikk 15 stp
	Norsk 15 stp
	Ped 15 stp
	KRL 15 stp 

	1. år

60 stp
	Matematikk 15 stp
	Norsk 15 stp
	Ped 15 stp
	KRL 5 stp og

GLSM 10 stp 


Organiseringen av 3. og 4. studieår er ennå ikke ferdig utarbeidet. 

Første avdeling består av første og andre studieår. For å legge til rette for flerfaglig samarbeid er første avdeling organisert ut fra denne oversikten:
	1. semester
	Matematikk
10 stp

Norsk
10 stp

Pedagogikk
10 stp

	2. semester
	Matematikk
5 stp

Norsk
5 stp

Pedagogikk
5 stp

KRL
5 stp

GLSM
10 stp

	3. semester
	Matematikk
7,5 stp

Norsk
7,5 stp

Pedagogikk
7,5 stp

KRL
7,5 stp

	4. semester
	Matematikk
7,5 stp

Norsk
7,5 stp

Pedagogikk
7,5 stp

KRL
7,5 stp


Arbeidsmengde

En normal arbeidsuke for studentene er 37,5 timers uke. 
Innpassing av fag

I Forskrift til rammeplan for allmenlærerutdanningen av 2003 står det at utdanning som skal gi grunnlag for fritak i den valgfrie delen enten må være skolefag eller være fag som har relevans for arbeid som lærer i grunnskolen, og at denne utdanningen til vanlig skal omfatte fagdidaktikk. 

Overgangsordninger

Rammeplan for allmennlærerutdanning av 2003 gjelder for studenter som begynner allmennlærerstudiet høsten 2003. Studenter som begynte sitt studium høsten 2002 eller tidligere skal følge Rammeplanen av 1998. Det er utarbeidet overgangsordninger for studenter som på grunn av permisjon, stryk til eksamen eller andre årsaker ikke følger normal studieprogresjon etter Rammeplanen av 1998 (se vedlegg 10). På grunn av ulike studiemodeller i de to rammeplanene, må studenter som ikke følger normal progresjon etter Rammeplanen av 1998 regne med enkelte tilpasningsproblemer.  De studentene dette gjelder kan kontakte studieadministrasjonen for mer informasjon.

Studieadministrativ informasjon

For studieadministrativ informasjon utover det som er omtalt i studiehåndboka, vises det til det studieadministrative heftet som alle studenter får utdelt sammen med studiehåndboka. 

5. Flerfaglig innhold og organisering

Det flerfaglige samarbeidet tar utgangspunkt i kunnskapsområder og problemstillinger der de enkelte fagene har felles interesser og fagene kan nå lengre i å gi muligheter for fordypning gjennom samarbeid. Flerfaglig arbeid med undersøkelser og åpne problemstillinger gir også mange muligheter for studentene til valg og fordypning ut fra egne interesser. Innføring av et fellespensum, og organiseringen av undervisning, studiearbeid og av lærerne er lagt opp med sikte på å oppnå økt faglig fordypning og økt samarbeid fagene i mellom. Systematiske evalueringer gir alle studenter muligheter for å si fra om sider ved studiet som ikke fungerer godt nok, og til å komme med forslag til hvordan studieopplegget kan utvikles. 

A. Innhold 

Noen sentrale områder for flerfaglig samarbeid

De flerfaglige områdene følger opp overordnede målområder i den nasjonale rammeplanen (jfr. Rammeplan for allmennlærerutdanning av 2003, punkt 2.1 og 2.5) og Høgskolen i Oslos satsingsområder for lærerutdanningen. 

· Profesjonsretting og fokus mot lærerarbeidet er en sentral dimensjon i alle flerfaglige tema. Første semester begynner med 'Skolestart' som felles tema for alle fag og for praksis. I  andre semester er 'Språk og læring' tema for en flerfaglig prosjektuke. 

· Estetiske oppgaver er trukket inn i mange av de flerfaglige samarbeidsområdene. I andre semester kommer oppgaver om bildebøker og muntlig fortelling. I tredje semester skal studentene arbeide med en matematisk og estetisk geometrioppgave.

· Flerkulturelle utfordringer og muligheter preger både studier og praksisperioden tredje semester gjennom temaundervisning og prosjekt om fag og undervisning i den flerkulturelle skolen.  

· Grunnlagsspørsmål bl.a. knyttet til didaktikk og fagdidaktikk, kunnskapsvalg og vurdering står i fokus i deler av det fjerde semesteret. Vurdering uten og med karakterer og analyse og bruk av lærebøker og andre typer lærestoff blir tatt opp i denne perioden.

· Arbeid med kunnskapsammenhenger og utvikling av bærekraftige alternativ til ensidig fagspesialisering, er et grunntema i flerfaglig samarbeid. Det selvstendige bachelorgradarbeidet (i det videre referert til som ”Fordypningsoppgaven”) gjøres ferdig i det fjerde semesteret. Oppgaven skal gi anledning til fordypning om flerfaglige perspektiv. Den skal utfordre til studiearbeid som fremmer mer sammenhengende og framtidsrettet forståelse av skole, læringsmuligheter og lærerarbeid. 
Fellespensum

I plan for første avdeling (studiehåndboka for A03, s. 5) presenteres fem fagovergripende kompetanseområder som studiefagene og praksisopplæringen har felles ansvar for å fremme.  I første avdeling vektlegges særlig de fire første områdene. 

Som et tiltak for å støtte disse brede kompetansemålene i rammeplanen, har studiet i første avdeling et fellespensum på 1000 sider. Det kommer i tillegg til pensum for de enkelte studiefagene. I undervisningsplanene for de enkelte semestrene og de enkelte fagene blir det gitt informasjon om hvilke deler av den flerfaglige felleslitteraturen som vil bli tatt opp av de enkelte fagene. 

Fellespensum blir besluttet i  tre etapper:

1: September 2003: En enkelt bok er fellespensum alt første semester: 

Dysthe, Olga, red. (2001): 
Dialog, samspel og læring (del 1, unntatt kap. av Børtnes og  

fra del 2: Kap. av Säljö mfl. og Igland). Oslo: Abstrakt forlag. 

2: Innen 15. desember 2003 tas vedtakene om hovedrevisjonen. 

3. Innen 15. mai 2003 besluttes hva om gjenstående tema og sidetall, slik at det kan være god nok sammenheng mellom siste deler av fellespensum og planarbeidet med det andre studieåret.

Fellespensum omfatter:

· Felles bøker for tre temaområder 

· Tema 1: Læring, språk, undervisning og tilpasset opplæring

· Tema 2: Klasseromskunnskap, didaktikk og fagdidaktikk


· Tema 3: Den flerkulturelle skolen

· Pensumbøker i enkeltfag, der enkeltkapitler er fellespensum. 

· Skjønnlitteratur om barn og skole

Læreplan og opplæringslov er også tekster som alle studenter skal ha god kjennskap til og kunne trekke inn i faglig arbeid og vurderinger av profesjonelle oppgaver. 

B. Organisering for flerfaglighet

Undervisningen

· Periodeundervisning. I deler av semestrene har kun to og to fag undervisning.

· Flerfaglig arena. En samling pr. uke gjennom alle fire semestre er avsatt til fellesundervisning for hele kullet. Tema som tas opp, er knyttet til ett eller flere av fagene: Norsk, Matematikk, KRL, Pedagogikk og kan også omfatte tema fra estetiske og praktiske fag og praksis. Allsang og andre kulturfaglige tema kan inkluderes som del av fellesundervisningen.

· Integrering av arbeidskrav i IKT i fagene omfatter Norsk, Matematikk, KRL, Pedagogikk og IKT.

· Felles arbeidskrav for to eller flere fag er et samarbeidstiltak som brukes ganske ofte

· Flerfaglig vurdering brukes i samarbeid mellom Norsk og Pedagogikk

Samarbeidsoppgaver og organisering av lærerne

· Kullmøte: Alle lærerne på årskullet utgjør et forum som vedtar konkretisering av samordningsoppgavene og grenseoppgang mellom beslutningsområdene for kullmøte, lærermøte, fagseksjon og enkeltlærer. Studieleder er leder for kullmøtet.

· Flerfaglig ledergruppe: Fra hvert av de fire hovedfagene velges en deltaker til en ledergruppe som har ansvar for utviklingsoppgaver og for opplegg av flerfaglige undervisningstilbud for hele kullet.   

· Lærerteam: Kullmøtet er delt i lærerteam. Lærerteamet gjennomfører den koordineringen som er vedtatt for kullet. Lærerteamet ledes av teamleder, som har et nært samarbeid med studieleder.

· Kontaktlærer: Faglærerne er kontaktlærere for mindre studentgrupper. Det utarbeides en egen plan for kontaktlæreroppgavene og studentenes ansvar for forberedelse til og deltakelse i veiledning med kontaktlærer, individuelt og i veiledningsseminar. 

· Veiledning for studenter som ikke har norsk som morsmål:
Tospråklige studenter skal etter behov få særskilt oppfølging og veiledning.

6.  Praksis 

Praksisopplæringen i det første studieåret skal være på småskoletrinnet. Det gir gode muligheter for å knytte forbindelser med de flerfaglige temaene om skolestart og språk og læring, og med kurset i GLSM. Det andre studieåret skal studentene ha praksis på mellomtrinnet eller på ungdomstrinnet. 

Arbeidskrav i praksisperiodene

Praksisopplæringen er en obligatorisk del av allmennlærerutdanningen og inngår i skikkethetsvurderingen. Praksis hvert studieår skal være bestått. I alle perioder skal studentene levere skriftlige planer til den undervisningen de har ansvar for. Planene, som også skal inneholde didaktiske og fagdidaktiske refleksjoner, utformes i henhold til avtale mellom lærerteam, studenter og øvingslærer.

Første praksisperiode

Del 1 - to uker i høstsemesteret

· Didaktisk og fagdidaktisk planlegging av kortere undervisningssekvenser og deler av timer.

· Alle studentene deltar i arbeid med gruppas observasjonsoppgaver og utformer et observasjonsnotat som omfatter lærerens undervisning og samspillet i klasserommet.  

· Ved slutten av den første praksisperioden leverer hver student et refleksjonsnotat, som danner utgangspunktet for samtale med øvingslæreren etter avsluttet praksisperiode og for veiledning med kontaktlærer/praksisveileder på høgskolen.  Refleksjonsnotatet skal også brukes som grunnlag for å planlegge praksisperioden i vårsemesteret.

Del II - fire uker i vårsemesteret 

· Didaktisk og fagdidaktisk planlegging innen grunnleggende lese-, skrive-, og matematikkopplæring og småskoletrinnets egenart pedagogisk sett. 

· Studenten tar med planer fra øvingsskolen, f.eks. halvårsplaner, ukeplaner samt egne undervisningsplaner. Kopi av planene leveres pedagogikklærer. Planene inngår som bakgrunnsmateriale for gruppearbeid i pedagogikk. 
· Etter avslutning av praksisperioden leverer studentene et kort refleksjonsnotat til kontaktlærer/praksis-veileder, der de reflekterer over sine erfaringer og sin egen læring i forhold til de oppsatte mål for praksisperioden. I notat skal også studentene reflektere over sitt eget yrkesvalg.

Andre praksisperiode
Del 1 - tre uker i høstsemesteret

· Planlegging og didaktisk analyse retter fokus mot den flerkulturelle skolen. 

· Erfaringer med arbeid med flerkulturelle utfordringer i norsk skole følges opp i flerfaglig oppgavearbeid etter avsluttet praksisperiode.

· Etter avslutning av praksisperioden leverer studenten et refleksjonsnotat til kontaktlærer/praksisveileder. Det legges særlig vekt på kommunikasjon i klasserommet og klasseledelse.

Del II - tre uker i vårsemesteret

· Arbeid med planlegging og didaktisk analyse retter fokus mot lengre perioder, inkludert periode, halvårs- og årsplaner.  Studentene arbeider med grunnlagsspørsmål og eksempler blant annet fra elevvurdering  og læremiddelanalyse.

· Etter avsluttet praksisperiode følges erfaringer fra arbeidet med didaktiske spørsmål opp i flerfaglig oppgavearbeid om verdivalg i arbeidet som lærer. 

· Etter siste praksisperiode i første avdeling leverer hver student et refleksjonsnotat som bl.a. tar opp videre valg av studier mht grunnskoletrinn og fag. Dette leveres øvingslærer og kontaktlærer/praksisveileder. 

7. Vurdering

Studieprogrammet i første avdeling krever stabilt og solid studiearbeid med  faglige og flerfaglige oppgaver. Vurdering av studieoppgavene er et ansvar for fagene, enkeltvis eller i samarbeid. Dette er omtalt nærmere i de enkelte fagplanene. 

Skikkethetsvurdering 

Skikkethet for læreryrket skal vurderes løpende gjennom hele utdanningen. 

"Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer." (jf. Forskrift om skikkethetsvurdering i lærerutdanningene, KUF 1999). Se også Vedlegg 7 om skikkethetsvurdering.

Å være tilstede – for å lære

Det er obligatorisk tilstedeværelse i de delene av fagplanen der studentene ikke eller vanskelig kan tilegne seg stoffet ved selvstudium, og som har særlig relevans for praksis. (KUF 31/1 96). Hvilke deler av studiet dette er, går fram av det enkelte fags fagplan. Ved krav om obligatorisk studiedeltagelse vil det også gå fram hvor mye fravær som kan godtas og hvilke sanksjoner som knytter seg til ikke oppfylt tilstedeværelse.

Allmennlærerstudiet er en vei fram mot lærerkompetanse der fagstudier, fagdidaktikk og praksis inngår i en helhet. Tilegnelse av kunnskap og ferdighetstrening, didaktisk og kritisk refleksjon og prøving, øvelse i samarbeid og ledelse er i stor grad basert på interaktive læringsprosesser som dialogbasert undervisning, gruppearbeid og samtaler. Å være tilstede og delta aktivt i de ulike undervisningstilbudene er først og fremst den beste måten å skaffe seg den best mulige kompetansen å møte arbeidet som lærer med. Når du har valgt allmennlærerstudiet som vei til læreryrket, bør du derfor benytte tilbudene så mye du kan. 

I en del tilfeller blir det å delta i undervisningen ansett å være absolutt nødvendig for å oppnå lærerkompetanse. Det kan være for å trene og dokumentere ferdigheter som ikke kan prøves til eksamen, eller for å utvikle sider av lærerkompetansen som krever samhandling og samarbeid. Krav om tilstedeværelse ved undervisningen blir opplyst i de enkelte fagplanene. Et slikt krav i fagplanen er knyttet til retten til å gå opp til eksamen. Studentene må selv holde rede på fraværet. 

Arbeidskrav

Arbeidskrav defineres her som obligatoriske oppgaver/arbeid som skal utføres innen gitte rammer til gitte tider. Arbeidskravene vurderes av faglærer(e) til godkjent/ikke godkjent.. For studieenheter med eksamen er arbeidskravene knyttet til retten til å gå opp til eksamen. For studieenheter uten eksamen er arbeidskravene knyttet til godkjenning av studieenheten. Arbeidskrav som ikke er levert/utført innen fastsatt frist blir ikke godkjent, og studenten mister retten til å gå opp til eksamen eller får studieenheten underkjent. Studentene er selv ansvarlige for å holde seg informert om de gjeldene frister for innlevering/utføring av arbeidskrav i de ulike fag. Ved sykdom eller lignende må studenten, innen fristen for innlevering av arbeidskravet, avtale med faglærer om utsatt frist. Arbeidskrav som er levert/utført innen fristen, men som ikke har blitt godkjent, leveres på nytt til ny frist. Studenter som har mistet retten til å gå opp til eksamen på grunn av ikke godkjent arbeidskrav, må selv kontakte faglærer for avtale om ny innlevering/utføring av arbeidskravet i neste semester/studieår.

Eksamen 

Det er studentenes eget ansvar å gjøre seg kjent med tidspunkt for de ulike eksamener. 

Kvalitetsreformen og innføringen av ny rammeplan for allmennlærerutdanning åpner for mer underveisvurdering. I stedet for én, stor slutteksamen, har fagene flere mindre eksamener i løpet av året. Alle arbeidskrav må være godkjente og alle eksamener bestått før studenten får faget bestått med endelig karakter.

Oppmelding til eksamen skjer automatisk for de studenter som følger vanlig studieprogresjon og som har oppfylt de krav som settes i fagplanen. Studenter som ikke følger vanlig studieprogresjon, må selv ta kontakt med studieadministrasjonen ved avdelingen og sørge for at de blir oppmeldt (se den generelle delen: ”Eksamen og vitnemål”).

Ved stryk eller gyldig forfall til eksamen, er den enkelte student selv ansvarlig for å melde seg opp til eksamen innen de fastsatte frister/eventuelt avtale med faglærer om ny/utsatt innlevering/utføring (se det enkelte fags fagplaner).

Studenter med et annet morsmål enn norsk har anledning til å søke om å benytte norsk - norsk ordbok/norsk rettskrivningsordbok ved ikke-språklige eksamener. Dette gjelder også studenter med tegnspråk som førstespråk. Det søkes innen de frister som gjelder for særordninger til eksamen.

For bruk av eventuelle hjelpemidler til eksamen: Se det enkelte fags fagplan.

Vurderingsuttrykk

Fra og med studieåret 2002/2003 benyttes en gradert skala med fem trinn fra A til E for bestått og F for ikke bestått. I enkelte fag benyttes også vurderingsuttrykket bestått/ikke bestått. For praksisopplæring benyttes vurderingsuttrykket bestått/ikke bestått.

Vurderingskriterier

Avdelingsstyret har vedtatt generelle, kvalitative beskrivelser for graderte karakterer som vurderingskriterier for eksamener fra og med våren 2003. Se vedlegg 9. I tillegg har Avdelingsstyret vedtatt at det også skal utarbeides kvalitative beskrivelser for graderte karakterer for den enkelte eksamen. I tilfeller der disse ikke er oppgitt i fagplanene, vil de bli gjort kjent for studentene i starten av september 2003.

Vitnemål

Vitnemål blir sendt automatisk til oppgitt hjemstedsadresse (ikke semesteradresse) til alle studenter som fullfører etter normal studieprogresjon. Studenter som fullfører studier utenom normal progresjon, må selv bestille vitnemål i Studentservice.

8. Første avdeling - semester for semester

Første semester

· Studiestart inkluderer kurs om høgskolebiblioteket,  og kurs i studieteknikk og studiestrategier.  Faglig innføring knyttet til Norsk, Matematikk, Pedagogikk og IKT.

· Skolestart er første flerfaglige tema med bidrag fra Norsk, Matematikk, Pedagogikk og Praksis. I denne perioden er det obligatorisk oppmøte til undervisningen. Noe av stoffet blir fulgt opp videre i kurset i GLSM som kommer siste del av andre semester.  I denne perioden blir det også tilbudt undervisning i enkel tekstbehandling for studenter som har behov for det. Fellespensum hentes fra tema 2.
· To uker praksis er knyttet til småskoletrinnet og har observasjon som hovedtema. I de to ukene arbeider studentene med flere ulike observasjonsoppgaver. Etter perioden skriver hver student et observasjonsnotat om forholdet mellom språk og læring. Det brukes som grunnlag for videre arbeid i prosjektuka om 'Språk og læring' andre semester.

· Studieevaluering omfatter Norsk, Matematikk, Pedagogikk og Praksis.

· Flerfaglig halvårsprøve i slutten av semesteret er samarbeid mellom norsk og pedagogikk.

Andre semester
· KRL er nytt fag dette semesteret og introduseres gjennom periodeundervisning  og en kort egen innføringsperiode fra semesterstart.
· Halve kullet tar kurs i Drama som metode andre semester.
· Fortelling er første flerfaglige tema andre semester og omfatter Norsk og KRL. Fellespensum.

· Språk og læring er tema for et prosjekt over en uke der norsk, matematikk, pedagogikk og praksis inngår. Fellespensum fra tema 1.

· Bildebok er fellestema for norsk og kunst og håndverk. Tilbud om undervisning om digital billedbehandling. Fellespensum.

· Fire uker praksis er knyttet til småskoletrinnet og grunnleggende opplæring i lesing, skriving og matematikk. 

Tredje semester

· Tema Fag og undervisning i den flerkulturelle skolen omfatter Norsk, Matematikk, Pedagogikk, KRL og praksis. Fellespensum fra tema 2 og 3.

· Halve kullet tar kurs i Drama som metode tredje semester.
· Tre uker praksis der studentene bl.a. arbeider med oppgaver innen temaet Fag og undervisning i den flerkulturelle skolen
· Geometriprosjekt  er et samarbeid mellom Matematikk og Kunst og håndverk
Fjerde semester

· Fordypningsoppgaven er på i alt 15 studiepoeng. Stammen i oppgaven bygges på godkjente arbeider fra minst to av fagene  Norsk, Matematikk, Pedagogikk og KRL. De utgjør til sammen om lag to tredjedeler av oppgaven (11 studiepoeng). I begynnelsen av fjerde semesteret skriver hver student en flerfaglig innledning og avslutning som kommer i tillegg. Utfordringen her er å knytte sammen delene fra fagene (4 studiepoeng). Stoff fra fellespensum brukes i arbeidet med den flerfaglige rammen. IKT-seksjonen tilbyr undervisning i tekstbehandling av store dokumenter. Det utarbeidets et eget notat om mål, opplegg, og vurdering av førsteavdelingsoppgaven som vedlegg til denne planen. 
· I samarbeid mellom KRL, Kunst og håndverk og Musikk arrangeres det i januar et flerfaglig obligatorisk seminar om temaet religiøs estetikk.

· Tre uker praksis. Studentene arbeider blant annet med oppgaver innen temaene elevvurdering  og læremiddelanalyse. 

· Flerfaglig arbeid etter avsluttet praksisperiode tar opp eksempel på grunnlagsspørsmål og yrkesetiske valg i arbeidet som lærer ut fra oppgaver med vurdering, læremiddelanalyse, eller andre didaktiske tema.

· Refleksjonsnotat: Etter endt praksisperiode leverer hver student et refleksjonsnotat som bl.a. tar opp videre valg av studievei og fag og om studenten vil prioritere å skaffe seg kompetanse for bestemte grunnskoletrinn. Notatet leveres øvingslærer og kontaktlærer. 

Årsplan for kull A03

· Felt som er merket "1" betyr ettfaglig undervisning i dette faget denne uka. "1+1" markerer dobbelt undervisningsomfang på grunn av periodeundervisning.

· Felt som er merket "FT" betyr flerfaglig tema i dette faget denne perioden.

· Antall avlagte studiepoeng er anført på det enkelte fag og summert i kolonnen Annet til høyre.

· Liste over Flerfaglig fellespensum er angitt til slutt under det enkelte kull.
· Flerfaglig fellesarena: En økt pr. uke er avsatt til fellesundervisning for hele kullet, hele første avdeling. 

	Kull A03 - 1. semester (høst 2003)

	Mnd
	Uke
	Norsk
	Ma
	Krl
	Ped
	Flerfaglig
	Fagover-gripende
	Praksis
	Annet

	Aug
	34
	-
	-
	-
	-
	Studiestart 
(tom ons i uke 35)
	Kurs - bibliotek


Kurs i studie-teknikk og studie-strategier

IKT: LUVIT og e-post 
	
	

	
	35
	-
	-
	-
	-
	Tema Skolestart i 3-4 av disse ukene, med ettfaglig arbeid før og/eller etter. Inkl. KRØ - læringsmiljø for 

6-åringer.
Billedbok, tema no, KH og IKT, gjennom hele studieåret
	
	
	

	Sept
	36
	FT
Kasus- 
oppg. 
3 stp
	1
	FT
fore-lesn
	1
	
	
	
	

	
	37
	
	FT
Oppg
intervju/obs.
3 stp
	-
	1
	
	
	1dag 

obs
førprak-sismøte 08.09.
	

	
	38
	
	
	-
	FT
Kasus-
oppg. 
3 stp
	
	
	
	

	
	39
	1
	
	-
	
	
	
	
	

	Okt
	40
	1
	1
	-
	
	Forberedelse til observasjonsoppg. Språk og læring i praksis
	
	
	Akk: 
9 stp

	
	41
	-
	-
	-
	-
	
	
	Praksis obs Språk -læring
	

	
	42
	-
	-
	-
	-
	
	
	
	

	
	43
	1
	1
	-
	1
	Studieeva no, ma og ped 
Refleksjonsnotat Språk og læring - no, ma, ped
	IKT: Respons-

skriving
	
	

	
	44
	1
	1
	-
	1
	
	IKT/norsk:

Dig.mappe
	
	

	Nov
	45
	1
	1
	-
	1
	
	
	
	

	
	46
	1
	1
	-
	1
	
	
	
	

	
	47
	1
	1
	-
	1
	
	IKT/mat:

Ped. prog.
	
	

	
	48
	1
	1
	-
	1
	
	
	
	

	Des
	49
	-
	1
	-
	-
	Leseuke 
	
	
	

	
	50
	FT
Felles

prøve

no/ped, 
5 stp
	1 
Oppg.

tallære
ons ->
	-
	FT
Felles

prøve

no/ped, 
5 stp
	Felles prøve no og ped, man-tir. Gradert karakter.  5 + 5 stp
	
	
	Akk: 25 stp

Jule-ferie

	
	51
	FT opp-
summ. 
	man/tir
5 stp
	-
	FT opp-
summ.
	Oppsummering etter felles prøve no og ped
	
	
	


	Kull A03 - 2. semester (vår 2004)

	Mnd
	Uke
	Norsk
	Ma
	Krl
	Ped
	Flerfaglig
	Fagover-gripende
	Praksis
	Annet

	Jan
	2
	1+1
	-
	1+1
	-
	Periodeundervisning1 (dobbelt omfang undervisning i to fag)
Flerfaglig tema Fortelling i uke 3-5, norsk og KRL
	Drama A,
2 dag/uke
inkludert stemmebruk

IKT: 

Tekst-

behandling 
	
	

	
	3
	FT+1

For-telling
	-
	FT+1

For-telling
	-
	
	
	
	

	
	4
	
	-
	
	-
	
	
	
	

	
	5
	
	-
	
	-
	
	
	
	

	Feb
	6
	-
	1+1
	-
	1+1
	Periodeundervisning
(dobbelt omfang undervisning i to fag)
	
	Førpraksismøte02.02.
	

	
	7
	Prosj.
	Prosj.
	-
	Prosj.
	Tverrfaglig prosjekt Språk og læring 
	IKT/KRL:

Nettsider
	
	

	
	8
	-
	1+1
	-
	1+1
	Forts. periodeundervisning
 
	Drama B,
2 dag/uke
in. stemme
	
	

	
	9
	-
	1+1
	-
	1+1
	
	
	
	

	Mar
	10
	-
	-
	-
	-
	
	
	Praksis

Tema bl.a. Språk og læring
	

	
	11
	-
	-
	-
	-
	
	
	
	

	
	12
	-
	-
	-
	-
	
	
	
	

	
	13
	-
	-
	-
	-
	
	
	
	

	
	14
	1
	1
	1 Sem
oppg,
5 stp
	1
	
	Drama B,
2 dag/uke
in. stemme
	
	

	Apr
	15
	-
	-
	-
	-
	
	
	
	Påske

	
	16
	1 Innl. mappe Billed-bok
7 stp
	1
	1
	1
	
	Drama B,
2 dag/uke
inkludert stemmebruk
	
	

	
	17
	-
	1
	1 Fler-valgs-prøve
	1 Vurd 
7 stp
	
	
	
	

	
	18
	-
	1 6 t ind. pr.
7 stp
	-
	-
	
	
	
	Akk:
50 stp

	Mai
	19
	-
	-
	-
	-
	GLSM

Uke 21 - observasjon 

Vurdering - 10 stp
	IKT:

Ped. prog.
	
	

	
	20
	-
	-
	-
	-
	
	
	
	

	
	21
	-
	-
	-
	-
	
	
	
	

	
	22
	-
	-
	-
	-
	
	
	
	

	Juni
	23
	-
	-
	-
	-
	
	
	
	

	
	24
	-
	-
	-
	-
	
	
	
	Akk:
60 stp


	Kull A03 - 3. semester  (Skisse for høstsemesteret 2004)

	Mnd
	Uke
	Norsk
	Ma
	Krl
	Ped
	Flerfaglig
	Fagover-gripende
	Praksis
	Annet

	Aug
	35
	1+1
	-
	-
	1+1
	Periodeundervisning 1:

Norsk og pedagogikk
	
	
	

	Sept
	36
	1+1 
Muntlig fram-føring +notat
7 stp 
	-
	-
	1+1
	· Temaundervisning: 

· Fag og undervisning i  den flerkulturelle skolen.
	
	
	

	
	37
	1+1
	-
	-
	1+1
	· 
	
	
	

	
	38
	1+1
	-
	-
	1+1
	· 
	
	
	

	
	39
	1+1
	-
	-
	1+1
	
	
	
	

	Okt
	40
	1
	Geo-prosjekt

3 stp
	1
	1
	Temaundervisning: 
Fag og undervisning i  den flerkulturelle skolen. 

Geoprosjekt - se Matte
	IKT: *kilde-kritikk

*formler
	
	

	
	41
	FT
	FT
	FT
	FT
	
	
	
	

	
	42
	FT
	FT
	FT
	FT
	
	
	
	

	
	43
	-
	-
	-
	-
	
	
	Praksis:

Flerkult

fag og

und
	

	
	44
	-
	-
	-
	-
	
	
	
	

	Nov
	45
	-
	-
	-
	-
	
	
	
	

	
	46
	Prosj.
	Prosj.
	Prosj.
	Prosj.
	Tverrfaglig prosjekt:
Fag og undervisning i  den flerkulturelle skolen.
	
	
	

	
	47
	-
	1+1
	1+1
	-
	Periodeundervisning 2:

Matte og KRL

	IKT/Matte:

Regneark
	
	

	
	48
	-
	1+1
	1+1 
Fag-artikkel
6 stp 
	-
	
	IKT: 

Store dok.
	
	

	Des
	49
	-
	1+1
	1+1
	-
	
	
	
	

	
	50
	-
	1+1
	1+1
	-
	
	
	
	

	
	51
	-
	1+1 
Munt ind prøve

5 stp 
	1+1
	-
	
	
	
	Akk:
19 stp


	Kull A03 - 4. semester (Skisse for vårsemesteret 2005)

	Mnd
	Uke
	Norsk
	Ma
	Krl
	Ped
	Flerfaglig
	Fagover-gripende
	Praksis
	Annet

	Jan
	2
	1
	1
	1
	1
	
	
	
	

	
	3
	1
	1
	1
	1  Fag-artikkel
7 stp 
	
	
	
	Akk: 
26 stp

	
	4
	1
	1
	1
	1
	
	
	
	

	
	5
	FT
	FT
	FT
	FT
	· Fordypningsoppgaven: B: - se Plan for første avdeling 
	
	
	Akk:
30 stp

	Feb
	6
	-
	-
	-
	-
	· 
	
	
	

	
	7
	-
	-
	-
	-
	· 
	
	
	

	
	8
	FT
	FT
	FT
	FT
	· 
	
	
	

	
	9
	-
	-
	-
	-
	
	
	Praksis

Tema: 

Lærem.

Elevv.
	

	Mar
	10
	-
	-
	-
	-
	
	
	
	

	
	11
	-
	-
	-
	-
	
	
	
	

	
	12
	-
	-
	-
	-
	
	
	
	Påske

	
	13
	1
	1
	1
	1
	
	
	
	

	
	14
	1
	1
	1
	1
	
	
	
	

	Apr
	15
	1
	1
	1
	1
	
	
	
	

	
	16
	1
	1
	1
	1
	
	
	
	

	
	17
	1
	1
	1
	1
	
	
	
	

	
	18
	1
	1
	1
	1
	
	
	
	

	Mai
	19
	1
	1
	1
	1
	
	
	
	

	
	20
	-
	-
	-
	Ex
7 stp 
	
	
	
	

	
	21
	1
	-
	ExMa 
4 stp

ExMu

5 stp 
	-
	
	
	
	

	
	22
	Ex 
6stp 
	-
	-
	-
	
	
	
	

	Juni
	23
	-
	Ex

Gruppe

Kasus 
1 uke  
6 stp 
	-
	
	
	
	
	Akk:
60 stp



Arbeidskrav, prøver, eksamener og lignende for A03 1. og 2. studieår

	Fag
	Arbeidskrav
	Prøver, eksamen og lignende

	Drama som metode
	· Dramatisk fremføring i gruppe

· Skriftlig, individuell intern prøve

· Minst 80 % fremmøte
	

	IKT og læring
	· Alle praksisrapporter levert i LUVIT

· Digitale mapper levert i norsk

· Fagoppgave i KRL 

· I fagoppgaver der kilder er hentet fra internett skal kildene vurderes særskilt

· Fordypningsoppgaven skal oppfylle spesifiserte IKT-krav som spesifisert i det enkelte fag.
	

	GLSM
	· Minst 80% fremmøte
	· Skriftlig rapport

· Muntlig fremføring

	KRL 1
	· Deltagelse i minst 4 av 5 ekskursjoner


	2. semester:

· Fagdidaktisk oppgave - 5 stp

3.  semester:

· Faglig oppgave - 6 stp. Innlevering uke 48.

4. semester:

· Fordypningsoppgave - 1 stp

· Mappe - 3 stp 

· Muntlig eksamen - 5 stp

	Matematikk 1
	 
	1. semester

· Observasjon av barns kunnskaper i matematikk - 3 stp. Intervjuoppgave knyttet til skolestart i matematikk. 

· Tallære. Individuell, skriftlig hjemmeoppgave (4-5 dager) i matematikkfaglig emne - 5 stp

2. semester

· Skriftlig individuell prøve, 6 timer skriftlig - 7 stp 

3. semester

· Matematikkprosjekt i geometri (gruppeoppgave) - 3 stp 
· Muntlig individuell prøve  - 5 stp 

4. semester

· Hjemmeeksamen med 5 dagers varighet (gruppeoppgave) - 6 stp
· Fordypningsoppgave - 1 stp

	Norsk 1
	1. studieår

· Munnleg forteljing

· Arbeid med språk og læring

· Biletbok


	1. studieår

· Kasusoppgåve - 3 stp

· Individuell prøve i norsk og ped i uke 50 - 5 stp

· Skrivemappe - 7 stp

2. studieår

· Fordjupingsoppgåva - 1 stp

· Miniforelesning - 7 studiepoeng

· Avsluttande skriftleg eksamen - 7 stp



	Pedagogikk 1
	1. semester

· Observasjonsnotat

2. semester

· Skriftlig arbeid i praksisgruppen

· Kursbevis for to kurs

3. semester

· Deltagelse i flerfaglig temaarbeid

· Kursbevis for to kurs


	1. semester

· Kasusoppgave i gruppe - 3 stp. Innlevering innen uke 41.

· Individuell prøve i norsk og ped i uke 50 - 5 stp

2. semester

· Muntlig, individuell eksamen - 7 stp

3. semester

4. Fordypningsoppgave - 1 stp

· Individuell fagartikkel - 4 stp

· Skriftlig eksamen - 10 stp

	Praksis
	Se pkt. 5 i "Plan for første avdeling".
	Se pkt. 5 i "Plan for første avdeling".


Alle arbeidskrav og andre arbeider må leveres /utføres innen angitte frister. Frister som ikke er oppført i tabellen vil bli angitt i undervisning, i studieplan, på nettsider osv.

Se de enkelte fagenes fagplaner for nærmere presisering av arbeidskrav og eksamener.

Plan for praksisopplæringen for første avdeling

Godkjent etter vedtak i Avdelingsstyret 27. mai 2003

Innledning

Praksisopplæringsplanen bygger på og skal leses i sammenheng med Rammeplan for 4-årig allmennlærerutdanning fra Kirke-, utdannings- og forskningsdepartementet, Plan for første avdeling og de enkelte fagplanene for allmennlærerutdanningen. Planen fungerer også som undervisningsplan for praksisopplæringen studieåret 2003/2004.

Praksis og studiefag

Helhet og sammenheng i utdanningen er avgjørende for den kompetansen studentene får som allmennlærere i grunnskolen. Studiefagene, som også er fagdidaktisk orientert, skal sammen med praksisopplæringen gi denne kompetansen. De to læringsarenaene skal speile hverandre, slik at kunnskap fra fagstudiene bringes ut i praksis og erfaringer fra praksis bringes tilbake i fagstudiene. Gjennom dette kan studentene utvikle analytisk ferdighet, evne til refleksjon og til å variere arbeidsformer og tilnærmingsmåter. Både kontaktlærere (faglærere) og øvingslærere må som modeller drøfte sin egen undervisning og sin egen rolle med studentene.

Progresjon

Praksisopplæringen må ta utgangspunkt i den enkelte students erfaringsbakgrunn, men stiller økende krav til selvstendighet og ansvar gjennom utdanningsløpet. Individuell veiledning fra både øvingslærere og kontaktlærere er sentralt for utviklingen av studentens kompetanse. Gjennom møtet med yrket må studentene også innse verdien av å tilegne seg og stadig oppdatere sine fagkunnskaper.

Lærerteamet går sammen med studentgruppa og praksisskolene om å utforme oppgaver knyttet til praksisopplæringen. Slike oppgaver kan det arbeides videre med i fagstudiene etter praksisperiodene. Det må legges vekt på progresjon i oppgavene.

Organisering

Praksisopplæringen inngår i den obligatoriske delen av allmennlærerutdanningen og har de tre første årene et samlet omfang på 18 uker veiledet praksis i grunnskolen. Første studieår har to uker praksis i høstsemesteret og fire uker i vårsemesteret. Andre studieår har tre uker praksis i hvert semester. De to periodene innen hvert studieår ses som en helhet. Tredje studieår er det to uker skoleovertakelse og fire uker praksisopplæring i grunnskolen. Fjerde studieår har to uker veiledet praksisopplæring primært i grunnskolen, men denne kan også foregå på andre praksisfelt.

Studentene får praksisopplæring i de fagene de til enhver tid studerer. Opplæringen skal også omfatte deltakelse i skolens teamsamarbeid og utviklingsarbeid. Første studieår skal praksis normalt være på småskoletrinnet og knyttes til GLSM; i løpet av andre og tredje studieår følger praksis på mellom- og ungdomstrinnet. Ideelt skal studentene ha hatt praksis på alle hovedtrinn i grunnskolen i løpet av de tre første studieårene. Minst en av praksisskolene bør ha et flerkulturelt elevgrunnlag.

Mål

Studentene skal:

· utvikle evne til å planlegge, lede og vurdere pedagogisk arbeid for barn og unge i tråd med gjeldende læreplanverk for grunnskolen

· tilegne seg kunnskaper, positive holdninger og praktiske ferdigheter for å legge til rette for elevers personlige utvikling og skape gode omsorgs- og læringssituasjoner for enkeltelever og elevgrupper 

· tilegne seg innsikt i sammenhengen mellom studie- og skolefagene og utvikle ferdighet i å undervise faglig og tverrfaglig på ulike trinn i grunnskolen

· utvikle en positiv holdning og evne til samarbeid og samspill med medstudenter, elever, foreldre, lærere og andre voksne i skolesamfunnet

· kunne analysere praksiserfaringer i lys av teori, læreplaner for grunnskolen og egne eleverfaringer

· reflektere kritisk og konstruktivt over opplæring og oppdragelse i grunnskolen og den kulturelle kontekst opplæringen er innvevd i

Arbeidskrav i praksisperioden

(Se plan for første avdeling)

Første praksisperiode

Målområder

Studentene skal kunne:

· foreta observasjoner i klasserommet med fokus på ulike sider ved lærerens arbeid

· observere elevenes språk og begreper i lek og læring og vurdere hvordan språket og andre uttrykksformer legger premisser for læring og kommunikasjon

· planlegge, gjennomføre og vurdere faglige og tverrfaglige undervisningsoppgaver i ulike elevgrupper, i enkelttimer i hel klasse og i avgrensede undervisningsprosjekter med utgangspunkt i erfaringer fra fagene det første studieåret 

· reflektere over klassestyrers ansvar og oppgaver og sitt eget forhold til lærerrollen

· analysere og drøfte praksiserfaringer i et didaktisk, fagdidaktisk og yrkesetisk perspektiv.

Forventninger til førsteårsstudenten 

Studentene forventes å delta aktivt i alle lærerens gjøremål, observere, assistere og påta seg undervisningsansvar. I løpet av de to praksisperiodene første studieår skal alle studenter ha undervist deler av timer, i grupper av elever og i hel klasse. Studentene må kunne planlegge, gjennomføre og vurdere sitt arbeid i praksistiden alene og sammen med andre. Det stilles økende krav i løpet av de to periodene med tanke på planlegging, refleksjon og begrunnelser. 

Del I  - to uker i høstsemesteret

Praksisopplæringen i første praksisperiode setter søkelys på overgangen fra studentrolle til lærerrolle. Studenten skal bruke den første tiden av praksisopplæringen til å utforske og bli kjent med lærerens yrkesoppgaver. Lærernes og studentenes taushetsplikt behandles som eget tema.

I denne perioden får studentene en første innføring i læreryrket og muligheter for å reflektere over eget yrkesvalg. Dette skjer gjennom bevisst og systematisk observasjon med fokus på ulike sider ved lærerens klasseromsarbeid. Lærerteamet, studentene og øvingslærerne tilrettelegger observasjonsoppgaver som kan belyse sentrale sider ved lærerens undervisning og samspill med elevene, og også samspillet elevene imellom gjøres til gjenstand for observasjon.

Som en overgang til praksisopplæringen i vårsemesteret skal studentene få anledning til å prøve seg som lærere i kortere undervisningssekvenser, og undervisningsoppgavene må derfor tilpasses deres forkunnskaper og tidligere erfaringer. Studentene tar med seg planer fra praksis til det videre arbeidet med didaktikk i fagstudiene.

Del II - fire uker i vårsemesteret 

I andre praksisperiode videreføres arbeidet med elevene og klassen. Planlegging, samarbeid om og gjennomføring av pedagogiske opplegg og ledelsesfunksjoner er sentralt. Det fokuseres på tverrfaglighet på småskoletrinnet.

Praksis i vårsemesteret bør tilrettelegges slik at studentene får arbeide med grunnleggende lese-, skrive- og matematikkopplæring. De skal også få erfaringer med å planlegge og gjennomføre undervisning i norsk og matematikk.

I denne praksisperioden arbeider studentene også med konkrete oppgaver fra studiefagene i det første studieåret, bla. observasjonsoppgaver knyttet til språk og læring. Andre aktuelle observasjonsoppgaver kan være barns lek og læring gjennom lek.

Andre praksisperiode

Målområder

Studentene skal kunne:

· planlegge, begrunne, gjennomføre og vurdere sammenhengende faglig og tverrfaglig opplæring i gruppe og i hel klasse med utgangspunkt i studiefagene andre studieår 

· reflektere over ulike verdiaspekt og etiske problemstillinger i opplæringen med bakgrunn i studiefagene 

· legge til rette for et skolemiljø preget av likeverd og respekt mellom mennesker av ulike kjønn og mellom ulike kulturelle grupper 

· observere elevene i ulike situasjoner, observere skolens indre og ytre miljø og reflektere over hvordan institusjonelle rammer innvirker på enkeltelevers og gruppers lek, læring og utvikling 

· gjøre rede for og kunne praktisere ulike former for elevvurdering 

· inkludere barn og unges perspektiv i grunnlaget for den praktiske virksomheten i skolen 

· legge til rette for et godt klassemiljø gjennom å være en tydelig leder i aktivt samarbeid med elever og foreldre, kunne håndtere konflikter og foreta grensesetting 

· gjenkjenne de vanligste lærevanskene og kjenne til skolens organisering og rammer i relasjon til elever med spesielle opplæringsbehov

· vurdere og bruke varierte læremidler ut fra pedagogiske og didaktiske refleksjoner – bl.a. basert på informasjons- og kommunikasjonsteknologi 
· analysere og drøfte praksiserfaringer i et didaktisk, fagdidaktisk og yrkesetisk perspektiv.
Forventninger til andreårsstudenten 

Det stilles økende krav med tanke på helhetlig og tverrfaglig planlegging, refleksjon og begrunnelser. Hele skolen som oppvekst- og læringsmiljø skal være utgangspunkt for studier og refleksjon. Studentene skal dette studieåret utfordres på tilpasset opplæring og tilrettelegging av læring for ulike elevgrupper i grupper/klasse og vurdering/tilbakemelding både med og uten karakterer. Studentens evne til å være tydelig leder i klasse og skole vektlegges. Aktivt arbeid med klassemiljø og foreldresamarbeid settes også i fokus. Kjennskap til og bevisst utprøving av ulike undervisningsmetoder og strategier vektlegges i praksis.

Del I   – tre uker i høstsemesteret

I denne perioden står klasseledelse og kommunikasjon i klasserommet sentralt, sammen med arbeid med klassemiljø og klassens sosiale liv. Samarbeid skole-hjem vektlegges. 

I de to ukene før tredje praksisperiode er den flerkulturelle skolen tema i undervisningen på høgskolen. Dette skal legge grunnlag for arbeidet i praksisskolen. Det flerkulturelle perspektivet settes i fokus både i norsk, KRL, pedagogikk og matematikk, og høgskolens lærerteam utformer oppgaver for praksis sammen med studenter og øvingslærere. Det flerfaglige temaet og erfaringer fra praksis følges opp i fagene på høgskolen etter tredje praksisperiode i form av en ukes prosjekt. 

Del II - tre uker i vårsemesteret

Ulike former for elevvurdering – med og uten karakterer – er et viktig tema i denne perioden. Studentene skal lære å tilrettelegge og gjennomføre elevsamtale/konferansetime i tilknytning til vurdering uten karakterer og med karakterer for de som er på ungdomstrinnet. 

De skal gjøre seg kjent med og reflektere over bruken av felles lærestoff for klassen, tilpasset opplæring og individuelle opplæringsplaner. Læremiddelanalyse og bruk av ulike læremidler står også sentralt. Yrkesetiske problemstillinger tas opp som eget tema.

Vurdering

Skikkethetsvurdering 

Lærerutdanningsinstitusjonen har ansvar for å vurdere om lærerstudentene er skikket for læreryrket. Dette er en helhetsvurdering av studenten som omfatter både faglige, pedagogiske og personlige forutsetninger og vil foregå under hele studiet 

(Jf. Forskrift om skikkethetsvurdering - se vedlegg 7).

Øvingslærere og kontaktlærere har alle ansvar for så tidlig som mulig i studiet å melde eventuell tvil om en students skikkethet. Praksisveiledere og studieledere sammenholder tvilsmeldinger (se §6) . Studenter som viser svakheter i forhold til å mestre læreryrket, bør så tidlig som mulig i utdanningen få vite hvordan de står i forhold til kravene om lærerskikkethet og eventuelt tilbud om forsterket veiledning. Se videre prosedyrer for skikkethetsvurdering i lærerutdanningene i forskriften i vedlegget. Konkrete beslutninger om skikkethet kan fattes gjennom hele studiet.

Vurdering som ledd i studieprosessen

Studentenes arbeid i praksis skal vurderes i forhold til målene i rammeplan for lærerutdanning, rammeplan for praksisopplæringen, pedagogikk og andre undervisningsfag. Vurderingen skal støtte opp om læring og utvikling hos den enkelte student. Ved starten av en praksisperiode skal øvingslærer klargjøre områdene for vurdering av praksisopplæringen for studentene og gjennomgå rapportmalen samt rutiner rundt melding om fare for ikke bestått praksis. Områdene studenten vurderes etter er oppført på den til enhver tid gjeldende vurderingsrapport. Praksisopplæringen vurderes til bestått/ikke bestått.

I vurderingen må det være progresjon i de krav og forventinger som stilles i de ulike studieårene. Samtidig som vurdering skal gi uttrykk for det nivå studenten befinner seg på, skal det også tas hensyn til hvor langt studenten er kommet i studiet og de muligheter for utvikling som ligger foran.

I hver praksisperiode inngår følgende former for vurdering:

1. Egenvurdering

Egenvurdering og vurdering fra lærere og medstudenter skal hjelpe studenten til innsikt i egne forutsetninger for læreryrket og i utviklingen som skjer gjennom studiet. Det legger grunnlag for egen utvikling i arbeidet som lærer. 

2. Veiledende vurdering /prosessvurdering

Veiledende vurdering gis fortløpende, individuelt og i gruppe med medstudenter, kontaktlærere og øvingslærere som samarbeider om veiledning og vurdering. Alle studenter skal ha en individuell muntlig evaluering midtveis i praksisperioden. Det er øvingslæreren som har hovedansvaret for denne vurderingen og praksisrapporten. Student og øvingslærer vurderer innsats og lærerdyktighet så langt i perioden, - også i forhold til studentens individuelle fokuseringsområder og mål, og det skisseres områder som studenten bør arbeide videre med og som bør vektlegges for resten av perioden. Dersom det ser ut til at studenten kan ha vansker med å bestå praksis, skal det gis en skriftlig melding om fare for ikke å bestå praksis (se vedlegg 6). I slike tilfeller må studenten vise tilfredsstillende praksis den siste del av perioden for å bestå.

3. Skriftlig avsluttende vurdering av praksisperioden

Det er øvingslærerne som fastsetter karakter. Dette kan gjøres etter drøfting og i samarbeid med kontaktlærere. Det skal være samsvar mellom prosessvurderingen og den oppsummerende vurderingen. Studentene vurderes etter karakterskalaen bestått/ikke bestått. Studenten må ha bestått praksis i hvert studieår for å kunne gå videre i praksisopplæringen. Hver praksisperiode kan tas to ganger, jf. Forskrift om eksamen ved Høgskolen i Oslo (se vedlegg 3).

I tilknytning til vurderingen får studenten en vurderingsrapport/-praksisrapport der det går fram hva som er gjennomgått i praksis, hvilke områder han/hun behersker godt og hva han/hun bør arbeide videre med. Vurderingsrapporten og studentens refleksjonsnotat er utgangspunkt for videre praksisopplæring, og studenten tar med momenter herfra til neste øvingslærer. Den skriftlige rapporten er et internt dokument til bruk i utdanningen. Originalen av denne rapporten sendes praksisenheten, og studenten kan få kopi av praksisrapporten herfra.

"Ikke bestått" i praksis.

Studenter som får vurdert samme praksisperiode til "ikke bestått" to ganger, må normalt avbryte studiet. 

Praksisutvalget, oppnevnt av avdelingsstyret, skal fatte det endelige vedtaket om eventuelt ikke bestått praksis (se vedlegg 5). Dersom det foreligger særlige grunner, kan studenten søke avdelingsstyret om å få tilrettelagt en tredje praksisperiode.

4. Avsluttende vurdering

Vurdering av praksis etter første avdeling er en del av den avsluttende vurderingen i et fireårig løp.

Beskrivelse av nivå for bestått praksis

Grunnlag for vurdering finnes i målformuleringene for praksis, og vurderingen må i stor grad gjøres på grunnlag av faglig, kompetent skjønn. Vurderingen skal gjøres på bakgrunn av en helhetsvurdering av studentenes innsats i praksis, som også tar hensyn til forskjeller i arbeidsvilkår og plass i studieløpet.

Generelt om vurdering i praksisopplæringen

Vurdering av studentens innsats i praksis må i stor grad gjøres på grunnlag av faglig, kompetent skjønn. Studentene vil komme til å arbeide under forskjellige forhold i praksis. I den skjønnsmessige vurderingen må en ta dette i betraktning for å unngå at slike forskjeller får betydning for vurderingen av studentenes innsats i praksis.

Vurderingen skal gjøres på bakgrunn av en helhetsvurdering av studentenes innsats i praksis. Detaljer og enkeltstående hendelser skal betraktes som deler av en større helhet.

Grunnlag for vurderingen finnes i målformuleringene for praksis. Studenten skal utvikle sin kompetanse innen selvstendig arbeid med barn og unge til et yrkesmessig forsvarlig nivå.

Studenten skal vise progresjon gjennom praksis i de ulike studieårene.

Beskrivelse av nivået for karakteren ”Bestått” i praksisopplæringen 

Minstekravet for å oppnå karakteren ”Bestått” i praksis er at studenten er underveis mot utdanningens mål (jf. Rammeplanen).

Enhver vurdering i praksisopplæringen tar utgangspunkt i alle vurderingsområdene for studiet (jf. de fem kompetanseområdene  i Rammeplanen: Faglig -, didaktisk-, sosial-, yrkesetisk-, endrings- og utviklingskompetanse).

For at studenten skal få bestått i praksis, må formelle krav og kravene innenfor de fem kompetanseområdene være oppfylt :

Formelle krav

· Studenten må vise ansvarlighet og forpliktelse i forhold til tider, avtaler, oppgaver og samarbeid.

Undervisning og didaktisk refleksjon

· Studenten må vise didaktisk forståelse og faglig forsvarlig behandling av lærestoffet. I tillegg må studenten vise vilje og evne til refleksjon ved å begrunne – faglig og pedagogisk – sin planlegging, gjennomføring og vurdering av undervisningen.

· Studenten må vise lederegenskaper og evne til å organisere klasser og elevgrupper. Han/hun må mestre overgangen fra studentrolle til lærerrolle og sette elevenes læring i fokus.

· Studenten må vise evne til sosial sensitivitet og aktivt gå inn i samspillprosesser med elevene.

· Studenten må vise evne til aktivt å bruke ulike former for vurdering, veiledning og tilbakemelding til elevene.

Samarbeid og kommunikasjon med øvingslærer og medstudenter

· Studenten må aktivt delta i samhandling og kommunikasjon med øvingslærer og medstudenter.

· Studenten må bevisst bruke sine praksiserfaringer som utgangspunkt for egenutvikling og vekst i lærerrollen.

Yrkesetisk bevissthet og refleksjon

· Studenten er forpliktet til å gjøre seg kjent med og handle i samsvar med overordnete mål for opplæringen og fellesverdiene i samfunnet (eks. generell del av L97, menneskerettighetene og barnekonvensjonen)

· Studenten skal utvikle evne til etisk refleksjon i forhold til de utfordringer hun/han møter i arbeid med barn og unge og må kunne grunngi sine valg og avgjørelser i tråd med disse.

Grunnleggende lese-, skrive- og matematikkopplæring (GLSM) 

10 studiepoeng

Godkjent etter vedtak i Avdelingsstyret 27. mai 2003

Innledning

Grunnlaget for barns skriftspråklige og matematiske utvikling legges i de første årene på skolen. Slik læring bygger på barnas nysgjerrighet og entusiasme og vokser naturlig ut fra deres erfaringer. I denne studieenheten skal studentene styrke sitt faglige og didaktiske grunnlag for å gjennomføre grunnleggende lese-, skrive-, og matematikkopplæring på småskoletrinnet. De skal samtidig videreutvikle evnen til å vurdere opplæringskvalitet slik at de kan bidra til at alle elever oppnår god kompetanse på de nevnte områdene. 

Språkferdigheter tilegnes ved at barn tester ut og eksperimenterer med språket. Både i muntlig og skriftlig språk læres språksystemet når barnet bruker språket aktivt. Den grunnleggende lese- og skriveopplæringen må derfor sees i sammenheng med aktiviteter der elevene både lytter, snakker, skriver og uttrykker seg gjennom bilder og annen skapende virksomhet. Læreren må legge til rette for at aktivitetene i klasserommet lar barna oppleve språk og tekst som et spennende materiale for utforsking og skaping, for samhandling og selvutvikling. Å lære å lese og skrive er noe som foregår i samarbeid og samspill med andre mennesker som barna bryr seg om.

Utviklingen av mange matematiske begreper har en intuitiv og uformell begynnelse fra før skolestart. En lærer kan fremme barnas videre matematiske utvikling ved å legge til rette for aktiviteter som involverer sentrale matematiske ideer, som tilbyr varierte uttrykksformer og stimulerer til utforsking og refleksjon.

Studentene skal lære å verdsette barnas kultur og kompetanse i tilrettelegging av opplæringen i småskolen. Studieenheten skal stimulere studentene i utviklingen av en yrkesetisk bevissthet i arbeidet med de minste barna i skolen.

Kurset gir 10 studiepoeng og bygger på studiene i de obligatoriske fagene matematikk, norsk og pedagogikk i allmennlærerutdanningen. Med hensyn til det faglige innholdet fordeles studiepoengene prosentvis på norsk, matematikk, pedagogikk og praktisk-estetiske fag slik: 30+30+25+15.

Mål

Studentene skal 

· lære å ta utgangspunkt i barnas lek, opplevelser og erfaringer i opplæringsarbeidet

· lære å styrke elevenes identitet og selvbilde

· kunne vurdere ulike måter å tilrettelegge en teoriforankret, systematisk og variert opplæring i lesing, skriving og matematikk og vise hvordan de kan bruke praktisk- estetiske og lekpregede aktiviteter til å styrke denne opplæringen

· kunne gjøre greie for teorier om hvordan begreper og ordforråd utvikles og vise sammenhenger mellom denne utviklingen og den grunnleggende lese-, skrive- og matematikkopplæringen

· kunne bruke barns ulike uttrykksformer til å få innsikt i deres uformelle matematikk- og språkkunnskaper og kunne utnytte slik innsikt i utvikling av grunnleggende begrepsforståelse

· kjenne til pedagogiske og faglige utfordringer i den flerkulturelle småskolen

· utvikle kunnskap om lærerens rolle som samarbeidspartner med elevenes foresatte og med andre fagpersoner i og utenfor skolen, og kunne bruke denne innsikten i tilrettelegging av grunnopplæring i lesing, skriving og matematikk

Innhold

Innholdet er organisert etter de tre fagområdene norsk, matematikk og pedagogikk. I undervisningen vil fagene bli sett i sammenheng. Studentene skal utvikle kunnskap om de særlige språklige utfordringene som er knyttet til utvikling av begreper og ordforråd for andrespråkselever og kunne vurdere ulike måter skolen kan legge til rette for et systematisk arbeid på dette området. De skal ha kjennskap til aktuelle kartleggingsprøver og andre observasjons- og vurderingsmåter. De skal kunne drøfte og reflektere over hvordan læreren kan bruke innsikt fra slike arbeidsformer som grunnlag for individuell veiledning. Studentene skal erfare hvordan de praktisk-estetiske fagene kan integreres i den grunnleggende lese-, skrive- og matematikkopplæringen, gjennom for eksempel å ta musikalske, dramatiske, kroppslige og billedlige uttrykk i bruk.

Norsk

I den grunnleggende lese- og skriveopplæringen er det en utfordring å la barnas forutsetninger og behov være styrende for planlegging og gjennomføring av undervisningen. I denne studieenheten skal studentene bygge videre på kunnskaper om barns språkutvikling og språk​læring. De skal se betydningen av språkstimulerende lek på småskoletrinnet i sammenheng med aktuelle teorier om lesing og skriving og med viktige prinsipper og metoder for grunnleggende lese- og skriveopplæring. Det vil være fokus på hvordan en bevisst kan tilrettelegge slik opplæring for elever med ulik bakgrunn og ulike forutsetninger slik at en best mulig forebygger lese- og skrivevansker. Tilegnelse av leseferdighet skjer i de fleste tilfeller som et resultat av samspillet mellom barnet og en interessert og oppmuntrende annen person. Studentene skal utvikle innsikt i den betydningen høytlesning og rikelige eksempler på aktiv bruk av skrift har med hensyn til å utvide barnas ordforråd og befeste og utvikle komplekse språkstrukturer, og de skal ha kjennskap til hvordan en kan samarbeide med foreldrene om elevenes leseopplæring. I tillegg skal de ha kunnskap om hvordan en arbeider med skriftforming. I studieenheten vil det bli lagt vekt på å  analysere og drøfte ulike typer læremidler, bildebøker og andre tekster, slik at studentene kan utvikle et bevisst forhold til bruk av slikt materiell i den grunnleggende lese- og skriveopplæringen. 
Matematikk
God matematikkundervisning baseres på god forståelse av det elevene kan og det de skal lære. I denne studieenheten fokuseres det på innholdet i enkelte matematiske begreper og hvordan barn utvikler forståelse av dem. Dette gjelder grunnleggende begreper innen tall, regning og geometri, samt måling og sortering og klassifisering. Det vil også bli lagt vekt på å knytte resonnement og slutninger i matematikk til barns logiske tenkning og argumentasjon. På et slikt grunnlag er det lærerens oppgave å legge til rette for erfaringer som utfordrer elevene og samtidig støtter elevene i deres utvikling. I studieenheten vil gunstige prinsipper for matematikkundervisning i tråd med dette bli drøftet. I tillegg vil det bli fokusert på ulike hjelpemidler og uttrykksmåter. Dette er sentralt i matematikkopplæringen på småskoletrinnet både i forhold til det å bruke matematikk i ulike situasjoner og i forhold til innføringen av et formelt symbolspråk.

Pedagogikk
I småskolealderen er det særlig viktig at læreren har et helhetssyn på barns læring og utvikling. Barns lek og læring og læringsmiljøets betydning for barnas læring og identitetsutvikling vil bli fokusert i denne enheten. Det er lærerens ansvar å utvikle et stimulerende læringsmiljø preget av gode relasjoner mellom lærer og elever, elever imellom og i forhold til lærestoffet. Studentene skal videreutvikle sin forståelse for hvor viktig det er å se det enkelte barn som individ og ta hensyn til barnas individuelle faglige og sosiale behov i opplæringsarbeidet. Enheten  skal utfordre studentenes kjennskap til tverrfaglig teamarbeid i småskolen og til samarbeidsoppgaver med fagpersoner i og utenfor skolen. I tillegg skal studentene utvikle forståelse for viktigheten av et godt skole-hjem samarbeid. Livet i skolen vil i stor grad avspeile det flerkulturelle samfunnet, og studentene skal få større innsikt i de utfordringer barn fra minoritetskulturer blir stilt overfor i møtet med småskolen.

Organisering og arbeidsmåter

Studieenheten er delt i to faser. Forelesninger og kollokvier vil være hovedarbeidsformer i den første fasen. I den andre fasen skal studentene i grupper gjennomføre et utviklingsarbeid innenfor studieenhetens fagområder. Dette arbeidet skal være rettet mot praksis på småskoletrinnet, og det skal knyttes til praktisk-estetiske fag. Arbeidet skal munne ut i en skriftlig rapport og en muntlig framføring. Se under ”Skriftlig rapport og muntlig framføring” for videre beskrivelse. 

Utvikling av profesjonskunnskap i begynneropplæringen er basert på en dynamisk veksling mellom samtale, diskusjon og forelesning. Dette forutsetter at studentene er til stede og aktivt deltakende. Det er derfor obligatorisk oppmøte til den organiserte undervisningen og gruppearbeid. I hovedsak vil studentene være organisert i klasser.

Vurdering

Skikkethet

Studentenes arbeid og innsats i faget blir vurdert i henhold til skikkethet.

”Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer.” (jf. Forskrift om skikkethetsvurdering i lærerutdanningene, KUF 1999).

Skriftlig rapport og muntlig fremføring

Utviklingsarbeidet i studieenhetens andre fase skal munne ut i en skriftlig rapport og en muntlig framføring. Det skal skrives en strukturert individuell logg fra gruppearbeidet som legges ved rapporten. Individuell logg og disposisjon for framføringen leveres til godkjenning minst to dager før den muntlige framføringen.

Betingelsen for å få vurdert rapporten og den muntlige fremføringen er godkjent deltagelse i kurset - vurdert på bakgrunn av oppmøtelister og individuell logg. Kravet er minimum 80% tilstedeværelse. 

Karakter settes på grunnlag av en samlet vurdering av det skriftlige gruppearbeidet og den muntlige framføringen. Gruppa får en felles karakter. 

Det er intern sensur.

Karakterskala

Det gis bokstavkarakterer med A  som  beste og E som dårligste karakter på bestått eksamen. Karakteren F brukes ved ikke bestått eksamen. 

Vurderingskriterier

	Symbol
	Betegnelse 
	Generell, kvalitativ beskrivelse av vurderingskriterier 
	Kvalitativ beskrivelse av vurderingskriterier 

	A 
	Fremragende 
	Særdeles god prestasjon som klart utmerker seg. Viser stor grad av selvstendighet 
	Har et særdeles godt kunnskaps- og ferdighetsnivå, og en særlig god evne til selvstendig bruk av kunnskaper og ferdigheter. 

Viser høyt faglig refleksjonsnivå rundt problemstillinger innenfor grunnleggende 

lese-, skrive- og matematikkopplæring, nærmere presentert i fagplanen for studiet. 

	B 
	Meget god 
	Meget god  prestasjon. Viser evne til selvstendighet 
	Har et meget godt kunnskaps- og ferdighetsnivå, og en meget god evne til selvstendig bruk av kunnskap/ferdighet. Viser høyt faglig refleksjonsnivå rundt problemstillinger innenfor grunnleggende 

lese-, skrive- og matematikkopplæring, nærmere presentert i fagplanen for studiet.

	C 
	God 
	Prestasjon som er tilfredsstillende på de fleste områder
	Har et godt kunnskaps- og ferdighetsnivå, og en godt evne til selvstendig bruk av kunnskap/ferdighet. Viser et godt  faglig refleksjonsnivå rundt problemstillinger innenfor grunnleggende lese-, skrive- og matematikkopplæring, nærmere presentert i fagplanen for studiet.

	D 
	Nokså god. 
	Prestasjonen har vesentlige mangler. 
	Har begrensede kunnskaper/ferdigheter. 

Refererende og lite sammenhengende framstilling og lite relevant  stoff.  Manglende faglig refleksjon rundt  problemstillinger innenfor grunnleggende  lese-, skrive- og matematikkopplæring, nærmere presentert i fagplanen for studiet.

	E 
	Tilstrekkelig 
	Prestasjon som tilfredsstiller minimumskravene, men heller ikke mer.   
	Meget begrensede kunnskaper/ferdigheter. 

Manglende sammenheng mellom teoretisk kunnskap og bruk av kunnskap i praksis, 

Lavt refleksjonsnivå rundt problemstillinger innenfor grunnleggende lese-, skrive- og matematikkopplæring, nærmere presentert i fagplanen for studiet. 

	F 
	Ikke bestått 
	Prestasjon som ikke tilfredsstiller minimumskravene 
	Utilstrekkelige Kunnskaper/ferdigheter. Viser manglende oversikt og detaljkunnskaper. Manglende bruk av kunnskaper og /eller utelukkende praktisk uten forankring i litteraturen. 

Manglende refleksjon rundt problemstillinger innenfor grunnleggende lese-, skrive- og matematikkopplæring, nærmere presentert i fagplanen for studiet.




Ny/utsatt prøve

Ved stryk eller gyldig forfall til levering av rapport/muntlig fremføring kan studenten gå opp til ny/utsatt prøve i neste semester. Det muntlige framlegget vil da erstattes av en individuell fire timers skriftlig prøve. Karakter settes på grunnlag av en samlet vurdering av det skriftlige gruppearbeidet og den individuelle prøven.

Pensum

Norsk

Austad, Ingolv (red.), 1997:
Mening i tekst. Artikler av Vormeland, Kulbrandstad, Høien, Austad, Skjelbred og Elsness. Cappelen Akademisk Forlag (115 s)

Hekneby, Greta, 2001:
Skrive - lese - skrive. Begynneropplæringen i norsk (kap. 4: "Skriftforming" ). Universitetsforlaget (57 s)

Høigård, Anne: 
Barns språkutvikling, muntlig og skriftlig (kap 5: "Å vokse opp med mer enn ett språk" (14 s) og "Å forebygge lesevansker" (7 s)). Tano Aschehoug.

Til sammen: 193 s. 

+ selvvalgt pensum (25-50 s.)

Tillegg

En ABC-bok etter L97 (+ lærerveiledning)

Matematikk

Alseth, B., 1998:
Matematikk på småskoletrinnet, Oslo: Læringssenteret Kap. 4, 5, 9 (s.79 - 88) (22 s)

Høines, M. J., 1998:
Begynneropplæringen (kap. 2 ). Bergen: Caspar forlag (33 s)

Solem, I. H. og E. K. L Reikerås, 2001:
Det matematiske barnet. Bergen: Caspar forlag. Kap. 4, 5, 7, 10. (88 s)

Aktuelle artikler til sammen  ca. 40 sider

I alt inkludert fellespensum 225 s

Pedagogikk

Eik, L. T., 1997:
Lekende læring og lærende lek i den nye småskolen. Pedlex norsk skoleinformasjon ( 85 s)

Eik, L. T. (red.), 2000:
Storyline, tverrfaglig tilnærming til aktiv læring (kap 2). Tano Aschehoug (19 s)

Nordahl, T., 2001:
Eleven som aktør (kap 5). Universitetsforlaget (28 s)

Stålsett U. (red.), 2000:
Ledelse av skoleutvikling, Carm, E. Samarbeid mellom skole og hjem, Høyskoleforlaget (15 s)

Aktuell artikkel 13 sider

Til sammen 160 sider 

Fellespensum

Se side 8 i Studiehåndboka.
Aktuelle artikler knyttet til de praktisk-estetiske fagene utgjør ca. 25 - 50 sider.

Det tas forbehold om endring/revidering i pensumlitteraturen. Dette vil bli gjort i samråd med studentene, og under forutsetning av at studieleder vil godkjenne disse endringene.

Kristendoms-, religions- og livssynskunnskap 1 (KRL 1)

20 studiepoeng

Godkjent etter vedtak i Avdelingsstyret 27. mai 2003
Innledning

Kristen tro og tradisjon utgjør en dyp og bred strøm i norsk kultur og historie. Kristne tradisjoner og forestillinger preger samfunnet vårt på mange plan. Det gjelder blant annet høytider og skikker, moral og rett, språk og litteratur, musikk og kunst. Samtidig blir det norske samfunnet i økende grad sammensatt av grupper som bygger sin identitet på andre tros- og livssynstradisjoner enn den kristne, eller på et ikke-religiøst livssyn.

KRL-faget er tverrfaglig. Det har røtter i ulike akademiske fagtradisjoner, blant annet kristendomskunnskap, religionsvitenskap, teologi og filosofi, men faget står også i nær forbindelse med en rekke samfunns- og kulturfag. Faget har også viktige estetiske perspektiver.

Lærerstudentene skal utvikle kompetanse i å forstå så vel norsk kultur og tradisjon som den flerkulturelle virkeligheten. Som det tilsvarende faget i grunnskolen har kristendoms-, religions- og livssynskunnskap i lærerutdanningen en brobyggerfunksjon og skal bidra til å skape økt forståelse, respekt, åpenhet og fredelig sameksistens. Faget skal bygge opp under felles verdier og fremme toleranse og aksept for ulikhet. Vektingen mellom kristendom og andre religioner og livssyn skal være om lag som i læreplanen for grunnskolen.

Mål
Studentene skal:

· tilegne seg et godt innblikk i grunnskolefagets idé og i fagets betydning for individ, skole, kultur og samfunn

· utvikle kyndighet, dyktighet og gode menneskelige forutsetninger for å gå inn i oppgaven som lærer i faget i samsvar med grunnskolens læreplanverk

· tilegne seg innsikt i sentrale kristendomsfaglige, religionsfaglige og livssynsfaglige emner med norsk virkelighet som viktig referanseramme

· oppøve ferdigheter i å planlegge, gjennomføre og vurdere faglig velfundert og tilpasset opplæring i alle emneområder innen skolefaget

· bli fortrolig med lærerens rolle som kultur- og verdiformidler og som forbilde og omsorgsperson i skolen

· utvikle evne til å stimulere individuell og kulturell identitetsutvikling hos elever med ulik religiøs og livssynsmessig bakgrunn

· utvikle kompetanse i å skape et undervisningsmiljø som fremmer forståelse og respekt, åpenhet og evne til dialog mellom mennesker med ulik livsoppfatning

· tilegne seg innsikt i estetiske uttrykk fra ulike religioner og livssyn, og kunne legge til rette for estetisk opplevelse i opplæringen

· få impulser og utfordringer til faglig og personlig vekst og utvikling

Innhold

Arbeidet med målområdene skal sikre et vekselspill mellom teoretisk kunnskap, praksiserfaring, faglig utvikling og didaktisk refleksjon.

Faglig og fagdidaktisk kunnskap

Kristendom

Studentene skal

· ha kunnskap om Bibelen – dens tilblivelse, inndeling, hovedinnhold, sentrale fortellinger og litterære uttrykksformer – og Bibelens betydning som kultur- og troskilde

· ha god kunnskap om kristendommens historie og kristenlivet i vår tid: Viktige skikkelser, kristne ritualer og høytider, religiøse symboler og lokalt kristenliv knyttet til Den norske kirke og andre kristne trossamfunn

· kunne gjøre rede for hovedtrekkene i kristen troslære og etikk

Andre religioner og livssyn

Studentene skal

· ha kunnskap om hinduisme, buddhisme, jødedom og islam og kunne drøfte likheter og forskjeller i ulike religiøse tradisjoner

· ha kunnskap om sekulære livssyn, blant annet livssynshumanismen i Norge

· ha kjennskap til utviklingen av det religiøse livet i verden i dag og ha forståelse for den betydning religion og livssyn har for individet og samfunnet, inkludert kjønns- og likestillingsperspektivet

Etikk og filosofi

Studentene skal

· ha kunnskap om grunnleggende etiske teorier, om etiske verdier i de viktigste religions- og livssynstradisjonene og om den kristne etikken som basis for barnehagens og skolens verdiforankring

· forstå betydningen av religion og livssyn for barns sosialisering, inkludert kjønns- og likestillingsperspektivet

· kjenne til sentrale tenkere og ideer fra vestens filosofihistorie, med særlig vekt på menneskesynet

· ha kunnskap om og kunne drøfte betydningen av ulike menneskerettskonvensjoner, for eksempel verdenserklæringen om menneskerettighetene, FNs internasjonale konvensjoner om menneskerettighetene, FNs barnekonvensjon og ILO-konvensjonen om urfolk og stammefolk i selvstendige stater

Å være lærer i KRL

Studentene skal

· ha kunnskap om grunnskolefagets historie, begrunnelse, innhold og formål og det regelverket som gjelder for faget

· være i stand til å planlegge, gjennomføre og vurdere KRL-opplæring på en selvstendig og faglig gjennomtenkt måte

· kunne legge til rette for lokal tilpasning av opplæringen

· kunne gi tilpasset opplæring ut fra elevenes tros- og livssynsgrunnlag

· ha forståelse for oppgaven som verdiformidler i et flerkulturelt samfunn

· kunne benytte IKT som redskap og vurdere bruken av dette redskapet i et etisk perspektiv

Samhandling og refleksjon

Studentene skal

· ha yrkesetisk kompetanse og kunne reflektere over sin rolle som KRL-lærere

· kunne utvikle tillitsforhold og samarbeid med elever og foreldre/foresatte med ulik kulturell og religiøs bakgrunn

· kunne hjelpe hver enkelt elev videre i eksistensielle spørsmål av etisk, religiøs og livssynsmessig art

· kunne drøfte etiske spørsmål på grunnlag av faglig kunnskap og innsikt i elevenes livssituasjon

· kunne bruke faglig og praktisk kompetanse innenfor KRL-faget i dialog og samarbeid med andre fag

Organisering og arbeidsmåter

Studentaktive arbeidsformer og arbeidsformer som støtter holdnings- og modningsaspektet i faget vil vektlegges. Variasjon i arbeidsformer vil tilstrebes. Følgende arbeidsmåter vil være sentrale:

· Forelesninger på kull- og klassenivå

· Studentfremlegg og dialog 

· Individuelt fordypningsarbeid og arbeid i grupper

· Veiledning i forhold til oppgaver, pensumlitteratur og praksis

· Ekskursjoner 

Det vil bli gitt fellesforelesninger som introduserer hovedtemaer og mer utdypende forelesninger i den enkelte klasse. Intensjonen med forelesningene er å gi støtte og lesehjelp til studentenes eget arbeid med pensumlitteraturen. En viktig del av studiet er ekskursjoner og møter med representanter for ulike religioner og livssyn. 

Selvstendig arbeid med fagoppgaver er også sentralt i studiet. Studentene skal skrive to større oppgaver, en som fokuserer på fagdidaktikk og en som er knyttet til et faglig tema.

Gjennom studentfremlegg og dialog i klasserommet og på LUVIT legges det til rette for studentaktive arbeidsmåter og for at den enkelte student skal få komme til orde med sine synspunkter.

Praksis

Praksis i grunnskolen er en sentral del av faget, og studentene skal i løpet av praksisperiodene få erfaring med undervisning i KRL. Slik praksis forutsetter et nært samarbeid mellom øvingslærer, faglærer og pedagogikklærer. Studentene skal i forbindelse med praksis lage forslag til undervisningsopplegg knyttet til utvalgte tema. 

Flerfaglighet og fagovergripende kompetanse 
Faglige og flerfaglige perioder i første avdeling

Kristendoms-, religions- og livssynskunnskap 1 (KRL 1) er et av de obligatoriske fagene i første avdeling. KRL 1 begynner  2. semester og pågår til og med 4. semester. KRL-faget inngår i en flerfaglig samordning med de andre obligatoriske fagene i første avdeling. Det innebærer at noen undervisningsperioder vil være flerfaglige og en del av pensumlitteraturen vil gjelde for flere fag. 

De flerfaglige periodene der KRL 1 inngår:

1. semester

Begynnelsen av første semester: Tema skolestart. Alle fag deltar. KRL bidrar med forelesning om barn og unges undring og religiøsitet.

2. semester

Tidlig i 2. semester: Flerfaglig undervisningsperiode om fortelling. KRL og norsk samarbeider.

Norskfagets synsvinkel vil være den muntlige fremføringen av fortellinger. KRL fokuserer på fortellingsdidaktikk og fortellinger i religiøse tradisjoner.

Studentene skal lære å publisere nettsider og skal publisere den fagdidaktiske oppgaven eller deler av den på nett. Kurs i å utarbeide nettsider gis av IT-seksjonen. 

I mars vil det være en flerfaglig studievurdering som gjelder alle fag.

3. semester

Oktober: Flerfaglig tema om den flerkulturelle skolen. Alle fag deltar. Perioden vil gå over 4 uker.

4. semester 
I samarbeid med kunst og håndverk og musikk arrangeres det i januar et flerfaglig obligatorisk seminar om temaet religiøs estetikk.

I februar arbeider studentene med en flerfaglig fordypningsoppgave. Fordypningsoppgaven er på i alt 15 studiepoeng. Stammen i oppgaven bygges på  ferdige godkjente oppgaver fra minst to av fagene norsk, matematikk, pedagogikk og KRL. De utgjør til sammen om lag to tredjedeler av oppgaven (11studiepoeng). I begynnelsen av fjerde semesteret skriver hver student en ny flerfaglig innledning og avslutning i tillegg. Utfordringen her er å knytte sammen delene fra fagene i et felles perspektiv. Dette arbeidet er på 4 studiepoeng. Alle fagene gir ett studiepoeng til dette uavhengig av om faget blir valgt eller ikke. Stoff fra fellespensum brukes i arbeidet med den flerfaglige rammen. IKT-seksjonen tilbyr undervisning i tekstbehandling av store dokumenter.

Generelt har alle fagene et felles ansvar for sammen å bidra til utvikling av fagovergripende kompetanseområder. For KRL-fagets vedkommende vil det fokuseres på følgende momenter:

Didaktisk og fagdidaktisk kompetanse: 

· tilpasset undervisning i forhold til det flerkulturelle og flerreligiøse livssynsmangfoldet

· spesielt fokus på fortellingsdidaktikk, dialog i skolen, filosofi med barn  og bruk av ekskursjoner som arbeidsmåte

Sosial kompetanse:

· samarbeid mellom hjem-skole og arbeid med det sosiale miljøet i klassen 

Kulturell og estetisk kompetanse:

· sentrale kulturdimensjoner som religion, livssyn , etikk og filosofi er kjernen i KRL-faget

· religiøs estetikk

Kompetanse til å vurdere grunnlagsspørsmål:

· yrkesetisk refleksjon

Endrings- og utviklingskompetanse:

· KRL som ressurs i forhold til utviklingen mot en stadig mer flerkulturell skole 

I allmennlærerutdanningen ved Høgskolen i Oslo er det noen spesielle fagovergripende områder og oppgaver. Av disse vil følgende områder bli tematisert i KRL-faget:

· Den flerkulturelle skolen

· Likestilling og utvikling av en framtidsrettet skole for både jenter og gutter

· Drama som metode

· IKT og bruk av IKT i skolen

Den flerkulturelle skolen

Den flerkulturelle skolen er et sentralt faglig perspektiv i KRL og faget gir viktig kunnskap om elevers kulturelle og religiøse bakgrunn. Denne kunnskapen er en forutsetning for å kunne møte elever med minoritetsbakgrunn på en adekvat måte. Gjennom praksisperiodene vil studenter få erfaring med den flerkulturelle situasjonen i skolen.

Studentene skal lære dialog som metode og utvikle etisk kompetanse slik at de kan ivareta elevers kulturelle og religiøse identitet. 

Likestilling og utvikling av en framtidsrettet skole for både jenter og gutter

Kjønns- og likestillingsperspektivet er en sentral dimensjon i arbeidet med tros- og livssynstradisjoner.

Drama som metode

Drama kan komme inn i flere sammenhenger i KRL; for eksempel i forbindelse med arbeidet med religiøse tekster og fortellinger fra de ulike tradisjoner og i forbindelse med etikkundervisningen. Bruk av drama kan bidra til innlevelse i andres livssituasjon, aktualisere etiske problemstillinger og være med å internalisere fagstoffet på en unik måte. Studentene kan anvende en rekke ulike former for drama som de har utprøvd i dramaundervisningen. Studentene må dessuten diskutere og bevisstgjøres på når det ikke passer å bruke drama i KRL-undervisningen.

IKT og bruk av IKT i skolen
Studentene skal  kunne gjøre bruk av internett for å finne relevant informasjon og kunne kritisk vurdere denne informasjonen i forbindelse med skriving av fagoppgaver. Studentene skal lære å publisere nettsider og skal publisere den fagdidaktiske oppgaven eller deler av den på nett. 

Kurs i å utarbeide nettsider gis av IT-seksjonen. I samarbeid med IT-seksjonen vil studentene få opplæring i nettikette, personvern, opphavsrett og strategier i for hold til barns påvirkning via Internett.
Skolens rammeplan fokuserer på den estetiske dimensjonen i KRL ved å vektlegge bruk av ”bildende kunst, arkitektur, musikk, drama og litterære tekster” . Bruk av ulike medier vil kunne gi et bedre grep om religioners og livssyns visuelle og estetiske dimensjon. Den materielle og estetiske dimensjonen ved religion og livssyn kan synliggjøres gjennom bilder og bruk av video. Religiøs musikk og resitasjon kan formidles gjennom lydmedier. Digitale medier (IKT-baserte) åpner opp for nye muligheter, særlig når det gjelder å knytte mediebruk til elevenes eget arbeid med læringsressurser. Disse mulighetene vil bli belyst i undervisningen.

Vurdering

Skikkethetsvurdering

Studentenes arbeid og innsats i faget blir vurdert i henhold til skikkethet.

"Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer." (jf. Forskrift om skikkethetsvurdering i lærerutdanningene, KUF 1999)


Arbeidskrav

Deltakelse i obligatoriske aktiviteter

Retten til å gå opp til muntlig eksamen forutsetter deltakelse i noen obligatoriske aktiviteter. For å bli godkjent må de utføres innen fastsatt frist. Hvis de ikke blir godkjent, mister studenten retten til å gå opp til muntlig eksamen. Studentene er selv ansvarlige for å holde seg informert om de gjeldende frister. Ved sykdom eller lignende må studenten, innen fristen for innlevering av obligatorisk arbeid, avtale ny frist med faglærer. Studenter som har mistet retten til å gå opp til eksamen på grunn av ikke godkjente obligatoriske aktiviteter, må selv kontakte faglærer for avtale om ny innlevering/utføring av obligatorisk aktivitet i neste semester/studieår.

Følgende obligatoriske aktiviteter må være godkjent før studentene kan gå opp til muntlig eksamen: Deltakelse i minst 4 av 5 ekskursjoner som vil bli arrangert i løpet av studieåret.

Når deltagelse i ekskursjoner er obligatorisk, har det sammenheng med at dette er kompetanse som studentene vanskelig kan tilegne seg gjennom selvstudium.

Faglig og fagdidaktisk oppgave 

Studentene skal skrive to større selvstendige arbeider i løpet av KRL 1, et faglig og et fagdidaktisk arbeid.

Fagdidaktisk oppgave i 2. semester

Den didaktiske oppgaven er lagt til 2. semester og utgjør 5 studiepoeng. 2-3 studenter kan samarbeide om denne oppgaven. Omfang skal være på 10-15 sider avhengig av deltakerantallet. Oppgaven skal være knyttet til praksis. Oppgaven eller deler av den skal publiseres på nett. 

Det gis bokstavkarakterer med A som  beste og E som dårligste karakter på bestått fagdidaktisk oppgave. F brukes ved ikke bestått fagdidaktisk oppgave.

Den fagdidaktiske oppgaven teller med i den endelige, graderte karakteren i  faget. 

Nærmere beskrivelse av rammene for oppgaven vil foreligge ved semesterstart.

Faglig oppgave i 3. semester 

Studentene skal skrive en fagoppgave i 3. semester. Innleveringsfrist er i uke 48.

Oppgaven er et individuelt skriftlig arbeid og skal være en studie innenfor et smalt emnefelt eller ha utgangspunkt i en problemstilling. Fagoppgavens omfag skal være 8- 10 sider. Den utgjør 6 studiepoeng. Fagoppgaven kan inngå som en del av fordypningsoppgaven på 15 studiepoeng. 

20 prosent av besvarelsene vil også bli vurdert av en ekstern sensor. Utvalget skal være  tilfeldig. Når vurderingen til ekstern sensor avviker fra intern sensor er det ekstern sensor som har det avgjørende ord. Ekstern sensor skal utarbeide en kort rapport om hovedinntrykket basert på dette utvalget.

Det gis bokstavkarakterer med A som  beste og E som dårligste karakter på bestått faglig oppgave. F brukes ved ikke bestått faglig oppgave.

Den faglige oppgaven teller med i den endelige, graderte karakteren i faget.

Fordypningsoppgave i 4. semester
Se under ”4. semester”.

Mappeinnlevering

Det obligatoriske KRL-studiet avsluttes i 4. semestret. 

I forbindelse med muntlig eksamen i mai skal studentene levere en samling mindre arbeider som utgjør en mappe.

Mappen består av:

· rapport fra den flerfaglige temaperioden om den flerkulturelle skolen eller

· tekstunderlag for muntlig framlegg/deltakelse i seminar

Disse arbeidene skal til sammen utgjøre et omfang på 4- 6 sider.

Mappen består dessuten av:

· to flervalgsprøver som gis i løpet av 2. og 4. semester. Begge disse må være bestått.

Mappen utgjør 3 studiepoeng. Det gis karakter bestått/ikke bestått.

Muntlig eksamen

Mappen må være bestått før studentene kan fremstille seg til muntlig eksamen.

Den muntlige eksamen forholder seg til alle emnene i fagplanen. I tillegg til faglærer vil det være en ekstern sensor tilstede.

Den muntlige eksamen utgjør 5 studiepoeng.

Det gis bokstavkarakterer med A som  beste og E som dårligste karakter på bestått eksamen. F brukes ved ikke bestått eksamen.

Det er ekstern sensur på muntlig eksamen.

Endelig karakter i faget

Muntlig eksamen og de skriftlige arbeidene vektes i samsvar med antall studiepoeng de gir, og det gis en samlet, gradert karakter i faget.

Det gis bokstavkarakterer med A som  beste og E som dårligste karakter på bestått eksamen. 
F brukes ved ikke bestått eksamen. 

Vurderingskriterier
	Symbol
	Symbol
	Betegnelse
	Kvalitativ beskrivelse av vurderingskriterier for KRL 1

	A
	A
	Fremragende
	Har fremragende kunnskaper, og en særlig god evne til selvstendig bruk av kunnskap. Viser særlig godt  refleksjonsnivå i forhold til læringsmål, fagets egenart og lærerens rolle i forhold til barn og unges læring og utvikling.

	B
	B
	Meget god
	Har meget gode kunnskaper og meget god evne til selvstendig bruk av kunnskap. Viser en meget god evne til refleksjon over læringsmål, fagets egenart og lærerens rolle i forhold til barn og unges læring og utvikling.

	C
	C
	God
	Har gode kunnskaper og god evne til selvstendig bruk av kunnskap. Viser god evne til refleksjon over læringsmål, fagets egenart og lærerens rolle i forhold til barn og unges læring og utvikling.

	D
	D
	Nokså god
	Har begrensede kunnskaper og noe evne til selvstendig bruk av kunnskap. Viser noe evne til refleksjon over læringsmål, fagets egenart og lærerens rolle i forhold til barn og unges læring og utvikling.

	E
	E
	Tilstrekkelig
	Tilfredsstiller minimumskravene til kunnskap, men anvender kunnskapen på en uselvstendig måte. Viser liten evne til refleksjon om læringsmål, fagets egenart og lærerens rolle i forhold til barn og unges læring og utvikling.

	F
	F
	Ikke bestått
	Utilstrekkelige kunnskaper om læringsmål, fagets egenart og lærerens rolle i forhold til barn og unges læring og utvikling.


	Betegnelse
	Kvalitativ beskrivelse for mappen

	Bestått 
	Har både vist et tilstrekkelig kunnskapsnivå for å kunne praktisere som lærer i KRL-faget og har dessuten vist tilstrekkelig evne til å reflektere over hvordan KRL-faget kan inngå i en flerfaglig praksis og i en flerkulturell skolevirkelighet

	Ikke bestått 
	Har enten ikke tilegnet seg tilstrekkelig kunnskap for å kunne praktisere som lærer i KRL-faget eller har ikke vist tilstrekkelig evne til å reflektere over hvordan KRL-faget kan inngå i en flerfaglig praksis og i en flerkulturell skolevirkelighet


Ny/utsatt innlevering/eksamen

Ved ikke bestått på den fagdidaktiske og/eller den faglige oppgaven, må studentene avtale med faglærer om ny/utsatt innlevering/utføring i neste semester. 

Ved ikke bestått på deler av mappeinnholdet, må studentene avtale med faglærer om ny innlevering av de delene av mappa som har fått ikke bestått.

Ved stryk eller gyldig forfall til muntlig eksamen kan studenten gå opp til ny/utsatt prøve i neste semester. Prøven arrangeres som ved ordinær eksamen. Studentene er selv ansvarlig for å melde seg opp til ny prøve innen fristen.

Pensum 

Pensum omfatter totalt 1340 sider.  Litteratur merket med L legges i tekstarkiv på LUVIT.

Pensumliste for påbygningskurset vil foreligge ved semesterstart.

Fagdidaktikk

Breidlid, Halldis og Tove Nicolaisen, 2000:
I begynnelsen var fortellingen … fortelling i KRL. Universitetsforlaget. Kap. 3 og kap. 11 (s. 303-305 og s. 370-380). (16 s)

Børresen, Beate, 1997:
Høytider og høytidsfeiring (s. 11-14). Tano. (3 s)

KRL-BOKA. Kristendoms-, religions- og livssynskunnskap. Læringssentret, 2002.

Læreplanverket for den 10-årige grunnskolen (L 97). Oslo: 1997.

Sødal m.fl., 2001:
Religions- og livssynsdidaktikk. Høyskoleforlaget (100 s)

Kristendommen

Bibelen. Det norske bibelselskap (1. utgave 1978, eller 2. utgave 1985)

Domaas, Ola E.,:
Tradisjonen(s) tro. Tano. Aschehoug (80 s)

Kvalvaag, R., 2003:
Fra Moses til Marley  Fagbokforlaget (80 s)

Kvalvaag, R.:
L: Paulus og Galaterbrevet (19 s)

Kvalvaag, R.:
L: Bergprekenen (18 s)

Neegaard, Gunnar, 2003:
Innføring i reformasjonens hovedtanker. HiO (20 s)

Rasmussen, T og E. Thomassen:
Kristendommen. En historisk innføring (s. 13-70) (50 s) og kapitler om kirkehistorie (100 s)

Tekster fra Tanak/GT:
Hele 1. Mosebok, 2. Mosebok 1 – 20
Salme 8, 104, 139, Jesaja 52, 13-53, 12 (84 s)

Tekster fra NT:
Matt 1-2; 5-7
Joh. 1
Lukasevangeliet
Galaterbrevet
Joh Åp 21
(62 s)

Tekster:
L: Den apostoliske trosbekjennelse (1 s)
L: Luthers lille katekisme (10 s)

Andre religioner og livssyn

Breidlid, Halldis og Tove Nicolaisen:
I begynnelsen var fortellingen 
kap 5, 6 (159-174), kap. 7 (185-192; 209-221) kap. 9 (259-275, 278-292, 297-299) (100 s)

Jacobsen, K. A. og N. R. Thelle, 1999:
Hinduismen og buddhismen. Høyskoleforlaget. (100 s)


Kvalvaag, R., 2003:
 Det guddommelige jeg Nyreligiøsitet i moderne ungdomskultur. Bergen. (50 s)

Rian, D. og L. Eidhamar, 1999:
Jødedommen og islam. Høyskoleforlaget (100 s)

Aadnanes, Per M.:
Livssyn. Universitetsforlaget 2002 (85 s)

Tekster:

Koranen. Norsk-arabisk utgave, oversatt av E. Berg. Universitetsforlaget 1989 (20 s)

Eller utgave i serien "Verdens hellig skrifter", De norske bokklubbene 2000.

Bhagavadgita. Norsk utgave ved Jens Braarvig. Universitetsforlaget 1990 (17 s)

"Innledning" av Jens Braarvig

Dhammapada (1976 eller 1996). Oversatt fra pali av Kåre A. Lie. Gyldendal (18 s)

og Buddhas fortellinger fra serien "Verdens hellige skrifter". De norske bokklubbene 2001.

Etikk og filosofi

Børresen, B. og B. Malmhester, 2003:
La barna filosofere (60 s)

Leer-Salvesen m.fl., 2001:
Den andre. Etikk og filosofi i skolen. Høyskoleforlaget. (60 s)

Tekster:
L: Menneskerettighetserklæringen 1948.
Barnekonvensjonen.
Verdenserklæringen om en global etikk 
(10 s)

Fellespensum

Se side 8 i Studiehåndboka.

Det tas forbehold om endring/revidering i pensumlitteraturen. Dette vil bli gjort i samråd med studentene, og under forutsetning av at studieleder vil godkjenne disse endringene.

Påbygning - 10 studiepoeng

Som påbygning til den obligatoriske studieenheten tilbys det en KRL-enhet på 10

studiepoeng slik at en totalt får 30 studiepoeng i KRL. Påbygningsenheten har egenverdi som kompetanseheving og kan være nødvendig ved videre studier.

Påbygningskurset starter opp de 2 siste ukene i juni (4 semester) og fortsetter i august (2 uker). Påbygningskurset  gir fordypning i en østlig og en vestlig  religion, alternativt fordypning i en religion og et verdslig livssyn. Det vil også legges vekt på sammenligning mellom religioner. Studentene skal også velge en didaktisk arbeidsmåte med relevans for KRL-faget i skolen som fordypning. 

Under forutsetning av tilstrekkelig oppslutning vil det arrangeres studietur til Roma, eventuelt til Istanbul eller Lesbos. Studieturen er ikke obligatorisk.

Vurderingsordningen knyttet til påbygningskurset er en 3 dagers hjemmeeksamen i midten av august. Det brukes ekstern sensor. Oppgaven er skriftlig og individuell og utgjør 10 studiepoeng. Omfanget er på 10-15 sider.

Matematikk 1

30 studiepoeng

Godkjent etter vedtak i Avdelingsstyret 27. mai 2003

Innledning

Matematikk er en bærebjelke i vår tids teknologiske utvikling og matematisk kunnskap er et viktig element i mange fagområder og virksomheter. 

Fagplanen bygger direkte på gjeldende rammeplan i matematikk for allmennlærerutdanningen. Formålet med matematikkfaget i lærerutdanningen er at studentene skal ha en solid oversikt og trygghet i skolefaget matematikk og at de skal bli i stand til å undervise etter gjeldende læreplan for grunnskolen på en faglig trygg og reflektert måte. Det er viktig å gi dem et grunnlag for å utvikle sine kunnskaper og arbeidsmåter. De skal kunne forstå, vurdere og beskrive elevenes læringsprosesser og kunnskapsutvikling i matematikk.

Opplæringen skal belyse ulike aspekt ved det å kunne matematikkfaget. Vi har ulike typer kunnskaper: Faktakunnskap, ferdigheter, holdning til faget, hvordan begreper utvikles og bygger på hverandre, og hvordan utforskning og eksperimentering kan være et redskap for å utvikle bevisst kunnskap. Det er viktig at studentene kan reflektere omkring samspillet mellom matematikkfaglige kunnskaper og didaktiske problemstillinger.

Kunnskapsområdet er delt mellom 1. og 2. studieår.

Mål

Faglig og fagdidaktisk kunnskap

Studentene skal

· utvikle god forståelse for og beherske sentrale matematiske begreper

· ha kunnskap om matematikkens historiske utvikling, om vitenskapsfagets og skolefagets rolle i samfunnsutviklingen.

· tilegne seg kunnskap om og forståelse for matematikkens plass og utvikling i forskjellige kulturer.

· kjenne til teorier om hvordan barn lærer matematikk, utvikle evne til refleksjon om eget fagsyn og undervisning i matematikk. 

· ha kunnskap om matematikkdidaktiske forsknings- og utviklingsarbeid, særlig innenfor begynnende matematikkopplæring.

· ha innsikt i språkets rolle for læring, samt kunne kommunisere ved hjelp av matematikk.

· ha kunnskap om hvilke konsekvenser språk, kultur og kjønn kan ha for elevers opplæring i faget

· kjenne eksempler på hvordan matematikk preger norsk samfunn og kultur og kjenne hva matematikkunnskap betyr for deltaking i et demokratisk samfunn og etiske refleksjoner i tilknytning til dette 

· kunne gjøre kritisk bruk av teknologiske hjelpemidler i et faglig og didaktisk perspektiv.

· analysere og selv gjennomføre enkle matematiske bevis 

Å være lærer i matematikk

Studentene skal kunne

· utvikle et faglig og didaktisk grunnlag for å kunne planlegge, gjennomføre og vurdere matematikkundervisning etter gjeldende læreplaner for grunnskolen

· kjenne til teorier om hvordan læring og kognitiv utvikling foregår som grunnlag for å kunne planlegge, gjennomføre og vurdere undervisning knyttet til for eksempel tall og tallregning

· observere og analysere barns handlinger og kunnskap og ta hensyn til dette når de skal legge til rette for opplæring
· anvende teknologiske hjelpemidler som f. eks. lommeregner og regneark utforskende, både ved egen og elevers læring. 

· beskrive muligheter og utfordringer forbundet med matematikkundervisning i flerkulturelle klasser

· gjøre rede for og vurdere ulike vurderingsformer, bl.a. med tanke på vurderingens betydning som støtte i elevenes læringsprosess

· vurdere ulike læremidler som lærebøker, konkretiseringsmateriell og teknologiske hjelpemidler 

· vurdere og benytte ulike arbeidsformer og varierte læringsaktiviteter for ulike elevgrupper og enkeltelever i faget 

· selv lage gode eksempler på matematikkoppgaver og problemstillinger som kan benyttes i undervisningen av elever

Samhandling og refleksjon

Studentene skal

· utvikle evne til undring og refleksjon, utforskning, logisk tenkning, problemløsning og samarbeid i arbeidet med matematikk

· utvikle evne til analyse av egen og elevenes læring og holdning til matematikk

· ha kunnskap om hvilke konsekvenser elevers språklige og kulturelle bakgrunn og gutters og jenters ulike perspektiv kan ha for opplæring i faget

· samarbeide om å formulere og løse matematiske problemer og kunne vurdere den rollen samhandling og kommunikasjon har i løsningsprosessen 

· ut fra en faglig forståelse kunne velge ut læringsaktiviteter som kan være utgangspunkt for en videre utvikling av barns kompetanse 

· kunne analysere ulike kartleggingsprøver som brukes i evalueringen av skolen, lærerne eller elevene

Innhold

1. studieår

Høst

Vekt på skolestart og tallforståelse 

Studentene skal kunne

· utvikle god tallforståelse og bruke den matematiske forståelsen av tall, tallsymboler, tallsystemer og regning med tall til å se, forstå og beskrive barns bruk og utvikling av tallforståelse

· forstå barns utvikling av tallforståelse og regning med tall ved hjelp av teorier om kognitiv utvikling og læring

· forstå ulike tallbegreper, inkludert naturlige tall, hele tall, rasjonale tall og reelle tall, additiv og multiplikativ gruppering, posisjons- og grunntallsprinsippet, hoderegning og overslagsalgoritmer 

· beherske regning med tall, inkludert ulike typer algoritmer 

· gjøre rede for hvordan ulike tallsystemer kommer til uttrykk i vår egen og andres kultur

· forstå grunnleggende algebraiske lover for tall og kunne behandle algebraiske uttrykk, f. eks. tallfølger og figurtall og enkle ligninger

· arbeide med matematikk knyttet til dagliglivet, f. eks. knyttet til personlig økonomi

· utvikle kunnskaper for å se, forstå og beskrive elever med spesielle vansker knyttet til tall og tallregning, herunder analyse av elevenes misoppfatninger/ diagnostisk undervisning

· gjøre rede for hvordan ulike tallsystemer kommer til uttrykk i vår egen og andres kultur

· forstå grunnleggende algebraiske lover for tall og kunne behandle algebraiske uttrykk, f. eks. tallfølger og figurtall og enkle ligninger

Vår

Vekt på geometri og tallære

Studentene skal kunne 

· geometriske begrep og knytte dem til geometriske figurer 

· forstå likningsbegrepet, kunne løse enkle ligninger  og kunne anvende ligninger som løsningsmetode i praktisk regning

· identifisere og gjøre rede for hvordan matematikk, særlig tallære og geometri forekommer bl.a. i musikk, drama, kunst, arkitektur og håndverk
· gjennomføre elementære konstruksjoner og forklare prinsippene bak disse

· gi eksempler på avbildninger, herunder formlikhet og kongruens, bruken av dem og sammenhengen med modeller, kart, arbeidstegninger, mønstre, tesselering og symmetri 

· anvende de geometriske stedene og deres egenskaper, samt Pytagoras setning

· gi eksempler på bruk av geometri i ulike kulturer

· beskrive eksempler på etnomatematikk

2. studieår

Høst

Vekt på geometri, funksjonslære og sannsynlighetslære.

Studentene skal kunne

· identifisere og bruke egenskaper knyttet til sentrale geometriske figurer i plan og rom 

· forstå likningsbegrepet og kunne løse bl.a. annengradslikninger og lineære likningssystemer med flere ukjente

· forstå ulike representasjoner av funksjoner og variabelbegrepet 

· arbeide med og gjøre rede for grunnleggende egenskaper ved sentrale funksjoner som polynomfunksjoner, rasjonale funksjoner og eksponentialfunksjoner

· sannsynlighetsbegrepet og enkel kombinatorikk

Vår

Vekt på statistikk og matematikk som redskap og metode

Studentene skal kunne

· behandle statistiske undersøkelser og grafiske framstillinger av datamaterialer

· bearbeide og tolke enkle matematiske modeller

· ideene bak derivasjon og integrasjon og anvende dem i form av enkle grafiske og numeriske metoder

Organisering og arbeidsmåter 

Studentene vil møte varierte arbeidsformer. Studentene forventes å ta ansvar for egen læring gjennom framlegg, kollokvier og ved fortløpende vurdering av egen læringsprosess.

Teoretisk arbeid i faget knyttes nært til praktisk tilrettelegging av undervisning i faget. Arbeid med og vurderinger av fagdidaktiske spørsmål inngår som en viktig del av kurset. Studentenes arbeid med og erfaringer fra praksis i matematikkundervisning skal eksplisitt trekkes inn som en del av undervisningen. 

I alle temaene vil det være aktuelt å benytte IKT som praktisk hjelpemiddel. Når studentene er ferdige med kurset, skal de være i stand til å kunne bruke regneark og vurdere pedagogiske program for bruk i grunnskolen.

I matematikkens historie vises det flerkulturelle perspektivet. Studentene skal også i løpet av grunnkurset innlevere ulike obligatoriske arbeid knyttet til undervisning i faget 

Flerfaglighet og fagovergripende kompetanse

I tillegg til å arbeide direkte med fagspesifikke mål, skal studentene gjennom kurset også arbeide med å nå de generelle, fagovergripende målsetningene for allmennlærerutdanningen. Dette arbeidet vil bli organisert blant annet gjennom flerfaglige arbeidsoppgaver og temaperioder. Se "Plan for første avdeling" .

Praksis 

Studentene skal i forbindelse med praksis få

· øvelse i å observere elever i arbeid med faget

· trening og erfaring i å kommunisere matematikk

· anledning til planlegging, gjennomføring og vurdering av undervisningsopplegg.

· erfaring med å lage matematikkoppgaver og å vurdere elevbesvarelser

Så langt det er mulig gjennomføres dette i samarbeid med fag- og øvingslærere

Vurdering

Skikkethetsvurdering

Studentenes arbeid og innsats i faget blir vurdert i henhold til skikkethet.

"Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer." (jf. Forskrift om skikkethetsvurdering i lærerutdanningene, KUF 1999).

1. semester

· Observasjon av barns kunnskaper i matematikk - 3 studiepoeng.
Intervjuoppgave knyttet til skolestart i matematikk. Det gis karakter bestått/ikke bestått.
· Tallære. Individuell, skriftlig hjemmeoppgave (4-5 dager) i matematikkfaglig emne - 5 studiepoeng. Det gis karakter bestått/ikke bestått.

2. semester

· Skriftlig individuell prøve, 6 timer skriftlig - 7 studiepoeng. Gradert karakterskala. 

3. semester

· Matematikkprosjekt i geometri (gruppeoppgave) - 3 studiepoeng. Det gis karakter bestått/ikke bestått. 
· Muntlig individuell prøve  - 5 studiepoeng. Gradert karakterskala. Ekstern sensor. 

4. semester

· Hjemmeeksamen med 5 dagers varighet (gruppeoppgave) - 6 studiepoeng. Gradert karakterskala. Ekstern sensor 15% - stikkprøve.

· Fordypningsoppgave. Bearbeidelse av oppgaver til fordypningsoppgave - 1 studiepoeng fra hvert av fagene matematikk, norsk, pedagogikk og KRL i tillegg til 11 studiepoeng som kan hentes fra tidligere oppgaver. Til sammen 15 studiepoeng. Det gis karakter bestått/ikke bestått.
Studentene er selv ansvarlige for å holde seg informert om de gjeldene frister
Karakterskala

Ved gradert karakter gis det bokstavkarakterer med A som  beste og E som dårligste karakter på bestått eksamen. Karakteren F brukes ved ikke bestått eksamen. 

Ved ikke gradert karakter gis det bestått/ikke bestått.

Endelig vurdering med gradert karakter

Alle komponenter som produserer studiepoeng må være bestått. Endelig, gradert karakter beregnes som gjennomsnittet av de graderte karakterene på skriftlig prøve vår 1. studieår, muntlig individuell prøve høst 2. studieår og gruppeoppgaven vår 2. studieår, vektet etter studiepoeng.  

Vurderingskriterier
Graderte karakterer ved skriftlig prøve Matematikk 1våren 2004:

	Symbol
	Betegnelse
	Generell, kvalitativ beskrivelse for eksamen

	A
	Fremragende
	Fremragende prestasjon som klart utmerker seg. Klar, konsis fremstilling. Ingen betydelige faglige feil. Stor kreativitet og refleksjon.

	B
	Meget god
	Meget god prestasjon som ligger over gjennomsnittet. Viser evne til selvstendighet. En del kreativitet og refleksjon. God fremstilling. Ingen store faglige feil. Viser gjennomgående god forståelse

	C
	God
	Gjennomsnittlig prestasjon som er tilfredsstillende på de fleste områder. Fremstillingen kan ha svakheter, men ikke store. Viser noe ujevn forståelse og refleksjon. 

	D
	Nokså god
	Prestasjon under gjennomsnittet, med en del vesentlige mangler. Har likevel vist en del kunnskaper. Det kan være til dels betydelige faglige svakheter ved fremstillingen og resultatene. 

	E
	Tilstrekkelig
	Prestasjon som tilfredsstiller minimumskravene, men heller ikke mer. På grensen til ikke bestått. Store svakheter matematisk og didaktisk.

	F
	Ikke bestått
	Prestasjon som ikke tilfredsstiller minimumskravene.


Vurderingskriterier for vurdering av oppgaver i Matematikk 1 med karakter bestått/ikke bestått:

	Betegnelse
	Kvalitativ beskrivelse

	Bestått
	Alle deler er besvart.

Bruker og forklarer matematiske og fagdidaktiske begreper.

Uttrykker seg klart og konsist.

Viser god evne til faglig og fagdidaktisk refleksjon.

Har ingen vesentlige matematiske feil eller mangler.

	Ikke bestått
	Ett eller flere av punktene over er ikke oppfylt.


Ny/utsatt eksamen

Ved stryk eller gyldig forfall til eksamen (studiepoenggivende komponenter) kan studenten gå opp til ny/utsatt prøve i neste semester/avtale med faglærer om ny innlevering. Prøven arrangeres som ved ordinær eksamen. Studenten er selv ansvarlig for å melde seg opp innen fristen.

Pensum

Alseth, Bjørnar, 1998:
Matematikk på småskoletrinnet. Oslo: Læringssenteret.

Botten, Geir, 1999:
Meningsfylt matematikk. Caspar forlag.

Hole Arne, 2003:
Grunnleggende matematikk. 3.utgave. Universitetsforlaget.

Høines, Marit Johnsen, 1998:
Begynneropplæringen. Caspar forlag. ISBN 82-90898-14-2.

Selvik, Bjørg Kristin (red.), 1999:
Matematiske sammenhenger. Geometri. Caspar forlag.

Solem, Reikerås, 2001:
Det matematiske barnet, kap 1,3,4,5,6,9. Bergen: Caspar forlag.

Læreplanverket for den 10-årige grunnskolen. ISBN 82-7726-411-9.

Aktuelle artikler i samråd med faglærer

Fellespensum

Se side 8 i Studiehåndboka.

Det tas forbehold om endring/revidering i pensumlitteraturen. Dette vil bli gjort i samråd med studentene, og under forutsetning av at studieleder vil godkjenne disse endringene.

Norsk 1 

30 studiepoeng 

Godkjent etter vedtak i Avdelingsstyret 27. mai 2003

Innleiing

Språk er grunnleggjande for tenking, forståing, oppleving og kommunikasjon. Dette gjer norskfaget til eit sentralt fag i skole og lærarutdanning. Norsk er eit kunnskaps- og danningsfag, eit estetisk fag og eit reiskapsfag. Kunnskap om språk og tekstar, fagdidaktisk refleksjon og eit fleirkulturelt perspektiv er viktige dimensjonar i faget.

Studentane møter kulturarven og moderne tekstar i form av skjønnlitteratur og sakprosa, og dei vert utfordra til å drøfte og reflektere omkring identitet og fellesskap, etikk og verdiformidling. 

Formålet med norskfaget er å gi studentane høve til å utvikle eit fagleg og didaktisk grunnlag for norskopplæring i grunnskolen. Arbeidet med norskfaget skal sikre eit vekselspel mellom teoretisk kunnskap, praksiserfaring, studentane sitt eige arbeid med språk og tekstar og didaktisk refleksjon. Der det er naturleg kan studentane ta del i utviklingsarbeidet til lærarane.

Studentar med anna morsmål enn norsk vil i samsvar med rammeplanen få høve til å følge norskplan med forsterka fleirspråkleg profil.

Mål

Fagleg og didaktisk kunnskap 

Studentane skal

· ha kunnskap om språk og litteratur og kunne bruke denne kunnskapen i arbeidet som lærar.

· ha skriftleg og munnleg uttrykksevne slik at dei kan verte inspiratorar og gode føredøme for elevane.

· kunne skrive nynorsk og bokmål.

· ha kunnskap om fleirspråklegheit og kunne sjå norsk i eit samanliknande perspektiv og kunne leggje til rette undervisning for tospråklege elevar.

· kjenne til ulike tilnærmingsmåtar til norskopplæring og kunne reflektere over ulike læreplanar i lys av historia.

· ha innsikt i teoriar om lese- og skriveprosessen og kunne arbeide systematisk med førebuande, grunnleggjande og vidareutviklande lese- og skriveopplæring.

· ha kunnskap om kommunikasjon i ulike medium.

· ha kunnskap om ulike læremiddel og kunne bruke IKT.

· kunne reflektere over og vurdere ulike prøveformer og utvikle rolla som rettleiar.

· kunne leggje til rette for fleirfaglege og tverrfaglege arbeid.

Innhald

Fagemne

Første studieår:

· munnleg språkutvikling og språklæring; fonologi og morfologi

· prosessorientert skriving og skrivemappe

· barnelitteratur: Rim og regler, romanar, noveller og forteljingar, biletbøker

· To skjønnlitterære verk for vaksne

· norrøne mytar

· eventyr (nordiske og samiske)

· munnleg forteljing

· skriftspråkutvikling, elevtekstanalyse (med vekt på forteljing) og vurdering av elevtekst
· IKT som reiskap i norskfaget

Andre studieår:

· retorikk og munnleg norsk

· skjønnlitteratur for ungdom og vaksne, lyrikk, romanar og noveller

· dramatiske tekstar

· syntaks: Setningar og setningsanalyse

· språkhistorie, talemålsutvikling og sidemålsundervisning

· lese- og skrivevanskar

· sakprosa med vekt på læremiddel og elevtekstar

· vurdering av elevars sakprosatekstar med og utan karakter 

· norsk som andrespråk

· eventyr i eit fleirkulturelt perspektiv

· bilete, film- og skjermtekstar

Organisering og arbeidsmåtar

I norskfaget er det varierte arbeidsmåtar og aktivitetar. 

Praksisgruppa er sentral, også utanom praksisperiodane. Studentane får og høve til å setje saman grupper etter eigne val. Individuelt arbeid i form av sjølvstudium og oppgåveløysing, vekslar med gruppearbeid, arbeid i plenum, osv.

Delar av undervisninga er obligatorisk. Det som er obligatorisk er opplæring i kunnskapsformer som i hovudsak ikkje kan dokumenterast ved eksamen eller som har ei arbeidsform der ein er avhengig av at studentane samarbeider og gir kvarandre tilbakemelding og respons på studiearbeidet.

Første studieår:

Ved det fleirfaglege emnet skolestart er det obligatorisk frammøte (fram til første praksisperiode).

Ved språk og læring er det obligatorisk frammøte.

Ved munnleg forteljing er det obligatorisk frammøte.

Andre studieår:

Ved miniforelesing med fagleg notat er det obligatorisk frammøte. Ved temaundervisning og tverrfagleg prosjekt i den fleirfaglege skolen er det obligatorisk frammøte.

Fleirfaglege og fagovergripande område

Studiet vekslar mellom eittfaglege og fleirfaglege periodar. 

Fleirfaglege/fagovergripande arbeid første studieår:

· skolestart: Språkutvikling og språkstimulering (alle fag og praksis)

· forteljing, eventyr, mytar og munnleg forteljing (norsk og KRL)

· språk og læring (alle fag og praksis) 

· biletbok (norsk og kunst og håndverk)

· fleirfagleg halvårsoppgåve i norsk og pedagogikk

· drama som metode

Fleirfaglege/fagovergripande arbeid andre studieår:

· Fag og undervisning i den fleirkulturelle skolen (alle fag og praksis) 

· Fordjupingsoppgåve (alle fag)

IKT i norskfaget 

IKT er integrert som eige emne og som reiskap i norskfaget, til dømes som bruk av enkel og avansert tekstbehandling, produksjon av digitale mapper og eigen nettstad, litteratursøk, kildekritikk og bruk av pedagogisk programvare. IKT går over både første og andre studieår.

Det vert høve til å få opplæring i IKT som presentasjonsverktøy.

Vurdering

Skikkavurdering

Arbeid og innsats i faget blir vurdert i forhold til ”Forskrift om skikkethetsvurdering”: 

”Skikkethetsvurderingen skal inngå som en helhetsvurdering av studentenes faglige,

pedagogiske og personlige forutsetninger for å kunne fungere som lærer.”

(jf. Forskrift om skikkethetsvurdering i lærerutdanningene, KUF 1999).

Arbeidskrav 

Retten til å gå opp til eksamen føreset godkjende arbeidskrav. Arbeidskrav som ikkje er levert/utført innan fastsett frist, blir ikkje godkjende, og studenten misser retten til å gå opp til eksamen. Studentane er sjølv ansvarlege for å halde seg informert om dei gjeldande fristane. Ved sjukdom eller liknande må studenten, innan fristen for innlevering av arbeidskravet, gjere avtale med faglærer om utsett frist. Arbeidskrav som er levert/utført innan fristen, men som ikkje er blitt godkjent, må leverast på nytt til ny frist. Studentar som har mista retten til å gå opp til eksamen på grunn av ikkje godkjent arbeidskrav, må sjølv kontakte faglærar for avtale om ny innlevering/utføring av arbeidskravet i neste semester/studieår.

Generelt

Vurderingane gjeld dei arbeida som studentane er pålagde å gjere. Vurderinga tar sikte på å øve opp studentane si evne til å reflektere over praktiske og teoretiske tilnærmingsmåtar til faget. Studentane skal lære å analysere, vurdere og formulere faglege og metodiske problemstillingar. I studiet lærer studentane å evaluere arbeida til kvarandre og eigne arbeid og prestasjonar. Dei vert oppmuntra til å drøfte vurderingskriterium og premissar for responsarbeid og vert i dette arbeidet oppmoda til å tenke sjølvstendig og nyansert. 

Første studieår

Arbeidskrav

· Munnleg forteljing (eventyr) 

· Arbeidet med språk og læring 

· I tillegg til tekstane i skrivemappa skal studentane lage ei biletbok som gruppearbeid

Eksamen

· Kasusoppgåve i norsk i samband med det fleirfaglege temaet skolestart, 3 studiepoeng. 
Vurdering: Bestått/ikke bestått

· Halvårsoppgåve i norsk og pedagogikk i veke 50. Oppgåva gir 5 studiepoeng i norsk. 
Vurdering: Gradert karakter

· Skrivemappa: Første studieår skriv studenten minst 6 tekstar knytt til fagemna i norsk, halvparten på kvar målform. Studenten vel sjølv ut 3 av desse tekstane for skrivemappa og grunngjev dette valet i ein refleksjonstekst. Av desse 4 tekstane skal 2 vere på bokmål og 2 på nynorsk. Studenten får tilbakemelding på tekstane frå lærar og/eller medstudentar. Tekstane er i ulike sjangrar. Skrivemappa er eit elektronisk produkt. Faglærar skal ha ein papirkopi av skrivemappa. 
Vurdering: Gradert karakter, 7 studiepoeng.

Andre studieår

Eksamen

· Fordjupingsoppgåva vert bygd på tidlegare arbeid som i alt utgjer minst 11 studiepoeng. Vurdering: Bestått/ikke bestått.  Norsk gir 1 studiepoeng til denne oppgåva som er fleirfagleg.

· Miniforelesing med fagleg notat. Forelesinga varer i 15-20 minutt og vert halde over eit oppgitt emne innafor haustens undervisningstema. Studenten lagar eit notat til forelesinga. Vurdering: Gradert karakter, 7 studiepoeng.

· Avsluttande skriftleg eksamen over 6 timar med oppgåver henta frå dei emna som ikkje er gjennomgått i haustsemesteret. Vurdering: Gradert karakter, 7 studiepoeng. Ekstern sensor.

Endeleg vurdering i faget

Samla karakter i faget vert sett ut i frå dei graderte karakterane på halvårsoppgåva og skrivemappa første studieår og miniforelesing med fagleg notat og avsluttande eksamen i andre studieår. Karakterane blir vekta etter studiepoeng.

Karakterskala  

Ved gradert karakter blir det gitt bokstavkarakterar med A som beste og E som dårlegaste karakter på bestått eksamen. Karakteren F blir brukt ved ikkje bestått eksamen. 

Ved ikkje gradert karakter blir det gitt bestått - ikke bestått.

Vurderingskriterium

Graderte karakterar med forklaringar

	Symbol
	Betegning
	Kvalitativ forklaring for eksamen

	A
	Framifrå
	Arbeidet er ein framifrå prestasjon som klart skil seg ut. Det vitnar om særs god fagkunnskap, stor grad av sjølvstendig tenking og har særs godt språk. 

	B
	Mykje godt
	Arbeidet er ein mykje god prestasjon som ligg over gjennomsnittet. Det vitnar om mykje god fagkunnskap, sjølvstendig tenking og har mykje godt språk.

	C
	Godt
	Arbeidet er ein gjennomsnittleg prestasjon som har innslag av sjølvstendig tenking og er tilfredsstillande når det gjeld fagkunnskap og språk.

	D
	Nokså godt
	Arbeidet er ein prestasjon under gjennomsnittet med manglar i fagkunnskap og språk.

	E
	Godt nok
	Arbeidet har store manglar i fagkunnskap og språk, men tilfredsstiller minimumskrava.

	F
	Ikkje godkjent
	Arbeidet tilfredsstiller ikkje minimumskrava til fagkunnskap eller språk.


Vurdering bestått/ikkje bestått

	Bestått
	Kandidaten har vist fagkunnskap og evne til formidling som tilfredsstiller det som vert kravd for å kunne praktisere som lærar i norsk.

	Ikkje bestått
	Kandidaten har ikkje vist fagkunnskap eller evne til formidling som tilfredsstiller det som vert kravd for å kunne praktisere som lærar i norsk.


Ny/utsett prøve

Dersom ein student ikkje består eller fullfører eksamen (kasusoppgåva, halvårsoppgåva og skrivemappa første studieår og miniforelesing med fagleg notat, fordjupingsoppgåva og avsluttande eksamen i andre studieår), har han eller ho høve til å gå opp til ny/utsett prøve i neste semester/avtale med faglærar om ny innlevering/utføring. 

Pensum

Pensum for første og andre studieår

Øvingsbok i nynorsk

Almenningen, Bjørkvold og Søyland, 1998:
Den beste boka i nynorsk for lærarstudentar

Planar og rettleiinger:

Læreplanverket for den 10-årige grunnskolen 

L97 Norsk som andrespråk for språklige minoriteter 

Rettleiing L97 L97S, Elevvurdering NLS 1999

Pensum for første studieår

Tekstpensum

Barne- og ungdomslitteratur, norske og nordiske: 7 av desse bøkene, minst 2 på nynorsk

Aanrud, Hans: Sidsel Sidsærk

Belsvik, Rune: Verdas mest forelska par

Haugen, Thormod: Luftvandreren

Hovland, Ragnar: Ein motorsykkel i natta

Lian, Torun: Ikke naken, ikke kledt

Lindgren, Astrid: Bröderna Lejonhjärta eller Mio, min Mio

Hopp, Zinken: Trollkrittet

Pohl, Peter: Janne, min vän

Gaarder, Jostein: I et speil, i en gåte

Newth, Mette: Bortførelsen

Ruset, Arne: Hippie

Ei fritt valt barne- eller ungdomsbok frå dei siste tre åra.

Ei samling forteljingar for barn/ungdom

tilsvarande eitt verk. Desse vert samla i kompendiet Forteljingar for barn og unge:

Christensen, Lars Saabye: "Første etasje til høyre"

Eken, Cecilie: " Sikkas fortelling"  

Hansen, Maurits: "Lille Alvilde"
Hovland, Ragnar: "Ein sykkel på havsens botn"
Krasilnikoff: "Et vintereventyr"

Lagerlöf, Selma: "Den heliga natten"
Lindgren, Astrid: "Spiller min lind, synger min nattergal"

Moe, Jørgen: "Dukken under nypetornbusken"
Moe, Jørgen: "Gamle Hans grenader"
Sivle, Per: "Berre ein hund" 

Zwilgmeyer, Dicken: "Margrethe Kind"
Fosse, Jon: "Caps"

Biletbøker: 4 biletbøker for barn og vaksne

Rim, regler og dikt, skrivne for barn og unge: eit utval på ca. 30 dikt

Desse forfattarane skal vere representerte: André Bjerke, Thorbjørn Egner, Margrete Munthe, Alf Prøysen, Nordahl Rolfsen, Einar Økland, Marit Tusvik. 

Folkeeventyr og kunsteventyr:

6 folkeeventyr, av desse skal to vere samiske.

Minst 3 kunsteventyr, Regine Normann og H. C. Andersen skal vere representerte.

Norrøne mytar: minst tre av dei som er nemnde i L97

Elevtekstar: eit utval av 10 forteljingar skrivne av elevar i grunnskolen

Teoripensum

Eit utval artiklar i kompendiet Teoritekstar i norsk 2003-2004:

Skjong, Synnøve::
"Å skrive forteljing i 4. klasse" i Ressursbok for 4. klasse Soria Moria 1999

Lund-Iversen, Carl Lauritz:
"----på livets brede landevej"

Dysthe, Olga m. Fl.:
"Jeg vet hva jeg kan bra, hva jeg kan bedre og hva jeg kan mindre bra". Forsøk med mappevurdering i norskfaget i ungdomsskolen

Sandøy, Helge:
" Språkendring" i Språkmøte, innføring i sosiolingvistikk av Mælum Akselberg, Røyneland og Helge Sandøy (Oslo 2003)

Shwebs, Ture og Hildegunn Otnes:
"Fiksjonstekster" kap 9 og "Skjermtekster i skolen" kapittel 11 i tekst. no 2001

I tillegg til tekstane i teorikompendiet kjem desse bøkene:

Birkeland, Risa og Mjør, 2000:
Barnelitteratur – sjangrar og teksttypar  Kapittel 1, 2, 3, 4, 5, 6, 10

Høigård, Anne, 1999:
Barns språkutvikling, skriftlig og muntlig  kapittel 2, 3 og 4

Kaldestad, Per Olav:
Diktboka (1999) kapittel 1, 2, 3, 4, 5, 6

Kulbrandstad, Lars Anders, 1998:
Språkets mønstre,  kapittel 1, 2, 3, 4

Penne, Sylvi, 2001:
Norsk som identitetsfag (2001) (s.217-223, s242-260, s.287-324)

Skjelbred, Dagrun, 1999:
Elevens tekst  Kapittel 1, 2, 3, 4, 5, 7, 9, og 10

Torvik, Arne, 1994:
Litteraturteori, litteraturlesing og litteraturformidling, kapittel 4

Pensum for andre studieår

Tekstpensum

Drama: eit drama av Henrik Ibsen og eit drama av Jon Fosse.

Romanar: fire av desse romanane (i samråd med faglærar)
Hoem, Edvard: Heimlandet Barndom
Loe, Erlend: Naiv Super 

Schierfig, Hans: Det forsømte foraar

Solstad, Dag: Genanse og verdighet

Tiller, Carl Frode: Skråninga

Tunström, Göran: Juloratoriet

Undset, Sigrid: Kransen 

Vesaas, Tarjei: Fuglane eller Isslottet

Ørstadvik, Hanne: Kjærlighet

Ein roman etter eige val frå eit av dei to siste åra 

Noveller/kortprosa (kompendium):

Askildsen, Kjell: "En plutselig frigjørende tanke"

Borgen, Johan: "Av en født forbryters dagbok"

Christensen, Lars Saabye:  "Idealtid" 

Hesselholt, Christina: " Hestefolket", "Minettes Golden Alibi", "Kælken", "Hjælpemidler"

(fra Hovedstolen)

Mykle, Agnar: "Skjenselens korinter" 

Sandel, Cora: "Kunsten å myrde" 

Solstad, Dag: "Nærvær" 

Vesaas, Tarjei: "Vesle-Trask"

Eventyr og mytar (kompendium): To ikkje-nordiske folkeeventyr.

Lyrikk: 50 dikt 

Desse lyrikarane skal vere representerte: Bjørnstjerne Bjørnson, Olaf Bull, Petter Dass, Nordahl Grieg, Inger Hagerup, Olav H. Hauge, Rolf Jacobsen, Georg Johannessen, Tor Jonsson, Sigbjørn Obstfelder, Jacob Sande, Per Sivle, Tarjei Vesaas, Haldis Moren Vesaas, Aasmund Olavsson Vinje, Jan Erik Vold, Johan Sebastian Welhaven, Henrik Wergeland, Johan Herman Wessel, Arnulf Øverland, Ivar Aasen.

2 filmatiseringar av skjønnlitterære verk 

Sakprosa: eit utval læreboktekstar

Elevtekstar:


Tekstar frå elevar med lese- og skrivevanskar og elevar som ikkje har norsk som morsmål

skal vere representerte.

Munnlege tekstar: 

5 dialekttekstar frå Bjørn Vigeland Norske dialektar
Teoripensum, 

Eit utval artiklar i eit kompendium:

Askeland, Otnes, Skjelbred og Aamotsbakken, ny utgåve kjem: Tekst i tale og skrift, kapittel 6: "Retorikk og kapittel 12 ”Lærebokteksten”. Universitetsforlaget, Oslo. (37 s)

Bøyesen, Liv, 1997:
”Lese- og skriveopplæring i et tospråklig perspektiv” i Sand, Bøyesen, Grande og Øzerk, Flerkulturell virkelighet i skole og samfunn, Cappelen akademiske, Oslo. (28 s)

Fougner, Jorun: "Ringenes herre går til filmen - fra refleksjon til action". Adresse: Frydenlund bokbase www.lu.hio.no/bokbasen

Frost, Jørgen, 1999:
Kapittel 1,2,3 fra boka Lesepraksis - på teoretisk grunnlag, Cappelen akademiske (30 s)

Malmo, Gunnbjørn, 2000:
"Norsk som andrespråk i grunnskolen"
"Norsk i kontrastivt perspektiv"
"Mellomspråk og mellomspråksanalyse  (i alt ca. 50 s) Artiklane står i Moslet og Bjørkeng (red.): Norskdidaktikk - tekstnær og elevnær undervisning

Mæhlum Brit, Gunnstein Akselberg, Unn Røyneland og Helge Sandøy, 2003: Språkmøte.  Innføring i sosiolingvistikk, Cappelen akademiske, Oslo, kapittel 2 og 8.

Otnes og Aamotsbakken, 2000:
Tekst i tid og rom, kapitlene 6 og 7. Samlaget, Oslo. (65 s)

Penne, Sylvi, 1999:
”Nadia og retorikken” i Hertzberg og Roe, Muntlig norsk, Tano Aschehoug, Oslo. (20 s)

Selj, Elisabeth, 1998:
"Lesetilnærminger - utfordring  i møte med episke tekster" fra Aambø, Reidun (red.): Litteraturmøte (LNU-Cappelen)

I tillegg til tekstane i kompendiet kjem desse bøkene:

Høigård, Anne, 1999:
Barns språkutvikling, kapittel 6, Tano Aschehoug, Oslo.

Kulbrandstad, Lars Anders, 1998:
Språkets mønstre, kapitla 5, 6, 7.1, 7.2, 7.6, 7.8 og 8. Universitetsforlaget, Oslo.

Penne, Sylvi, 2001:
Norsk som identitetsfag. s.17-49, s. 135-157, s. 260-286, Universitetsforlaget, Oslo.

Skardhamar, Anne-Kari, 2001:
Litteraturundervisning.  Teori og praksis, Universitetsforlaget, Oslo. 

Skjelbred Dagrun, 1999:
Elevens tekst, kapittel 8, Cappelen Akademiske, Oslo.

Torvik, Arne, 1994:
Litteraturteori, litteraturlesing og litteraturformidling, kapitla 3 ("Lyrikk") og 5 ("Drama"), Tano, Oslo.

Vigeland, Bjørn, 1995:
Norske dialektar, kapittel 3 Universitetsforlaget, Oslo.

Oppslagsverk

Andersen, Per Thomas, 2001: Norsk litteraturhistorie

Bertheussen, Svein: Pedagogisk bruk av IKT 

Birkeland, Risa og Vold, 1997: Norsk barnelitteraturhistorie

Birkeland og Storaas, 1993: Den norske biletboka

Eriksen, Trond Berg, (red.), 1998: Norsk litteraturhistorie. Sakprosa. Bind I og 2

Fidjestøl m.fl., 1996: Norsk litteratur i 100 år

Faarlund, Lie og Vannebo, 1995: Norsk referansegrammatikk

Ganer, Karen Marie og Anne-Kari Skardhamar, 2001: Litteratur, bilde og musikk. Bidrag til tverrfaglig didaktikk.

Grepstad, Ottar, 1997: Det litterære skattkammer. Sakprosaen i teori og retorikk

Hertzberg, Frøydis og Astrid Roe (red.), 1999: Muntlig norsk

Johnsen, Egil Børre og Trond Berg Eriksen (red.), 1998: Norsk litteraturhistorie. Sakprosa. Bind I og 2

Larsen, Hausken (red.), 2000: Medievitenskap  kapittel 1-4

Moslet, Inge, (red.), 1999: Norskdidaktikk

Nergård, Mette Elisabeth, 1999: Poetikk og retorikk – en innføring i diktanalyse

Svendsen, Åsfrid, 2001: Å bygge verden av ord, lyst og læring i barne- og ungdomslitteratur

Nynorskordboka/bokmålsordboka

Fellespensum

Sjå side 8 i Studiehandboka.

Seksjonen tar atterhald om endring/revidering i pensumlitteraturen. Dette vil bli gjort i samråd med studentane, og under føresetnad av at studieleiar godkjenner desse endringane. Eventuelle endringar vil verte kunngjorte på LUVIT og i klassane.

Pedagogikk 1

30 studiepoeng

Godkjent etter vedtak i Avdelingsstyret 27. mai 2003

Innledning


Danningsfag

En grunnleggende premiss for pedagogikkfaget i allmennlærerutdanningen er at lærerutdanning er en yrkeslang prosess, og at grunnutdanningen derfor bare kan legge et grunnlag for å utvikle kompetanse for læreryrket. Mer konkret betyr dette at lærerens kompetanseutvikling sees på som en danningsprosess; det vil si en prosess der hennes kunnskaper, holdninger, dømmekraft og ferdigheter stadig utfordres og omformes i skiftende praktisk-pedagogiske sammenhenger og i møtet med ulike og ofte motstridende synspunkter på lærerarbeid og skole. 

Pedagogikk er et mangesidig fag og omfatter delområder som idéhistorie, didaktikk, filosofi, utdanningshistorie, psykologi og sosiologi.

Pedagogikkfaget i allmennlærerutdanningen er både et kunnskaps- og et danningsfag, som kan bidra til å legge grunnlaget for en slik utviklingsprosess i læreryrket. Gjennom teoretiske studier, diskusjoner og praktisk arbeid legges et grunnlag for å utvikle evnen til å problematisere, analysere og kritisk vurdere praktisk undervisning og relevante dokumenter og synspunkter på skole og lærerarbeid. 

Brytninger, endringer og dilemmaer

Mange av spørsmålene faget pedagogikk tar opp, er preget av dilemmaer når det gjelder grunnleggende forståelse av læring, undervisning og oppdragelse. Dette reflekterer ulike tilnærminger til faget og ulike oppfatninger i samfunnet om hva som er god undervisning, gyldig oppdragelse og gode oppvekstvilkår. Lærerutdanningen er videre utdanning til framtid i et samfunnsbilde preget av omfattende endringer. Studentene vil derfor, med utgangspunkt i egne erfaringer, bli utfordret til å gjøre rede for, analysere og vurdere ulike tilnærminger til skolens oppgaver, innhold og arbeidsmåter- samtidig som de skal få  grundig kjennskap til grunnskolens lovverk, læreplaner og andre viktige styringsdokumenter. 

Mål og innhold

1. Eleven og læreren i klasserommet - undervisning, læring og utvikling

2. Læreren i skolen - samarbeid og utvikling  

3. Skolen som institusjon -  i et historisk, samfunnsmessig og endringsperspektiv

1. Eleven og læreren i klasserommet - undervisning, læring og utvikling
Danningsaspektet knyttet til egen lærerrolle er sentralt i dette målområdet.

Målområdet omfatter kunnskap om barn og unges oppvekst, utvikling og læring. Både psykologiske, sosiale og kulturrelaterte problemstillinger trekkes inn. I målområdet inngår også didaktisk teori som gir bakgrunn for å arbeide med organisering av fagstoff og opplegg for undervisning.

Gjennom teori og praksis skal studenten ha arbeidet med og reflektert over :

Å være lærer: Oppgaver, plikter, holdninger, elevsyn, kunnskapssyn, metoder. 

Elevenes læreprosess: Forhold som har betydning for ulikhet, læreforutsetninger, samspill  og ulike tilnærminger til læring, motivasjon og vurdering 

Kompetansemål

Studentene skal kunne: 

skape et inkluderende læringsmiljø

· Ha teoretisk bakgrunn for å vurdere hva som kan fremme læring for alle elever, kunne ta i bruk ulike metoder for undervisning, veiledning og vurdering og kjenne til de hjelpemidler som er nødvendig, for eksempel kartleggingsprøver for å diagnostisere lærevansker

organisere lærestoff og undervisning 

· Kunne analysere læreplaner og organisere skoledagen i tråd med målene i det gjeldende læreplanverk 

· Kunne reflektere over didaktiske spørsmål knyttet til elever med ulik kulturell, språklig og sosial bakgrunn i lys av yrkesetikk, relevant teori og erfaringer innenfor forskning om skoleutvikling og kunne begrunne egne beslutninger ut fra det
utføre klasseledelse

· Gjennom kunnskap og ferdigheter i klasseledelse, holdninger og skjønn lede elevenes arbeidsfellesskap på en måte som skaper et godt klassemiljø som fremmer motivasjon og læring hos hver enkelt elev 
2. Læreren i skolen - samarbeid og utvikling

Målområdet omfatter skolen som organisasjon med fokus på læring og utvikling. 

Gjennom teori og praksis skal studentene arbeide med og reflektere over: 

Struktur, kultur og prosesser i skolen som organisasjon 

Skolens forhold til myndigheter og samfunn

Kompetansemål

Studentene skal kunne: 

forstå skolen som organisasjon og betingelser for skoleutvikling

·  Kunne analysere og vurdere skolen som organisasjon ut fra ulike perspektiver, og være rustet til å gå inn i et samarbeid om skolens virksomhet og utviklingsarbeid

samhandle både internt i skolen og med andre samarbeidsparter

· ha innsikt og ferdigheter i kommunikasjon med elever, foreldre/foresatte, kolleger, ledelse og andre som har ansvar for barns oppvekstmiljø, og kunne synliggjøre skolen i lokalmiljøet.

bidra til at skolen kan fremstå som et trygt sted for læring og utvikling

· ha kunnskap om betingelser for utvikling av gode mellommenneskelige relasjoner, om hvordan man kan stå sammen og gi omsorg og hjelp til barn i krise, og kunne kritisk vurdere og gjennomføre tiltak i forbindelse med atferdsproblem som for eksempel mobbing

3. Skolen som institusjon - i et historisk, samfunnsmesig og endringsperspektiv

Målområdet omfatter overordnede og grunnleggende perspektiver på skole og læring. Fagstoff fra pedagogikk, filosofi, idehistorie, kulturkunnskap, utdanningshistorie og etikk danner grunnlaget. 

Studentene skal arbeide med og reflektere over:

Forholdet mellom skole og samfunn i lys av historien og aktuelle utviklingstrekk 

De sentrale områdene i pedagogikkfaget med vekt på grunnlagsspørsmål og verdimessige valg

Kompetansemål

Studenten skal: 

ha oppdaterte kunnskaper om norsk grunnskole og skolens historiske arv

· Kunne reflektere over endrete krav til skole og lærerolle ut fra historisk, filosofisk og samfunnsmessig perspektiv
· Kjenne egne forpliktelser og muligheter i forhold til lover og læreplaner
· Kunne bearbeide dilemmaer knyttet til møtet mellom teori og praksis, og se sammenhenger i hele utdanningsløpet fra barneage til videregående skole
utvikle kunnskap om og kunne reflektere omkring grunnlagsspørsmål

· Kunne finne, systematisere og analysere kunnskap om skole og læring

· Kunne reflektere omkring yrkesetiske dimensjoner og lærerprofesjonalitet

· Kjenne til hvordan grunnleggene forhold og dilemmaer knyttet til didaktiske spørsmål og verdivalg endres over tid

Organisering og arbeidsmåter

Kvalitetsreformen legger større vekt på studentenes læringsaktivitet enn på lærerens undervisning. Arbeidsmåtene i pedagogikk vil derfor medvirke til at studentene utvikler selvstendighet og kritisk refleksjon. Det vil kreves at den enkelte  student deltar i planlegging, gjennomføring og vurdering av de ulike delene av utdanningen.

Flerfaglig og fagovergripende kompetanse

De fagovergripende kompetanseområdene er samordnet med de ulike fagplanene i en egen overordnet plan, ”Plan for første avdeling”. I nettutgaven av denne planen vil det ved studiestart foreligge et flerfaglig fellespensum. 

Organisering første studieår:

1. semester

Etter perioden med studiestart introduseres det flerfaglige temaet Skolestart. Temaet vil gå over fire uker og det er obligatorisk frammøte. I perioden før første praksisperiode vil det også bli gitt innføringskurs i observasjonsarbeid. 

Etter praksis vil undervisningen være knyttet til første målområde Eleven og læreren i klasserommet- undervisning, læring og utvikling.

Det vil bli gitt tilbud om ulike kurs. Hvilke kurs som blir gitt vil komme fram i semesterplanen.

2. semester

Undervisning er knyttet til andre målområde Læreren i skolen - samarbeid og utvikling
Tverrfaglig prosjekt Språk og læring i uke 7. Utgangspunkt for prosjektet vil være studentenes praksisnotat fra første praksisperiode. 

Det vil bli gitt tilbud om ulike obligatoriske kurs. Hvilke kurs som blir gitt vil komme fram i semesterplanen.

Organisering andre studieår:

3. semester

Fag og undervisning i den flerkulturelle skolen er det flerfaglige temaet for tredje semester. Undervisningen er knyttet til andre og tredje målområde, Læreren i skolen - samarbeid og utvikling og Skolen som institusjon- i et historisk, samfunnsmessig og endringsperspektiv.
Refleksjonsnotat fra tredje praksisperiode kan brukes som grunnlag for fagartikkel knyttet  til det flerfaglige temaet.

Det vil bli gitt tilbud om ulike kurs. Hvilke kurs som blir gitt vil komme fram i semesterplanen.

4. semester:

Undervisning vil bli knyttet til tredje målområde Skolen som institusjon- i et historisk, samfunnsmessig og endringsperspektiv. Studenten vil få veiledning i forhold til et flerfaglig hovedarbeid.

Det vil bli gitt tilbud om ulike kurs. Hvilke kurs som blir gitt vil komme fram i semesterplanen.

Obligatorisk frammøte begrunnes i at pedagogikkfaget i allmennlærerutdanningen er et danningsfag. Gjennom praktisk arbeid legges et grunnlag for å utvikle evnen til å problematisere, analysere og kritisk vurdere praktisk undervisning og relevante dokumenter og synspunkter på skole og lærerarbeid. 

Vurdering

Vurderingen av studentene skal fremme læring gjennom jevnlige tilbakemeldinger. Vurdering gjennom begge studieår vil gi studentene erfaringer med varierte vurderingsformer. 

Skikkethet

Studentenes arbeid og innsats i faget blir vurdert i henhold til skikkethet.

"Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer." (jf. Forskrift om skikkethetsvurdering i lærerutdanningene, KUF 1999).
Arbeidskrav

Retten til å gå opp til eksamen forutsetter godkjente arbeidskrav. Arbeidskrav som ikke er levert/utført innen fastsatt frist blir ikke godkjent, og studenten mister retten til å gå opp til eksamen. Studentene er selv ansvarlige for å holde seg informert om de gjeldene frister. Ved sykdom eller lignende må studenten, innen fristen for innlevering av arbeidskravet, avtale med faglærer om utsatt frist. Arbeidskrav som er levert/utført innen fristen, men som ikke har blitt godkjent, leveres på nytt til ny frist. Studenter som har mistet retten til å gå opp til eksamen på grunn av ikke godkjent arbeidskrav, må selv kontakte faglærer for avtale om ny innlevering/utføring av arbeidskravet i neste semester/studieår.

1. studieår 
Forutsetningen for å få gå opp til individuell muntlig eksamen 2. semester er at alle arbeidskrav er godkjent og  alle studiepoengsgivende komponenter er bestått. Alle arbeider skal være lagt i mappe som studenten leverer eksamenskontoret innen 1. april 2004:

1. semester: 

Arbeidskrav:

· Observasjonsnotat fra første praksisperiode knyttet til temaet Språk og læring. Vurderes til godkjent/ikke godkjent.

Studiepoenggivende komponenter:

· Kasusoppgave i gruppe - 3 studiepoeng knyttet til temaet Skolestart.  Dette arbeidet publiseres også på LUVIT. Frist for innlevering er innen uke 41. Det gis karakter bestått/ikke bestått.

· Individuell prøve, felles for norsk og pedagogikk, - 5 studiepoeng i uke 50. Ved ikke bestått gis det veiledning. Endelig frist for bestått prøve er i uke 6. Det arrangeres utsatt prøve i uke 2. Det gis karakter bestått/ ikke bestått.

2. semester: 

Arbeidskrav:


· Praksisgruppen gjennomfører et skriftlig arbeid knyttet til didaktikk- læring- undervisning - øvingsskolen og L97 som vurderes til godkjent/ikke godkjent. Det er obligatorisk frammøte til en veiledning og seminarpresentasjon

· Kursbevis for godkjent to valgte obligatoriske kurs
Mappearbeidene må leveres/utføres innen de angitte frister. Ved ikke bestått på de studiepoenggivende enhetene og/eller ikke godkjent på arbeidskravene, må studenten avtale med faglærer om ny innlevering/utføring av de enkelte mappearbeider.

Avluttende vurdering:
Se Tabell A

2. studieår

Forutsetningen for å få gå opp til individuell skriftlig eksamen 4. semester er at muntlig eksamen fra første studieår er bestått og at følgende  arbeidskrav er gjennomført og godkjent innen 1. april 2005:

3. semester: 

Arbeidskrav:

· Deltakelse i det flerfaglige temaarbeidet Fag og undervisning i den flerkulturelle skolen
· Kursbevis for godkjent to valgte obligatoriske kurs
Den individuelle fagartikkelen kan inngå i det flerfaglige hovedarbeidet, fordypningsoppgaven, og må da ha en flerfaglig innledning og avslutning ( se planen ”Plan for første avdeling”)

Avsluttende vurdering:
Se Tabell A

Tabell A

Avsluttende vurdering med gradert karakter
	
	
	Studiepoeng
	Karakter

	1.studieår
	Individuell muntlig eksamen

Intern sensor
	7 stp
	Gradert skala
	2/6 av endelig karakter

	2.studieår
	Individuell fagartikkel

Ekstern sensor på alle artikler
	4 stp
	Gradert skala
	1/6 av endelig karakter

	
	Skriftlig eksamen

Ekstern sensor på et utvalg + intern sensor på de øvrige besvarelsene
	10 stp
	Gradert skala
	3/6 av endelig karakter


Muntlig eksamen første studieår dekker litteraturen i 1. studieår og innlevert mappe.

Individuell skriftlig eksamen andre studieår omhandler samtlige tre målområder.

Det gis bokstavkarakterer med A  som  beste og E som dårligste karakter på bestått eksamen. Karakteren F brukes ved ikke bestått eksamen. 

Vurderingskriterier

	Symbol
	Betegnelse
	Kvalitativ beskrivelse for muntlig eksamen A03 våren 2004



	A
	Fremragende
	Prestasjon som klart utmerker seg. Svært høyt kunnskapsnivå. Prestasjonen viser grundige og presise kunnskaper. Kandidaten kan redegjøre for ulike oppfatninger omkring det temaet det redegjøres for, og / eller tilgrensende tema i denne sammenheng. Kandidaten har god kunnskapsforståelse både i bredde og dybde, og viser svært moden tilnærming til fagstoffet. Egne forutsetninger fremkommer, og ulike teorier og tilnærminger sees i lys av hverandre. Refleksjoner er faglig velbegrunnet og godt praksisrelatert.

	B
	Meget god
	Meget god prestasjon som ligger over gjennomsnittet. Moden behandling og selvstendighet i tilnærming til fagstoffet.

Har meget god oversikt over kunnskapsstoffet og selvstendig tilnærming i forbindelse med redegjøringen. Behandlingen gir inntrykk av solid forståelse av fagstoffet, noe som framkommer i diskusjonen. Bruk av begreper og teorier er bevisst brukt. Kandidaten er klar over egne forutsetninger, underbygger påstander og relaterer faglige tema godt til praksis.

	C
	God
	Gjennomsnittlig prestasjon uten vesentlige svakheter. God diskusjon i forhold til tema/problemstilling.

God fremstilling av kunnskapsstoffet. Sentrale tema og begreper er godt forstått og gjengitt. Brukbar evne til diskusjon og forståelse, og til å gjøre seg forstått. Ikke mye utenomprat, og svarer ganske godt på spørsmålene. God faglig refleksjon i forhold til praksis.

	D
	Nokså god
	Prestasjon under gjennomsnittet med en del mangler mht. kunnskaper, og under gjennomsnittlig framstilling av problemstillinger og sammenhenger.

Kandidaten viser rimelig forståelse av de fleste sentrale tema, men kunnskapene kan være for refererende. Analyser bærer preg av liten faglig helhet og stoffet virker lite internalisert. Det kan forekomme unyanserte framstillinger eller konklusjoner og kandidaten reflekterer i mindre grad faglig i forhold til praksis.

	E
	Tilstrekkelig
	Prestasjon som tilfredsstiller de absolutte minimumskrav, men ikke særlig mer.

Kandidaten har rimelig forståelse av en del sentrale tema, men prestasjonen kan bære preg av  mangelfulle eller feilaktig gjengitte kunnskaper. Prestasjonen kan fremstå som faglig ufullstendig, som mer eller mindre usammenhengende, eller med en del momenter som er saken uvedkommende. Ser i liten grad faglig sammenhenger mellom teori og praksis.

	F
	Ikke bestått
	Prestasjon som ikke tilfredsstiller minimumskravene.

Kunnskapene er svært mangelfulle. Problemstillinger er bare delvis besvart, eller helt ubesvart. Prestasjonen er usammenhengende og har misforståelser. Kandidaten ser i liten grad faglige sammenhenger mellom teori og praksis.


Vurderingskriterier for bestått/ikke bestått høsten 2003 
	Bestått
	Studenten har, ut fra målene i fagplanen, tilfredsstillende kunnskaper og refleksjon i forhold til temaet for oppgaven.

	Ikke bestått
	Studenten har ikke nådd de målene fagplanen setter i forhold til kunnskaper og refleksjon. 


Ny/utsatt eksamen/innlevering

Ved stryk eller gyldig forfall ved innlevering av fagartikkelen må studenten levere til ny frist i neste semester.

Ved stryk eller gyldig forfall til eksamen kan studenten gå opp til ny/utsatt prøve i neste semester. Prøven arrangeres som ved ordinær eksamen. Studenten er selv ansvarlig for å melde seg opp innen fristen.

Pensum

1. Eleven og læreren i klasserommet - undervisning, læring og utvikling
Holthe, V. G., 2000:
Foreldreinnflytelse i skolen ( dele m/ GLSM) Universitetsforlaget (60 s)

Engelsen, B. U., 2002:
Kan læring planlegges : arbeid med læreplaner hva, hvordan, hvorfor, Gyldendal akademisk 4. utg. (236 s)

Imsen, G., 1997:
Elevens verden (kap. 2, 3, 4, 5, 8, 10, 13, 14 og 15) Tano, 3 utg. (186 s)

Nordahl, T., 2002:
Eleven som aktør ( - kap 5 GLSM), Universitetsforlaget 
(160 s)

Kompendium 100 s

Samlet: 750 s

2. Læreren i skolen - samarbeid og utvikling

Asmervik, Ogden og Rygvold, 1999:
Innføring i spesialpedagogikk, 3.utg. Kap 1,3 og 4, samt valgfrie kapitler. Universitetsforlaget (100 s)

Frønes, I., 1997:
Et sted å lære ( s. 11-44, 94- 134) Cappelens Akademiske forlag (73 s)

Hargreaves, A., 1996:
Lærerarbeid og skolekultur tam Gyldendal (260 s)

Aasen, Joar, 2002:
Flerkulturell pedagogikk, kap 4, 5 og 7 (70 s)

Selvvalgt pensum: ca.100 s

Samlet: ca. 600 s

3. Skolen som institusjon - i et historisk, samfunnsmessig og endringsperspektiv

Baune, T. A., 1995:
Den skal tidlig krøkes, Cappelen Akademiske forlag (140 s)

Carlgren, I. og F. Marton, 2000:
Lärare av i morgon, Lärarförbundets förlag (150 s)

Dalin, P., 2002:
Utdanning for et nytt årtusen? Universitetsforlaget (150 s)

Solerød, E., 1998:
Pedagogiske grunnlagsproblemer - i et historisk lys (Kap 1, 2, 4 og 5) Tano 2. oppl. (120 s)

Kompendium ca 150 s

Samlet: ca. 600 s

Fellespensum

Se side 8 i Studiehåndboka.

Det tas forbehold om endring/revidering i pensumlitteraturen. Dette vil bli gjort i samråd med studentene, og under forutsetning av at studieleder vil godkjenne disse endringene.

Drama som metode

Obligatorisk 30 timers kurs i allmennlærerutdanningen

Godkjent etter vedtak i Avdelingsstyret 27. mai 2003

Innledning

Om drama

Teaterkunsten har satt tydelige spor etter seg i de fleste kulturer og samfunn og har dype historiske røtter. Gjennom historien har vi også sett atskillige eksempler på tilknytning mellom teateraktiviteter og områder som religion og pedagogikk. Dramafaget og teaterkunsten er begge arenaer hvor mennesket blir konfrontert med de store spørsmålene i livet; her finnes møtesteder for utprøving av og konfrontasjoner med divergerende væremåter og reaksjonsformer, samt rom for kunstnerisk utfoldelse og estetisk erkjennelse. Det unike ved drama som metode for læring kan karakteriseres med ord som levendegjøring, opplevelse og innlevelse – noe som kan oppnås gjennom rolletaking og aktiv deltakelse i spill.

Drama i opplæringssystemet

I barnehagen har drama samme vilkår som de andre estetiske fagene, dessuten er rollelek en sentral aktivitet her. I videregående opplæring er drama et fag som kan velges. I grunnskolen er ikke drama et eget fag, men læreplanverket stiller store krav til bruk av drama som metode i undervisningen. I de aller fleste fag er drama en arbeidsform som skal brukes, og i norskfaget har dramametoder og dramatiske uttrykksformer en solid plass. Gjennom hele det 10-årige løpet er det dermed sikret at barn og unge får oppleve dramaaktiviteter som kan skape rom for utforsking og formidling av skolens lærestoff, virkelighetens hendelser og fantasiens tankesprell.

Drama i lærerutdanningen

I rammeplanen for allmennlærerutdanningen gis det føringer for opplæring i drama som metode. Kurset i drama vektlegger en allsidig lærerkompetanse i en flerkulturell skole og forutsetter en aktiv innsats og vilje til utprøving. Det sentrale i dramakurset er å skape et grunnlag for videre utvikling av dramakompetanse spesielt og av estetisk kompetanse generelt. Drama er blant de fagene som kan velges i den valgfrie delen av allmennlærerutdanningen, og det er mulig å ta videreutdanning i drama.

Mål

Studentene skal

· utvikle evnen til å bruke sentrale dramatiske metoder og uttrykksformer.

· få kunnskap om og innsikt i dramafagets egenart, dets forankring i teaterkunst og lek.

· utvikle evne til å vektlegge og verdsette den estetiske dimensjon i opplæring og undervisning.

Innhold

Erfaring med spillaktiviteter 

Rolletaking og spill er grunnleggende elementer i drama. Det er derfor viktig å vektlegge den spillkompetanse som er nødvendig for bruk av drama som uttrykksmåte og arbeidsform.

Studentene skal kunne

· delta i spillimprovisasjoner.

· uttrykke seg ekspressivt med kropp og stemme og presentere et innhold i dramatisk form.

· bruke noen sentrale dramatiske uttrykksformer og metoder som fiksjonsbygging, rollespill, tablå, dramatisering, lærer-i-rolle og forumspill.

Forståelse av det faglige fundamentet for bruk av drama som metode

Her settes drama som metode inn i en større faglig og kunstnerisk sammenheng. Hovedvekten ligger på å klargjøre sentrale dramafaglige kunnskaper og synliggjøre de forbindelseslinjene som knytter dramafaget og metoden til rollelek og teaterkunst.

Studentene skal kunne

· gjøre rede for hva som særmerker barns atferd i rollelek.

· gjøre rede for hva som kjennetegner drama som fag, slik at de kan begrunne valg knyttet til framføring og utforsking ved bruk av drama som metode.

· dokumentere en elementær forståelse av teaterkunstens egenart.

Innsikt i bruk av drama som metode i sentrale skolefag

Dette gjelder bruk av drama i fagfelt og tema- eller prosjektorganisert undervisning. Erfaringer med spillaktiviteter og forståelse av det faglige fundamentet for bruk av drama danner basis og gir perspektiver.

Studentene skal kunne

· legge til rette for fiksjonsbygging og spillaktiviteter som stimulerer til fabulering og tekstproduksjon.

· beskrive, begrunne og bruke dramametoder ved utforsking, bearbeiding og formidling av tekst.

· beskrive og bruke dramametoder som fremmer konkretisering og tilpasset opplæring.

· beskrive og bruke dramametoder som stimulerer til problemløsning i ulike sammenhenger og til utforsking av etiske spørsmål.

Organisering og arbeidsmåter

De 30 undervisningstimene dramakurset omfatter, organiseres til vanlig som et sammen​hengende kurs og gjennomføres i løpet av de tre første semestrene. Som en del av kurset og arbeidet med stemmebruk gjennomføres 4 separate timer med stemmebrukslærer.

I all dramaundervisning er praktisk utprøvingsarbeid en viktig tilnærmingsmåte, og i metodekurset vil derfor dette ha en sentral plass. Utprøving av metoder og uttrykksformer foregår som regel i grupper og vil veksle mellom didaktisk og estetisk fokusering. Sammen med det praktiske dramaarbeidet vil allmenne studieformer som forelesning, kollokviearbeid og tekststudium danne basis for tilegnelse av fagstoff. Undervisningen legges opp med tanke på at studentene skal kunne prøve ut metoder og uttrykksformer i klasserommet f. eks. i forbindelse med skolepraksis. Dokumentasjonsformer i dramakurset vil først og fremst være muntlig framlegging,  individuelt skriftlig arbeid  og dramatisk framføring i gruppe. 

Vurdering

Skikkethetsvurdering

Studentenes arbeid og innsats i faget blir vurdert i henhold til skikkethet.

"Skikkethetsvurderingen skal inngå som en helhetsvurdering av studentenes faglige, pedagogiske og personlige forutsetninger for å kunne fungere som lærer." (jf. Forskrift om skikkethetsvurdering i lærerutdanningene, KUF 1999)

Arbeidskrav

Arbeidskrav som ikke er levert/utført innen fastsatt frist blir ikke godkjent, og studentene får studieenheten underkjent. Studentene er selv ansvarlige for å holde seg informert om de gjeldende frister. Ved sykdom eller lignende må studenten, innen fristen for innlevering/utføring av arbeidskravet, avtale med faglærer om utsatt frist. Arbeidskrav som er levert/utført innen frist, men som ikke har blitt godkjent, leveres/utføres på nytt til ny frist. Studenter som har fått studieenheten underkjent på grunn av ikke godkjent arbeidskrav, må selv kontakte faglærer for avtale om ny innlevering/utføring av arbeidskravet.

Deltaking i undervisning er en forutsetning for å få godkjent kurset ’Drama som metode’. Drama er et kunstfag som baserer seg på kollektivt skapende arbeid og som krever stor grad av aktiv deltakelse. Som et praktisk rettet kunstfag står dermed gruppearbeid sentralt, og den daglige undervisningen har et øvelses- og verkstedpreg. Dramafaglig kompetanse og ferdighet, slik det kommer til uttrykk i fagplanens innholdsoversikt, utvikles således i samspill med andre mennesker, og man kan ikke kun lese seg til denne kompetansen og ferdigheten. Derfor er det obligatorisk deltakelse i undervisningen.

Vurdering skal for øvrig knyttes til studentenes arbeid med dramatiske framføringer og til dokumentasjon av kunnskap om drama som metode i grunnskolen. 

Følgende arbeidskrav må være godkjent før studentene kan få bestått kurset: 

· gjennomført og godkjent dramatisk framføring i gruppe

· gjennomført og godkjent skriftlig intern individuell prøve

· frammøte, som må være minst 80 % av kurset

Avsluttende vurdering

Det gis karakter bestått/ikke bestått på kurset "Drama som metode". Gjennomført dramakurs med karakteren ”bestått” er en forutsetning for å få vitnemål om fullført lærerutdanning.

Pensum

Solveig Gaarder: 
Drama i klasserommet, Universitetsforlaget. ISBN 82-00-12808-3 (190 s)

Aud. B. Sæbø:
Drama – et kunstfag, Kapitlene ”Rollemodellering, tablå og bildeteater” (s. 98-108) og ”Forumspill” (s.139-146), TANO, Aschehoug. ISBN 82-518-3701-4

Det tas forbehold om endring/revidering i pensumlitteraturen under forutsetning av at studieleder vil godkjenne disse endringene.

IKT og læring

Plan for IKT i første avdeling

Godkjent etter vedtak i Avdelingsstyret 27. mai 2003

Innledning

IKT åpner for nye pedagogiske utfordringer og muligheter, blant annet for nye kontaktformer studentene imellom, og mellom studenter og lærere. IKT-undervisningen skal fungere som en verktøy- og kunnskapsplattform for fagene i allmennlærerutdanningen. De operative kunnskapene studentene tilegner seg gjennom innføringskurset skal de etter hvert bruke for å utvikle innhold og form i andre faglige sammenhenger, i samarbeid med lærere og miljøer som ser det hensiktsmessig å benytte IKT i undervisnings- og læringsprosesser.

Studentene må sørge for å anvende det de lærer og selv utvikle kompetansen sin videre. Studentene må blant annet kunne ta i mot og sende beskjeder med vedlegg på e-post, hente fram informasjon og beskjeder om HiO og eget studium, samt finne fram i offentlige dokumenter og hente fagstoff på Internett og bruke tekstbehandling ved innlevering av oppgaver og rapporter. I tillegg skal alle studenter ved lærerutdanningen beherske det integrerte systemet for kommunikasjon og publisering - LUVIT.

Mål

Gjennom arbeidet med fagene og tilbudt IKT-undervisning skal studentene tilegne seg grunnleggende ferdigheter i og kunnskaper om IKT og læring slik at IKT inngår som en selvfølgelig del av planlegging, gjennomføring og evaluering av undervisningsoppgaver, og slik at de kan være personlige IKT-brukere i studietiden. Ferdigheter i og kunnskaper om IKT er relevant for de fem fagovergripende målområdene fra Rammeplan for lærerutdanning:

· Didaktisk og fagdidaktisk kompetanse. En moderne, profesjonell lærer må kunne beherske IKT som en del av sitt repertoar av didaktisk verktøy. 

· Sosial kompetanse. En moderne lærer må være fortrolig med IKT som kommunikasjonsverktøy, og være i stand til å veilede barn og unge i deres bruk av kommunikasjonsteknologien

· Kulturell og estetisk kompetanse. IKT representerer en del av det multimediale kulturlandskap elevene i skole og opplæring forholder seg til.

· Kompetanse til å vurdere grunnlagsspørsmål en vil møte som lærer. Etiske vurderinger i forhold til f eks kommunikasjon, opphavsrett og personvern er særlig aktuelle fra en IKT-faglig synsvinkel

· Endrings- og utviklingskompetanse. Siden teknologien endrer seg fra år til år, er det vesentlig at studentene får prinsipiell kompetanse om teknologien og datamaskinens virkemåte, framfor konkret ferdighet i konkrete programmer.

Innhold

IKT og læring omfatter mange aspekter og vil kunne finnes igjen i alle deler av lærerutdanningen. I denne planen er utvalget at emner for ordens skyld delt opp i fire.

IKT i egne studier og som verktøy i lærerprofesjonen

En moderne og profesjonell lærer må kunne bruke IKT i eget arbeid. Den beste vei fram mot dette målet er å lære bruken av IKT i egen studiesituasjon. I praksis vil alle emner innen IKT og læring falle inn under denne kategorien. Her fokuseres på emner som:

· Bruk av tekstbehandling for rapportskriving og som planleggingsverktøy
· Bruk av datamaskinen til lagring og organisering av informasjon (elektroniske mapper)
· Bruk av regneark til presentasjoner og konkretisering av matematiske begreper
· Elektronisk bildebehandling
· Digitale presentasjoner

· Produksjon og publisering av nettsider
· Enkelt vedlikehold av datamaskiner 
IKT til informasjonsinnhenting

En vesentlig del av arbeidet med forberedelser og gjennomføring av undervisning omfatter innhenting av informasjon. L97 legger også mer vekt på at elevene selv også skal bruke kilder utenom lærebøkene. Det er derfor viktig å kunne noe om:

· Systematisk og effektivt internettsøk 

· Nettikette og kildekritikk

· Søk i nettbaserte bibliotektjenester

· Ressurssider for skoler

IKT til nettbasert kommunikasjon og samhandling

Tids- og stedsuavhengig kommunikasjon utgjør større og større deler av vår samhandling. Dette omfatter også læringssituasjoner. Det er derfor viktig å kjenne til og ha erfaring med slike systemer gjennom:

· Bruk av e-post, pratekanaler og diskusjonsforum
· Bruk av og publisering i systemer for elektronisk læringsmiljø (LUVIT)

· Skolenettet (herunder elektronisk skolesekk, skolepost og skolestue)

IKT som didaktisk redskap

En profesjonell lærer bør kjenne til elektroniske læremidler og være i stand til å vurdere nytten av disse. 

· IKT-didaktiske begreper

· Vurdering av elektroniske læremidler, herunder nettbaserte 
· Organisering og bruk av IKT i undervisningen 

Organisering og arbeidsmåter

Det vil bli gitt tilbud om opplæring i IKT-emner i tilknytning til annen fagundervisning og som frittstående undervisning. Undervisningen vil foregå som en kombinasjon av forelesninger med faglærere og øvelser med lærer/studentveileder tilstede, der enkelte deler krever nærværsplikt. Studentene må regne med noe undervisning på ettermiddag- og kveldstid. Det er viktig og nødvendig at studentene sørger for å anvende det de lærer om IKT og at de selv utvikler IKT-kompetansen sin videre. 

Vurdering 

Det er nærværsplikt i studiestart som bl.a. omfatter opplæring i å kunne bruke høgskolens informasjonssystemer og programmer. IKT-emner som gjennomgås som en del av eller sammen med andre fag vil følge fagenes krav til nærværsplikt.

Arbeidskrav

Følgende arbeidskrav i IKT-emner må være gjennomført for å få første avdeling godkjent:

· Alle praksisrapporter leveres i LUVIT

· Digitale mapper leveres som arbeidskrav i norsk skal oppfylle spesifiserte tekniske krav

· Fagoppgave i KRL skal publiseres som en nettside med spesifiserte tekniske krav

· I fagoppgaver der kilder er hentet fra internett skal kildene vurderes særskilt

· Fordypningsoppgaven skal oppfylle spesifiserte IKT-krav som spesifisert i det enkelte fag

Vedlegg

Vedlegg 1:

Praktiske opplysninger for praksisopplæring

Obligatorisk deltakelse i all praksisopplæring

Deltaking i praksisopplæringen med forberedelse, gjennomføring og etterarbeid er obligatorisk. Det er utarbeidet utfyllende bestemmelser i §10 i Forskrift om eksamen ved Høgskolen i Oslo og tolkning av §10: ”Vurdering av veiledet praksis” (se vedlegg).

 I praksisopplæringen hos øvingslærer er det obligatorisk frammøte såvel til praksisskolen som til alle møter i forbindelse med praksisopplæringen både på høgskolen og praksisskolen, i for- og etterkant av perioden.

Utplassering i praksis

Praksisplassene er knyttet til de grunnskolene høgskolen har inngått samarbeidsavtale med om praksisopplæring. Disse skolene er i Oslo og nærmeste omland. Det er praksisenheten som tildeler studenter praksisplasser. Bare unntaksvis foretas det bytte av praksisplasser etter tildeling.

I praksisperioden er det normalt 4-5 studenter hos hver øvingslærer. 

Studentene tildeles praksisplasser etter gjeldende kriterier som finnes i fagplan for praksis,

samt ut fra helsemessige årsaker og omsorg for barn.

Skjema for melding om behov som gjelder helsemessige årsaker og omsorg for barn, finnes på praksisenhetens hjemmeside, Avdeling for lærerutdanning eller fås ved henvendelse til Studentservice. Frist for når skjemaet skal leveres praksisenheten, vil bli opplyst på elektronisk oppslagstavle før hver praksisutplassering til det aktuelle kullet.

Taushetsplikt

Studenten underskriver taushetsløfte og leverer dette til Studentservice før første praksisperiode. Taushetsløftet omfatter det gjeldende Lov om universitet og høgskoler til enhver tid bestemmer. Studentens underskrift på høgskolen erstatter ikke underskrift av taushetsløfte på praksisstedene.

Rapporter, observasjoner og notater som utarbeides i løpet av praksisperiodene, er interne arbeidsdokument som skal behandles slik at uvedkommende ikke får tilgang til dem.

Arbeidstid i praksis

Studentene må forvente en arbeidsdag på praksisskolen fra kl 8.00 – 16.00. Når studentene skal delta på f.eks. teamarbeid, personalmøter, foreldremøter, konferanser med mer, kan dette komme utenfor denne tidsrammen, da også på kveldstid. I tillegg må det brukes tid til individuell planlegging.

Det er ikke anledning til å avkorte arbeidstid på fast basis i forhold til skolens opplegg for praksisopplæringen.

Fravær og permisjoner

Praksisperioden er ikke avsluttet eller bestått før fravær er tatt igjen. Alt fravær (sykefravær og permisjoner) i praksis utover to (2) dager pr. studieår, må tas igjen. Hvordan dette skal tas igjen, avgjøres av praksisenheten i samarbeid med øvingslærer og student. Alt fravær som avviker fra gjeldende regler, gir grunnlag for ikke bestått praksis.

Sykefravær

Sykefravær under veiledet praksis må omgående varsles øvingslærer.

Fra og med tredje fraværsdag må det fremlegges legeerklæring. Denne leveres øvingslærer og følger siden praksisrapporten som sendes praksisenheten. 

Permisjoner

Praksis kan etter søknad og individuell vurdering forskyves noe ved nedkomst, militær/sivil verneplikt eller langvarig sykdom. Søknad sendes praksisenheten.

Permisjon fra praksis gis bare unntaksvis. Øvingslærer kan gi studenten permisjon fra praksis for enkelttimer. Begrunnet permisjonssøknad utover en dags varighet i praksisperioden sendes i god tid til praksisenheten med kopi til øvingslærer. 

Studentpolitisk arbeid og permisjoner

Studenter som har tillitsverv ved avdelingen og kan dokumentere dette overfor praksisenheten og øvingslærer, har rett til inntil to (2) dager permisjon fra praksis pr. semester. Studentpolitisk arbeid dokumenteres overfor praksisenheten og øvingslærer med møteinnkallingen. Permisjonsdager gitt på grunn av studentpolitisk arbeid, skal ikke tas igjen.

Møter for øvingslærere i praksisperioden

Dersom øvingslærer innkalles til møter på høgskolen i løpet av praksisperioden, kan studentene ha egenpraksis.

Refusjon for merutgifter ved reise i praksisperioden

Studenter må selv dekke reiseutgifter til praksisskoler som ligger i Oslo kommune. Når veiledet praksis medfører at studenter må reise ut av Oslo kommune, refunderes merutgiftene til reise utenfor Oslo. Unntatt fra dette er studenter som bor i praksiskommunen eller vanligvis reiser gjennom praksiskommunen for å komme til Høgskolen i Oslo, samt andre studenter som reelt sett ikke får økte reiseutgifter på grunn av praksis.

Størrelsen på refusjonen beregnes ut fra billigste kollektive reisemåte og beregnes felles for alle studenter ut fra prisen på et studentkort for Oslo/Akershus (som dekker det nødvendige antall soner i Akershus) minus prisen på et studentkort i Oslo. Skjema for refusjon av merutgifter finnes på praksisenhetens hjemmesider eller fås ved henvendelse til studentservice. Når skjemaet er fylt ut, attesteres det av øvingslærer. Studenten leverer utfylt og attestert skjema innen to uker etter avsluttet praksis i studieåret.

Studenten mottar refusjon på det kontonummer som oppgis på reiseregningen. 

For annen obligatorisk praksis eller alternativ praksis gis ikke refusjon av merutgifter til reiser eller annet.
Vedlegg 2:

§10 Vurdering av veiledet praksis 

For de utdanninger der gjennomføringen av praksis er gjenstand for en faglig vurdering, gjelder følgende: 

4. For hver praksisperiode skal det foretas avsluttende vurdering i forhold til målene for praksisperioden. Vurderingen skal bygge på vurdering underveis og eventuelle praktiske prøver. Vurderingsresultatet og beskrivelse av hva som er vurdert skal være underskrevet av student, representant for utdanningen og veileder/øvingslærer/representant fra praksisstedet. Studenten skal ha kopi av den skriftlige vurderingen. 

5. Studenten har rett til kontinuerlig veiledning og tilbakemelding, slik at han/hun hele tiden er orientert om hvordan han/hun fungerer i forhold til målene for praksisperioden. Dersom det på et tidspunkt i en veiledet praksisperiode kan være tvil om studenten vil kunne oppfylle målene og bestå vurderingen, skal studenten gis skriftlig beskjed om dette snarest og senest innen tre uker før praksisperiodens avslutning. Før varslet gis, skal det innkalles til et møte mellom de berørte parter (student, representant for utdanningen/veileder/øvingslærer/ representant fra praksisstedet). Ved praksisperioder på 5 uker eller mindre må varsel gis og møte holdes halvveis i perioden. 

6. Dersom det er reist tvil om en student vil bestå, må studenten vise tilfredsstillende praksis den siste del av perioden for å bestå. 

7. Det skal oppnevnes praksisutvalg som skal fatte endelig vedtak om ikke bestått praksis. Avdelingsstyret oppnevner utvalget. 

8. Får en student ikke bestått en veiledet praksisperiode, må praksisperioden eller deler av denne tas om igjen før studenten kan gå videre i studiet. Får studenten vurdert samme praksisperiode til "ikke bestått" to ganger, må studiet normalt avbrytes. 

9. Dersom det foreligger særskilte grunner, kan studenten søke avdelingsstyret eller et utvalg med medlemmer fra avdelingsstyret om å få tilrettelagt en tredje og siste praksisperiode. 

10. Dersom det etter varselstidspunktet (jf. pkt. 2) oppstår forhold som er av en slik art at det utvilsomt ville føre til at praksisperioden ble underkjent dersom det hadde oppstått tidligere, skal det likevel kunne føre til at praksisperioden blir vurdert til ikke bestått. 

Vedlegg 3:

§ 10.5 i Forskrift om eksamen ved Høgskolen i Oslo: "Vurdering av veiledet praksis: Tolkning og praktisering"

Hvis en student ikke får bestått en veiledet praksisperiode, må praksisperioden eller deler av denne tas om igjen før studenten kan gå videre i studiet. (Forskrift om eksamen ved Høgskolen i Oslo §10, pkt 5). 

Praksis skal normalt være gjennomført og bestått før en student kan gå opp til eksamen i de/det aktuelle fag. Studenter som blir vurdert til ikke bestått praksis har rett til en ny praksisperiode. Denne skal normalt være like lang som den perioden som er vurdert til ikke bestått.

Avdeling for lærerutdanning skiller mellom to hovedårsaker til at en student ikke får gjennomført og bestått praksis: A) Kvalitativ vurdering hvor konklusjonen er at studenten får sin praksisperiode vurdert til ikke bestått og B) Andre årsaker.

Allmennlærerutdanningen, rammeplan av 2003

Kvalitativ vurdering hvor konklusjonen er at studenten får sin praksis vurdert til ikke bestått.

1. studieår
En student som blir vurdert til ikke bestått veiledet praksisperiode 1. studieår kan fremstille seg til ny praksis det påfølgende studieår når ordinær 1. års praksis organiseres. Studentene får normalt ikke anledning til å fullføre fagene for studieåret og gå opp til eksamen i disse.

Andre årsaker.

Praksis kan etter individuell vurdering utsettes noe ved nedkomst, militær/sivil verneplikt eller langvarig sykdom. Studieleder i samarbeid med praksisenheten fastsetter når, hvor og hvordan en ny praksisperiode skal gjennomføres. Studenten må sende søknad om utsatt praksis til praksisenheten.

Vedlegg 4:

Prosedyre for veiledning og vurdering av studenter som står i fare for å få praksisperioden vurdert til ikke bestått

Se § 10 Forskrift om eksamen ved Høgskolen i Oslo ”Vurdering av veiledet praksis” og tolking av § 10. 

I løpet av de første ukene i praksis skal studentene ha fått konkret veiledning på de gjøremål og oppgaver som  øvingslærer har kunnet observere studenten i. 

En må være spesielt oppmerksom på:

· mangel på arbeidsinnsats

· manglende evne til planlegging

· manglende evne til kontakt og samspill med barn og unge

· manglende evne til kontakt og samspill med voksne

· manglende evne til selvstendighet i arbeidet

· manglende evne til å organisere og lede undervisning og arbeid i klasserommet

Dersom øvingslærer er i tvil om studenten i løpet av praksisperioden (all veiledet praksis i løpet av et studieår) vil kunne oppfylle de krav allmennlærerutdanningen stiller til godkjenning av praksisperioden, må øvingslærer snarest mulig kontakte studentens praksisveileder. 

Før skriftlig melding gis skal det innkalles til et møte mellom de berørte parter (student, representant for utdanningen/veileder/øvingslærer/representant fra praksisstedet). 

Studenten skal ha skriftlig melding dersom hun/han står i fare for å få ikke bestått praksis. Både student, øvingslærer og praksisveileder skal skrive under denne meldingen (vedlegg 6). Kopi av meldingen sendes rådgiver ved høgskolens praksisenhet. 

Skriftlig varsel gis snarest mulig og senest innen tre uker før praksisperiodens avslutning. Ved praksisperioder på fem uker eller mindre må varsel gis og møte holdes halvveis i perioden. 

Studenten må vise tilfredsstillende praksis den siste delen for å bestå.

Dersom det etter varseltidspunktet oppstår forhold som er av en slik art at  det utvilsomt ville føre til at praksisperioden ble underkjent dersom det hadde oppstått tidligere, skal det likevel kunne føre til at praksisperioden blir vurdert til ikke bestått. 

Øvingslærer lager en plan for oppfølging av studenten for resten av praksisperioden. Utarbeidelse og gjennomføring skjer i samarbeid med praksisveileder.

Vedlegg 5:
Praksisutvalg 

Jfr. §10.4 i Forskrift om eksamen ved Høgskolen i Oslo. Forskriften sier: ”Det skal oppnevnes praksisutvalg som skal fatte endelige vedtak om ikke bestått praksis. Avdelingsstyret oppnevner utvalget."

Sammensetning av utvalget:

· Øvingslærer som er identisk med studentens øvingslærer

· Studieleder med ansvar for praksis

· Studentens praksisveileder

· Representant for lærerne i faglig-pedagogiske studier

Praksisutvalget ledes av studieleder med ansvar for praksis.

Representant fra praksisenheten er utvalgets sekretær.

Faste medlemmer i utvalget oppnevnes for en periode på fire år.

Prosedyre for saksbehandling:

Praksisutvalget skal fatte endelig vedtak om ikke bestått praksis i de tilfeller øvingslærere  inn​stiller til ikke bestått. Møtet skal finne sted snarest mulig etter avsluttet praksisperiode i studie​året. Det skal føres referat fra møtet over hvem som var tilstede og hvilken dokumentasjon som ble lagt fram, samt vedtak om karakteruttrykk. Når vurderingen av studentens praksisperiode er fastlagt i møtet, skal studenten informeres skriftlig om resultatet og om konsekvenser for videre studieforløp. 

Vedlegg 6:

Melding om fare for å få praksis vurdert til ikke bestått 

(Skjemaet finnes på praksisenhetens internettsider)

Meldingen underskrives av student, øvingslærer og praksisveileder. Kopi av  meldingen sendes til praksiskontoret v/rådgiver, Høgskolen i Oslo, Avdeling LU, Pilestredet 52, 0167 Oslo innen meldingsfristens utløp

Studentens navn: 

………………………………………………………………………………………………………

Kull/klassetilhørighet:

………………………………………………………………………………………………………

Praksisperiode (tidsrom):

………………………………………………………………………………………………………

Melding om at du står i fare for å få praksisperioden vurdert til ikke bestått

Med dette meddeler vi deg at du står i fare for å få praksisperioden vurdert til ikke bestått. Denne meldingen er en bekreftelse på at øvingslærer og praksisveileder er i tvil om du vil nå utdanningens mål for praksis ved praksisperiodens slutt.

Studenten må vise tilfredsstillende praksis den siste del av perioden for å bestå. Dette gjelder særlig følgende områder:

………………………………………………………………………………………………………

Dato
Øvingslærers underskrift 
Skole

………………………………………………………………………………………………………

Dato
Students underskrift 

………………………………………………………………………………………………………

Dato
Praksisveileders underskrift

Kopi til praksisenheten v/rådgiver. Eventuelle vedlegg sendes med.

Vedlegg 7: 

Skikkethetsvurdering  

Rundskriv F-060-99 Saksnr. 99/3763 16.08.1999 

Forskrift om skikkethetsvurdering i lærerutdanningene 

Kirke-, utdannings- og forskningsdepartementet har 16. august 1999 fastsatt forskrift om Skikket​hetsvurdering i lærerutdanningene med hjemmel i universitets- og høgskoleloven § 54 c nr. 7. Forskriften trer i kraft straks. 

§ 1 Skikkethetsvurdering/Definisjon 

Skikkethetsvurderingen skal inngå i en helhetsvurdering av studentens faglige, pedagogiske og personlige forutsetninger for å kunne fungere som lærer. En student som utgjør en mulig fare for barne​hagebarns og elevers rettigheter, sikkerhet og psykiske og fysiske helse er ikke skikket for læreryrket. Løpende skikkethetsvurdering av alle studenter ved lærerutdanninger som nevnt i univer​sitets- og høgskoleloven § 54 b skal foregå gjennom hele studiet. Hvis det er begrunnet tvil om en student er skikket skal det foretas en særskilt skikkethetsvurdering. Forvaltningslovens regler om saksbehandling kommer til anvendelse ved særskilt skikkethetsvurdering.

Merknader til § 1: 

Som nevnt i universitets- og høgskoleloven § 54 c nr. 1, jfr. § 54 b, gjelder denne forskriften for før​skole​lærerutdanning, allmennlærerutdanning, faglærerutdanning, yrkesfaglærerutdanning og praktisk-pedagogisk utdanning. Det er bare studenter som har de faglige, pedagogiske og personlige forut​setningene for å kunne fungere som lærer som skal motta den sertifiseringen et vitnemål for avsluttet lærerutdanning innebærer. 

Skikkethetsvurdering er et av de virkemidler institusjonen har til rådighet når de skal foreta denne helhetsvurderingen. Muligheten til å vurdere en student som ikke skikket etter en særskilt skikket​hetsvurdering må bare benyttes i helt spesielle tilfeller, når andre formelle og uformelle virkemidler underveis i  studiet som skal sikre at bare studenter som oppfyller rammeplanens krav får vitnemål ikke har avhjulpet situasjonen. 

Det viktigste virkemiddelet ligger i selve studiet; studenter kan stryke i fag eller praksis. I praksis​opp​læringen skal studentene ha veiledning og oppfølging. Studenter som viser at de ikke behersker praksis​situasjonen, vil som hovedregel stryke i praksisdelen av utdanningen. Dersom utdanningsinstitusjonen ser at en student ikke vil greie, eller vil ha store problemer med å fullføre lærerutdanningen, bør studenten få veiledning om dette, og eventuelt rådes til å avbryte lærerutdanningen. 

En student som under praksisopplæring har opptrådt grovt klanderverdig på en måte som har skapt fare for elever og barnehagebarns liv eller helse, kan etter universitets- og høgskoleloven § 42 nr. 2 utestenges fra studiet i inntil 3 år. I tillegg er det bestemmelser om bortvisning og utestenging ved grovt forstyrrende opptreden og ved fusk ved eksamen. For studier der studentene kommer i kontakt med pasienter, klienter, barnehagebarn, elever eller andre kan det etter universitets- og høgskoleloven § 42 a kreves politiattest ved opptak. Anmerkninger på politiattesten kan føre til utestenging fra prak​sis​​opplæring eller klinisk undervisning. Det vil bli fastsatt i forskrift hvilke studier som skal omfattes av denne bestemmelsen, hvilke straffbare forhold som kan føre til utestenging og saksbehandlings​regler. 

Den løpende skikkethetsvurderingen skal foregå gjennom hele studietiden. En av grunnen til dette er hensynet til elever og barnehagebarn som studentene er i kontakt med i praksis. Den enkelte students skikkethet skal vurderes løpende både i den teoretiske og den praktiske delen av studiet. Det er insti​tu​sjonens ansvar å sørge for at de ansatte ved lærerutdanningen har den nødvendige kunnskap og kompetanse til å kunne foreta en løpende vurdering av studentenes skikkethet. 

Den særskilte skikket​hetsvurderingen begynner med at en innlevert tvilsmelding blir behandlet av institusjonsansvarlig. Institusjonsansvarlig utreder saken og utarbeider eventuelt et utvidet vei​lednings​opp​legg. Hvis utvidet veiledning ikke anses å være egnet til å hjelpe studenten, eller gjennomført ut​videt veiledning ikke har medført den nødvendige endring og utvikling hos studenten, går saken til behandling i skikkethetsnemnda. Skikkethetsnemnda innstiller til styret, som fatter vedtak om studenten er skikket og eventuelt om utestenging. Departementet er klageinstans for styrets vedtak. Ved saksbehandlingen i forbindelse med særskilt skikkethetsvurdering, skal forvaltningslovens regler om habilitet, taushetsplikt, forhåndsvarsling, utredningsplikt, dokumentinnsyn, begrunnelse osv. følges. 

§ 2 Vurderingskriterier 

Kriterier ved vurderingen av om en student er skikket er: 

· studenten viser manglende vilje eller evne til omsorg og til å lede læringsprosesser for barn og unge i samsvar med mål og retningslinjer for barnehagens og skolens virksomhet. 

· studenten viser manglende vilje eller evne til å ha oversikt over hva som foregår i en barnegruppe eller klasse og ut fra dette skape et miljø som tar hensyn til barn og unges sikkerhet og deres psykiske og fysiske helse. 

· studenten unnlater å ta ansvar som rollemodell for barn og unge i samsvar med mål og retnings​linjer for barnehagens og skolens virksomhet. 

· studenten viser manglende vilje eller evne til å kommunisere og samarbeide med barn, unge og voksne. 

· studenten har problemer av en slik art at han/hun fungerer svært dårlig i forhold til sine om​givelser. 

· studenten viser for liten grad av selvinnsikt i forbindelse med oppgaver i lærerstudiet. 

· studenten viser manglende vilje eller evne til å endre uakseptabel adferd i samsvar med veiledning. 

Merknader til § 2: 

En vurdering av en students skikkethet vil være en sammensatt vurdering. Kriteriene i bestemmelsen må suppleres med et skjønn, men for at en student skal anses å være ikke-skikket, må minst et av forholdene beskrevet i kriteriene foreligge i en slik grad at studenten ikke er skikket til å ha det ansvar for barnehagebarns og elevers rettigheter, sikkerhet og psykiske og fysiske helse som læreryrket innebærer. Som hovedregel vil de forhold som vurderes knytte seg til selve studiesituasjonen. Forhold eller hendelser som ligger utefor studiesituasjonen kan bare tillegges vekt i den grad de har, eller må antas å kunne ha innvirkning på hvordan studenten vil utføre oppgavene som lærer. For eksempel kan voldshandlinger som har skjedd på fritiden 

bare vektlegges hvis de er av en slik art eller et slikt omfang at det er trolig at studenten vil kunne reagere voldelig i barnehage og skole. En students rasistiske holdninger kan bare tillegges vekt hvis han/hun gir uttrykk for sine holdninger gjennom ord eller handling på en slik måte at det må antas å ha betydning for arbeidet med 

barn, unge og voksne i barnehage og skole. I utgangspunktet vil forhold som er knyttet til selve praksisperioden ikke alene kunne føre til at studenten blir vurdert som ikke skikket, dersom studenten har bestått 

praksisperioden. Men slike forhold kan være momenter som blir tillagt vekt i en vurdering av studentens skikkethet. På samme måte vil det at man blir midlertidig utestengt etter universitets- og høgskoleloven § 42 ikke i seg selv innebære at studenten ikke er skikket. Det avgjørende må være om forholdet vil være egnet til å hindre studenten i en tilfredsstillende utøvelse av læreryrket. Ved vurderingen av ulike momenter må det legges vekt på hvor langt studenten er kommet i studiet, og hvorvidt læring og utvikling i det videre studiet kan tenkes å gjøre studenten skikket til læreryrket. 

§ 3 Informasjon til studentene 

Ved studiestart skal institusjonen sørge for at alle studentene får informasjon om skikkethets​vurde​ringen og hva den innebærer. 

Merknader til § 3 : 

Institusjonen kan lage interne retningslinjer for informasjon om skikkethetsvurderingen til studentene. 

§ 4 Skikkethetsnemnd 

Styret selv skal oppnevne en skikkethetsnemnd. Nemnda skal bestå av: 

· faglig leder for avdelingen eller tilsvarende funksjon 

· faglig studieleder for lærerutdanningen eller tilsvarende funksjon 

· en representant fra praksisfeltet 

· en faglærer fra lærerutdanningen 

· to studentrepresentanter fra lærerutdanningen 

· en ekstern representant oppnevnt av Statens utdanningskontor 

· en ekstern representant med juridisk embetseksamen 

Medlemmer oppnevnes for 3 år av gangen. Studentrepresentantene oppnevnes for ett år. Avdelings​leder er nemndas leder, og sitter i nemnda i den perioden han/hun er valgt til avdelingsleder. Minst to tredjedeler av nemndas medlemmer skal være tilstede ved saksbehandlingen. 

Merknader til § 4: 

Når forskriften sier at "styret selv" skal oppnevne skikkethetsnemnd innebærer det at det ikke er adgang for styret til å delegere sin avgjørelsesmyndighet til andre organer ved institusjonen, jfr. univer​sitets- og høgskoleloven § 5 nr 2.  

Hver institusjon skal bare ha en skikkethetsnemnd. Ved institusjoner som tilbyr flere typer lærer​ut​danninger bør styret sørge for at nemnda samlet har kompetanse i forhold til arbeidsformer og krav til pedagoger i de ulike institusjoner og skoleslag lærerutdanningene retter seg mot. Ved institusjoner hvor lærerutdanningen er spredt på flere avdelinger bør styret sørge for å få en bredest mulig represen​tasjon ved oppnevningen, men styret må også vektlegge at de som opp​nevnes fra institusjonen har god kjennskap til lærerutdanningen. Hvis lærerutdanningen ikke er orga​nisert i en avdeling eller enhet, må styret oppnevne personer som har tilsvarende funksjoner som avdelings​leder og studieleder ved institusjonen. Styret må holde seg innenfor de rammene denne bestemmelsen trekker opp for nemndas sammensetning. Det skal ikke velges vararepresentanter for medlemmene i nemnda. Departementet antar at det er relativt få saker som vil behandles i skikket​hets​nemnda, og det er derfor ønskelig at nemndas medlemmer selv er tilstede ved saksbehandlingen for å bygge opp kompetanse og erfaring. Det er adgang for styret til å oppnevne medlem av nemnda til ny periode. 

Et medlem av nemnda er ikke inhabil selv om han/hun har hatt kontakt med studenten saken dreier seg om i løpet av studiet. Som nevnt i § 1 kommer forvaltningslovens regler til anvendelse, herunder fvl. § 6 om habilitetskrav. Dette innebærer at et medlem av nemnda er inhabil hvis det foreligger forhold som nevnt i fvl. § 6 første ledd bokstav a - e. Den som melder tvil regnes ikke som part i saken, og vil derfor ikke være inhabil etter regelen i fvl. § 6 første ledd bokstav a. Hvis det foreligger særegne forhold som er egnet til å svekke tilliten til et medlems upartiskhet, skal medlemmet ikke delta i saksbehandlingen, jfr. fvl. § 6 andre ledd. 

§ 5 Institusjonsansvarlig 

Styret oppnevner en ansatt ved lærerutdanningen som institusjonsansvarlig for skikkethetsvurderingen. Institusjonsansvarlig kan oppnevnes blant skikkethetsnemndas medlemmer. 

Merknader til § 5 : 

Styret, eller det organ ved institusjonen styret delegerer myndighet til, oppnevner en ansatt ved institu​sjonen som skal fungere som institusjonsansvarlig. Vedkommende bør velges ut fra personlige kvali​fi​ka​sjoner og ha god kjennskap til praktisk lærerarbeid, gjerne med et arbeidsområde som omfatter vei​ledning av studenter. Den institusjonsansvarlige har ansvar for behandling av tvilsmeldinger før behandling i skikkethetsnemnda, men institusjonen kan bestemme at institusjonsansvarlig også skal ha ansvar for opplæring i skikkethetsvurdering på institusjonen og informasjon om skikkethetsvurdering til studentene. 

§ 6 Tvilsmelding 

Tvil om en students skikkethet meldes skriftlig til institusjonsansvarlig. Den som leverer tvilsmelding regnes ikke som part i saken. Tvilsmeldinger som er åpenbart ugrunnet skal ikke behandles av institu​sjonsansvarlig. 

Merknader til § 6 : 

Alle som er i kontakt med studenten kan levere inn tvilsmelding. I de fleste tilfeller vil det være fag​lærere eller øvingslærere som finner grunn til å levere tvilsmelding, men også studenter og admini​strativt ansatte ved institusjonen har adgang til å levere tvilsmeldingen. Institusjonsansvarlig skal ikke behandle innleverte tvilsmeldinger som er åpenbart ugrunnet. Den som leverer tvilsmelding har ikke adgang til å være anonym i forhold til institusjonsansvarlig, skikkethetsnemnda, styret eller studenten det er reist tvil om. Anonyme tvilsmeldinger skal ikke behandles videre. 

§ 7 Behandling hos institusjonsansvarlig 

Studenten skal varsles skriftlig om at det foreligger begrunnet tvil om vedkommendes skikkethet. Insti​tu​sjonsansvarlig skal innkalle studenten til vurderingssamtale, og sørge for at saken blir så godt opplyst som mulig. Studenten skal få tilbud om utvidet oppfølging og veiledning med mindre det er åpenbart at slik oppfølging ikke er egnet til å hjelpe studenten. Praksisperioder kan utsettes til etter at utvidet vei​ledning er avsluttet. Fra vurderingssamtalen skal det lages skriftlig referat, som inneholder en beskri​velse av saksforholdet og eventuelle planer for utvidet oppfølging og veiledning av studenten. Hvis ut​videt oppfølging og veiledning ikke medfører den nødvendige endring og utvikling hos studenten, skal institusjonsansvarlig fremme saken for skikkethetsnemnda. 

Merknader til § 7:

Formålet med vurderingssamtalen er å utrede saken og la studenten få presentere sin side av saken. På dette nivået har studenten ikke rett til å få dekket utgifter til advokat eller annen talsperson av institu​sjonen, men studenten bør få ta med seg en talsperson til vurderingssamtalen dersom han/hun ønsker det. Institusjonsansvarlig bestemmer hvem som skal delta på møtet, alternativt kan institusjonen lage interne retningslinjer om dette. 

Hovedregelen er at studenten skal få tilbud om utvidet oppfølging og veiledning. Det er bare i saker hvor dette åpenbart ikke er egnet til å gjøre studenten skikket at dette kan unnlates. Institusjons​an​svarlig, eller den han/hun delegerer til, skal sørge for at plan for utvidet oppfølging og veiledning blir gjennomført. Alternativt kan institusjonen lage interne retningslinjer for dette arbeidet. 

Institusjonsansvarlig skal utrede saken før den fremmes for skikkethetsnemnda, men han/hun skal ikke komme med en innstilling til nemnda. 

§ 8 Behandling i skikkethetsnemnda 

Saker som fremmes for skikkethetsnemnda skal følges av all skriftlig dokumentasjon i saken. Nemnda skal utrede saken ytterligere dersom det er nødvendig. Studenten skal varsles i god tid om tidspunktet for møtet, og gjøres kjent med sakens opplysninger. Studenten skal ha mulighet til å legge frem sine syns​punkter for nemnda før møtet. Nemnda lager en innstilling til styret med en vurdering av hvorvidt studenten er skikket eller ikke, hvorvidt studenten bør utestenges fra lærerutdanningen, samt lengden på utestengingsperioden og eventuelle vilkår for at studenten skal få gjenoppta lærerutdanningen. Vedtak om innstilling fattes med to tredels flertall. 

Merknader til § 8: 

Fra og med dette trinnet i saksbehandlingen har studenten rett til å få utgifter til advokat eller annen talsperson dekket av institusjonen, jfr. universitets- og høgskoleloven § 54 c nr. 5. Dokumentasjon som skal følge saken til skikkethetsnemnda er tvilsmelding om studenten, referat fra vurderingssamtaler med studenten, opplysninger om hvordan institusjonen har fulgt opp og veiledet studenten og andre skriftlige opplysninger i saken. Nemnda kan be om ytterligere dokumentasjon dersom den mener det er nødvendig. For studentens adgang til å gjøre seg kjent med sakens opplysninger gjelder de begrensninger som følger av forvaltningslovens §§ 18 og 19. 

§ 9 Behandling i styret 

På bakgrunn av skikkethetsnemndas innstilling fatter styret selv vedtak om at en student ikke er skikket etter reglene i universitets- og høgskoleloven § 54c nr 3 og 4. Det skal ikke utstedes vitnemål for lærer​utdanningen til en student som er funnet ikke-skikket. Hvis en student som er funnet ikke-skikket skal utestenges fra lærerutdanningen, skal det fattes særskilt vedtak om dette. Studenten kan ute​stenges fra lærerutdanningen i inntil 3 år. Ved kortere utestenging kan styret stille vilkår som må være oppfylt før lærerutdanningen gjenopptas. Vedtak om utestenging skal opplyse studenten om at han/hun ikke kan søke eller ta imot plass ved andre lærerutdanninger i utestengingsperioden og at han/hun må søke nytt opptak dersom lærerutdanningen skal gjenopptas etter utestengingsperioden. 

Merknader til § 9: 

Etter universitets- og høgskoleloven § 54 c nr. 3 og 4 skal vedtak om at en student ikke er skikket og vedtak om utestenging treffes i to separate vedtak. Begrunnelsen for dette er at det unntaksvis kan forekomme at de forhold som gjør en student ikke skikket for læreryrket, er av en slik karakter at hun eller han fortsatt må karakteriseres som i stand til å fullføre en eller flere studieenheter i lærer​ut​danningen, eller til å utøve andre yrker der studieenheter fra lærerutdanningen gir en god bakgrunn. 

Det kan også forekomme at manglende skikkethet for læreryrket er forårsaket av f eks en ulykke eller sykdom som er oppstått i studietiden, eller forholdet kan være av midlertidig karakter. I slike situa​sjoner kan det være rimelig at studenten gis anledning til å fullføre studiet, dersom han eller hun ønsker det. Dette gjelder særlig dersom de forhold som forårsaker ikke-skikkethetsvurderingen opp​står sent i studiet. Det skal derfor fattes særskilt vedtak dersom studenten i tillegg til vedtak om ikke-skikkethet i forhold til læreryrket også skal utestenges fra å avlegge eksamen i enkeltfag eller hele ut​danningen mot sin vilje. Et aktuelt alternativ kan være å begrense utestengingen til å omfatte praksis​perioden. Det normale vil imidlertid være at de forhold som fører til et vedtak om ikke-skikkethet vil være såpass alvorlige og vedvarende at det ikke er rimelig å la vedkommende fullføre utdanningen. Hvis manglende skikkethet for læreryrket er forårsaket av forhold som styret antar er av forbigående art, kan det i vedtaket bestemme en utestengingsperioden som er kortere enn 3 år. Studenten skal ikke ute​stenges for en lengre periode enn det som er nødvendig sett i forhold til årsaken til at studenten er vurdert som ikke-skikket. 

Styret kan sette vilkår som må være oppfylt for at studenten skal få gjenoppta lærerutdanningen etter kortere tid enn 3 år. Slike vilkår kan bestå i at studenten gjennomgår behandling, fremlegger legeattest eller lignende.  Hvis en student ønsker å gjenoppta lærerutdanningen etter utestengingsperioden må han/hun søke opptak. Studenten har rett til fritak for tidligere avlagte eksamener etter reglene i uni​ver​sitets- og høgskoleloven § 49. Studenten skal ha de samme rettigheter og plikter som andre studenter. Hvis det etter en tid oppstår tvil om studentens skikkethet skal det foretas en ny særskilt skikket​hets​vurdering etter reglene i denne forskriften, uavhengig av den tidligere skikkethetsvurderingen. Hvis en student som er vurdert som ikke skikket fullfører fagene i lærerutdanningen, skal det ikke utstedes vitnemål. Studenten har krav på å få utstedt en karakterutskrift, jfr. universitets- og høgskoleloven § 53 nr 2. Det bør fremgå av karakterutskriften at den ikke gir den sertifisering for læreryrket som et vitne​mål om fullført lærerutdanning innebærer. 

§ 10 Sentralt register 

Når det er fattet vedtak om at en student ikke er skikket, skal opplysninger om studentens navn og om​fang og tidsbegrensning av en eventuell utestenging sendes til Samordna opptak, som vil opprette et sentralt register. Hvis vedtak blir omgjort etter klage skal det sendes melding til Samordna opptak om dette. Opplysningene i det sentrale registeret skal slettes når utestengingsperioden er over. 

Merknader til § 10: 

Av hensyn til personvernet skal det opprettes et sentralt register. Registeret skal administreres av Samordna opptak. Registeret skal bare inneholde opplysninger om studentens navn, og omfang og tidsbegrensning av en eventuell utestenging. Det er bare SO som skal ha tilgang på opplysninger i det sentrale registeret. SO vil sammenholde opplysningene i registeret med søknader om opptak til lærer​utdanninger, og annullere søknader fra utestengte studenter før søkerdata blir distribuert til institu​sjonene. Institusjonene må sørge for at de har konsesjon fra Datatilsynet til å registrere vedtak om ikke skikkethet vedrørende sine egne studenter. Opplysninger om et slikt vedtak skal slettes når utestengingsperioden er over. 

§ 11 Ikrafttredelse 

Denne forskrift trer i kraft straks. 

Merknader til § 11: 

Denne forskriften gjelder alle studenter på lærerutdanninger som nevnt i universitets- og høgskole​loven § 54 b nr. 2-6, både de som begynner lærerutdanningen høsten 1999, og de som allerede er i gang med utdanningen. Institusjonen må sørge for at de studentene som allerede er i gang med utdanningen får informasjon om lovendringen og den nye forskriften ved semesterstart. 


Vedtak i AS110-99 gir følgende interne retningslinjer for skikkethetsvurdering ved avdeling for lærerutdanning ved høgskolen i Oslo:

Merknad til §1 Skikkethetsvurdering/definisjon

”det er institusjonens ansvar å sørge for ……”

Prosedyre

I starten av studieåret legges et informasjonsmøte for nytilsatte med tema ”Skikkethetsvurdering”. Møtet er obligatorisk for faglærere, øvingslærere og administrativt tilsatte. Studentrådene innkalles. Alle tilsatte har ansvar for å oppdatere seg på forskrift og prosedyre. Møter med informasjon og opplæring for nytilsatte skal gjøres kjent slik at møtene er åpne for alle. Institusjonsansvarlig er ansvarlig for at informasjon og opplæring blir gitt.  Dette kan utføres av institusjonsansvarlig selv eller den institusjonsansvarlige delegerer oppgavene til. 

Merknad til §3: ”Informasjon til studentene”.

Prosedyre

Før første praksisperiode legges informasjonsmøte med obligatorisk frammøte for nye studenter på grunn​utdanningene. 

Studiehåndbok for ALU og FLU skal inneholde Forskrift om skikkethetsvurdering i lærer​utdanningene og vedtak om interne prosedyrer. I opptaksbrev eventuelt introduksjonsbrev til studentene gjøres de oppmerksom på at slik informasjon vil bli gitt

I fagplanene skal det gå fram at hvert enkelt fag går inn i skikkethetsvurdering, og at hver enkelt fag​lærer pålegges å knytte sitt fag til skikkethetsvurdering allerede fra undervisningsstart.

Institusjonsansvarlig tillegges ansvar for at informasjon og opplæring av tilsatte og informasjon til studenter planlegges, men gjennomføringen kan legges til annen faglig eller administrativ tilsatt med kompetanse på området.

 Merknad til §7: ”Behandling hos institusjonsansvarlig”.

Prosedyre

Vurderingssamtale

Dette er en samtale mellom student og utdanningsinstitusjon. Ved vurderingssamtale skal utdanningens studieleder eller studieleders stedfortreder, undervisningsleder eller dennes stedfortreder være til stede. Institusjonsansvarlig avgjør om andre bør delta på møtet.

Talsperson

Med talsperson menes for eksempel medstudent, representant fra organisasjon eller tilsvarende, men ikke nær familie.  En eventuell talsperson skal være til støtte og hjelp for studenten. 

Vedlegg 8: 

Fagutvalg

Det gjøres oppmerksom på at det kan bli endringer i ordningen med fagutvalg.

Innledning 

Avdelingsstyret vedtok i møte 28.05.98 at det skal være fast ordning med fagutvalg ved Avdeling for lærerutdanning, allmenn- og førskolelærerutdanningen. Fagutvalgene skal fungere som et sam​ar​beidende organ mellom studenter, faglærere og øvingslærere.

Studentene er gitt en sentral rolle i fagutvalgene. Studentene som målgruppe for undervisningen, er de nærmeste til å vurdere undervisningen slik den bør foregå og foregår, sett i forhold til studentgruppens sammensetning og behov. Det faglige personalet i seksjonen/studieenheten er de nærmeste til å ta ansvar for undervisning, veiledning og vurdering som gis i faget /studieenheten. Det faglige personalet ivaretar særlig progresjonen i faget , og har en større mulighet til å ivareta helhet og sammenheng i studiet og være oppdatert på ny litteratur mv.

Avdelingen ønsker at øvingslærerne skal delta aktivt i fagutvalgene. Øvingslærerne har et særlig ansvar for å ivareta praksisperspektivet i utdanningene og de kan ha viktige synspunkter på hvordan den enkelte fagplan ivaretar behovet for kunnskap og kompetanse i barnehage- og skolehverdagen. Av praktiske grunner kan det være vanskelig å ha øvingslærere med i alle fagutvalg. Arbeidsutvalgene for øvingslærerne kan derfor bestemme at det i enkelte fagutvalg ikke deltar øvingslærere fast.

Fagutvalgenes sammensetning, oppnevning, ledelse og oppgaver:

Fagutvalgene skal settes sammen slik at ingen av gruppene alene utgjør flertall. Normalt skal utvalgene settes sammen slik:
· 2 studentrepresentanter. Disse oppnevnes/velges av henholdsvis studentrådet ved allmenn​lærer​ut​danningen og studentrådet ved førskolelærerutdanningen 

· 2 faglærere oppnevnes/velges fra egen fagseksjonen .

· 1 øvingslærer oppnevnes/velges av arbeidsutvalget for øvingslærere ved utdanningen

Fagutvalgene skal være etablert innen 1.oktober.

En rekke fag gir studietilbud på flere nivå: Grunnutdanning, fordypning og/eller videreutdanning. Det kan være enheter innen ulike emner og tverrfaglige studietilbud. Studietilbudene gis til svært forskjellig antall studenter, fra hele årskull i grunnutdanningen og ned til 10-15 studenter i enkelte fordypnings- og videreutdanningstilbud . Dette er ivaretatt i oversikten ved at det kan være færre/flere repre​sen​tanter fra de ulike gruppene, eller at seksjonen kan velge å ha flere fagutvalg. For studietilbud som bare gis som videreutdanning er det studentene som avgjør om det skal være fagutvalg.

Fagutvalget skal:

Uttale seg om forslag /endringer til fag- og studieplaner med forslag til pensum, som siste instans før Avdelingsstyret. Fagutvalgene bør særlig drøfte kriterier for vurdering av studentenes arbeider og læringsforløp 

Uttale seg om forslag til studieevaluering i faget/ studieenheten, og særlig se på kriteriene for studie​evaluering og hvordan studentene kan være aktive deltakere i evalueringen.

Fagutvalget kan:

Ta initiativ til endringer i studie- og fagplaner.

Ta initiativ til nye former for studieevaluering i faget/studieenheten

Fagutvalget skal ikke:

· Behandle klagesaker som gjelder enkeltlærere eller detaljsaker som gjelder studenter/klasser /grupper av studenter. Slike spørsmål rettes til seksjonsleder, studieleder eller studiekonsulentene.

Ledelse, møteinnkalling og rapportering:

· Fagseksjonen / leder av studieenhet innkaller til konstituerende møte snarest mulig etter at ut​valget er nedsatt. 

· Studentene skal ha ledervervet. Leder er ansvarlig for møteinnkalling som skal være skriftlig, og for at det skrives referat fra møtene. Utvalgene møtes etter behov, og kan  ta initiativ til fellesmøter mellom for eksempel flere utvalg på samme årstrinn.

· Fagutvalget rapporterer til seksjonsleder eller leder av studieenheten, studieleder, studentrådet og arbeidsutvalget for øvingslærere på vedkommende utdanning (kopi av referat).

Vedlegg 9: 

Generelle vurderingskriterier

Karakterskalaen: Graderte karakterer 
Avdelingsstyret har vedtatt kvalitative beskrivelser for graderte karakterer  som vurderingskriterier for  eksamener fra og med våren 2003.  Beskrivelsene er gjengitt nedenfor:

	Symbol
	Betegnelse
	Generell, kvalitativ beskrivelse av vurderingskriterier

	A
	Fremragende
	Fremragende prestasjon som klart utmerker seg. Viser stor grad av selvstendighet.

	B
	Meget god
	Meget god prestasjon som ligger over gjennomsnittet. Viser evne til selvstendighet.

	C
	God
	Gjennomsnittlig prestasjon som er tilfredsstillende på de fleste områder. 

	D
	Nokså god
	Prestasjon under gjennomsnittet, med en del vesentlige mangler. 

	E
	Tilstrekkelig
	Prestasjon som tilfredsstiller minimumskravene, men heller ikke mer. 

	F
	Ikke bestått
	Prestasjon som ikke tilfredsstiller minimumskravene.


Karakteruttrykket  bestått/ikke bestått
Det er nødvendig med beskrivelser for karakteruttrykket ’bestått/ikke bestått’ . Avdelingsstyret forutsetter at følgende kvalitative beskrivelser for karakteruttrykket  ’bestått/ikke bestått’ legges til grunn:

	Bestått 
	Har innenfor alle de 5 kompetanseområdene (faglig, didaktisk, sosial, yrkesetisk, endring- og utvikling) demonstrert et kunnskaps-/ferdighetsnivå som tilfredsstiller det som kreves for å kunne praktisere som lærer. 

	Ikke bestått 
	Har et kunnskaps-/ferdighetsnivå på minst ett av de 5 kompetanseområdene (faglig, didaktisk, sosial, yrkesetisk, endring- og utvikling), som ligger under det som kreves for å kunne praktisere som lærer. 


Disse beskrivelsene er foreslått av Nasjonalt råd for lærerutdanning (NRLU) i Rapport fra adhocgruppe, september 2002,  s.12.

Vedlegg 10:

Overgangsordninger til rammeplan av 2003

DISSE REGLENE GJELDER FOR ÅRSKULLENE FOM ALU 98 TOM ALU 02:

Innledning

Utdannings- og forskningsdepartementet fastsatte 3. april 2003 en ny Rammeplan for allmennlærerutdanningen.  Innføringen av den nye rammeplanen har ført til store om​legginger i studietilbudet ved allmennlærerutdanningen ved Høgskolen i Oslo. Overgangsordningene nedenfor gjelder for studenter som grunnet permisjon, stryk til eksamen eller som av andre årsaker har blitt forsinket i sine studier. Studenter som har startet sin utdanning etter Rammeplan av 1998 og fulgt normal studieprogresjon, skal fullføre sin utdanning etter den samme rammeplanen.  Disse overgangsordningene gjelder kun for de studenter som ikke har normal studieprogresjon etter rammeplanen av 1998.

Generelt

For alle gjelder at de har krav på eksamen etter den planen de fulgte ett år etter at siste ordinære eksamen er avlagt (HiOs eksamensreglement). For de som bare mangler bestått eksamen, arrangeres eksamen etter rammeplan av 1998 tom våren 2007 (3. årseksamener).

For å kunne avlegge eksamen som allmennlærer etter rammeplanen av 1998, må de tre første studieårene være gjennomført og bestått senest våren 2007.

Når ikke alle arbeidskrav er gjennomført og godkjent:

Musikk, kunst og håndverk, kroppsøving, heimkunnskap:

Er ikke alle arbeidskrav gjennomført/godkjent mens faget går som ordinært studietilbud (henholdsvis 2004 og 2005), må studenten normalt gå inn i et ordinært 4. års tilbud i faget enten parallelt med eller før eller etter ordinært 4. år. Gis det ikke tilbud om ønsket valg, må studenten følge det tilbudet som gis.

Norsk

Siste ordinære 1. års eksamen våren 2003, siste ordinære 2. års eksamen våren 2004.

For de som ikke har gjennomført/fått godkjent arbeidskrav:  Intensivkurs henholdsvis i studieårene 2003/04 og 2004/05. Senere må studenten normalt gå inn i ordinær undervisning etter ny rammeplan og følge faget på nytt.

Pedagogikk

Siste ordinære eksamen (skriftlig individuell) våren 2004, fagartikkel og muntlig individuell eksamen våren 2005. For de som ikke har gjennomført/fått godkjent arbeidskrav:  Intensivkurs henholdsvis i studieårene 2004/05 og 2005/06. Senere må studenten normalt gå inn i ordinær undervisning etter ny rammeplan og følge faget på nytt.

Matematikk

Siste skriftlige individuelle prøve desember 2002, utsatt prøve i februar 2003, siste ordinære eksamen våren 2003. Det arrangeres ny individuell skriftlig prøve i desember 2003, eventuelt utsatt prøve på nyåret 2004 og siste eksamen våren 2004. Senere må studenten følge ny rammeplans matematikk over 2 år, gå inn i nettbasert videreutdanningstilbud e.l.

KRL

Siste ordinære eksamen våren 2004. Studieåret 2004/05: Dersom lokal tilpassing av ny rammeplan fører til at vi tilbyr 10 studiepoeng i tillegg til de 20 obligatoriske, kan studenten gå inn i dette tilbudet. Studieåret 2005/06: Studentene kan følge KRL2. 

NSM

Faget opphører etter siste ordinære eksamen våren 2005. Det arrangeres intensivkurs studieåret 2005/06.

Fra høsten 2003 avslås normalt søknader om å fullføre etter rammeplanen av 1992. 

Vedlegg 11:

Veiledning i oppgaveskriving

Innledning

I løpet av studiet skal studentene utføre ulike skriftlige arbeider, både individuelt og i samarbeid med andre (gruppe-/prosjektarbeid). Selv om arbeidene kan være ulike når det gjelder tema, fag, omfang osv., er det likevel visse generelle krav som stort sett gjelder alt skriftlig, faglig arbeid. I det følgende vil vi kort skissere slike krav. Vi vil skille mellom individuelt arbeid og gruppe-/prosjektarbeid. Ikke fordi det stilles ulike faglige krav til disse to arbeidsformene, men fordi arbeidsprosessen ofte blir noe forskjellig.

Alle hjemmeoppgaver og prosjektoppgaver skal normalt være maskinskrevet og ha følgende oppsett: Margene i Word: Topp 2 cm, bunn 1 cm, venstre 3,5 cm, høyre 1,5 cm. Bruk Times 12-punkt skrifttype. En slik “normalside” rommer ca. 345 ord. Oppgi alltid antallet ord i oppgaven. Sidene skal være nummerert.

Individuelt arbeid

Forarbeidet

· Oppgaveteksten må leses nøye. Analyser teksten, klargjør ord og uttrykk, slik at du er sikker på hva det spørres om i oppgaveteksten.

· Tenk over mulige problemstillinger, og velg å arbeide med de problemstillinger som er vesentlige forhold til oppgaveteksten.

· Noter alle tanker, ideer, momenter, fagstoff du kommer på, og sorter disse i forhold til de problemstillinger du har valgt å konsentrere deg om.

· Disponer stoffet i hovedavsnitt. Ordne avsnittene i forhold til oppgavens helhetssyn og rekkefølgen i argumentasjon.

Metoder/kilder

· For å besvare oppgaven/finne svar på problemstillingen må du finne ut av hvilke eller hvilken metode som egner seg best for innhenting av informasjon. Det kan være litteraturstudier, observasjoner i feltet eller intervjuer. 

· Følgende metoder er de mest vanlige:

· Litteraturstudier (bøker, tidsskrifter, aviser, undersøkelser)

· Observasjoner

· Intervjuer (med et større antall personer, eller med sentrale personer som antas å ha kunnskaper på området)

· Egne erfaringer fra barnehagen eller annen praksis med barn

Den skriftlige framstillingen

Det kan være mange måter å skrive en oppgave på som ikke følger dette oppsettet på alle punkter. Noen ganger kan det være naturlig å skrive mer fortellende oppgaver, som f.eks. tar utgangspunkt i ”case” fra barnehagen, og hvor kravet om ”logisk progresjon” ikke passer inn.

Andre ganger kan framstillingen i hovedsak bygge på annet stoff enn det skriftlige (film, skulptur, bilde, dramatisering osv.)

Momentene nedenfor forteller noe om krav som vanligvis stilles til en skriftlig besvarelse:

Innholdsfortegnelse: Oppgi hovedkapitler med sidehenvisning.

Innledning: Den bør 

· være kort, 

· skissere problemstillingene, 

· forklare hva en vil legge vekt på i framstillingen og 

· nevne og begrunne det du velger bort.

Hoveddel: Her utdypes området i sin helhet. Framstillingen bør være

· klart disponert og

· preget av en logisk progresjon som

· leder fram til en konklusjon.

Avslutning: Sammendrag og konklusjon. 

· Sammendraget refererer kort vesentlige momenter fra hoveddelen og fører fram til en konklusjon, som også bør være kort.

· Vis forbehold i konklusjonen. Pek på forskning/tiltak som synes være nødvendige for økt kunnskap om problemet/for løsning av problemer.

Referanser, kildehenvisninger i teksten

Det skal være enkelt for leseren å finne fram til kildene etter de opplysningene som er gitt i henvisningene. Vær nøyaktig med kildehenvisninger, bruk av referanser. Vi skal for det første være lojale overfor det innholdet som vi formidler fra andre. Den måten vi refererer andre på må være i tråd med hva forfatteren(e) mener. Når vi bruker det andre har skrevet skal det klart framgå at det ikke er oss selv, men andre som har tenkt, og skrevet disse tankene. 

Eksempelvis;

Arnlaug Steine (1996) skriver om barn med ulike funksjonshemninger og hvilke tilpasninger som kan gjøres får å få et best mulig utbytte av treningen.

I Eg kan eg klarer skriver Arnlaug Steine (1996)  om kroppen som instrument for å oppleve verden og menneskene omkring seg.

Hvis henvisningen kommer til slutt i et avsnitt er det vanlig å skrive. 

(Arnlaug Steine 1996) eller  (Steine 1996)

Ved sitater:

”Læring er ein relativt varig modifikasjon av oppleving og av åtferd som fylgje av tidligare erfaring.” (Arnlaug Steine 1996 s. 30)

Litteraturhenvisning i fotnoter: Du setter et nummer (1) i teksten og det samme nummeret ved foten av arket og flytter henvisningen dit.

Litteraturliste

Vi skal henvise til alle kilder vi bruker når vi skriver oppgaver. All litteratur, også sekundærlitteratur, som vi henviser til skal samles i en litteraturliste. Det er ulike normer å følge, her viser vi til en som er vanlige å bruke.  Rekkefølgen på publikas​jonene i litteraturlisten settes opp al​fabetisk etter for​fatterens etternavn (den første oppgitte forfatteren dersom det er flere forfattere), eventuelt den første forbokstaven i navnet på publika​sjonen/​institusjonen, dersom det ikke er oppgitt noen forfatter. 

a. Bøker

Ved henvisning til bøker og rapporter skrives først forfatterens etternavn (komma), deretter fornavn (komma) utgivelsesår, etterfulgt av punktum. Så kommer tittelen på boken/rapporten i kursiv (punktum), utgivelsessted (kolon), og utgiver (forlag eller institus​jon). Går teksten over mer enn én linje skal de påfølgende linjene rykkes inn. 

Eksempel​vis:

Repstad, Pål, 1992. Sosiologiske perspektiver på helse- og sosialinstitusjoner. Oslo: Tano. 

Ekholm, Bodil og Anna Hedin, 1993. Det sitter i veggene. Oslo: Ad Notam, Gyldendal.

b. Tidsskriftartikler

Ved bruk av tidsskriftartikler skrives først navnet på artikkelfor​fatter, årstall for utgivelse, tittelen på artikkelen skrives med vanlig skrift uten anførselstegn. Navnet på tidsskriftet kursiveres, etterfulgt av komma, så kommer nummeret på tidsskriftet og sidetall der artikkel står (nummer og sidetall skilles med kolon). 

Thoresen, Victoria, 1994. Leker og utstyr for 6-åringer.  Debattserien for barnehagefolk,  1: 50-53.

c. Seriepublikasjoner

Ved Stortingsmeldinger, Norges offentlige utredninger og lignende publikasjoner angis nøyaktig serietittel, samt evt. år og serienummer.

Det som er felles for alle offentlig dokumenter er at tittelen kursiveres. Hvilken rekkefølge opplysningene kommer i er avhengig av hvilken publikasjon det er snakk om.

Eksempler.

NOU 1993:17, Levekår i Norge. Er graset grønt for alle? Norges offentlige  utredninger. Finans- og tolldepartementet. 

Statistisk sentralbyrå, 1992. NOS Levekårsundersøkelsen 1991.

Rundskriv Q5/95. 30.03.95.  Foreldreveiledning. Barne og familiedepartementet og

Sosial- og helsedepartementet. 

d. Avisartikler

Ved henvisning til aviser skrives navnet på avisen i kursiv (punktum), deretter årstall og dato: 

Aftenposten. 1995. 24. november. 

Kronikker skrives slik: 

Kuhnle, Stein, 1994. Europas velferd. Dagbladet. 19. september.

e. Henvisninger til e-post-kilder

Henvisning i teksten – som ved andre kilder:  Oppgi kun forfatter og årstall.

Opplysninger i litteraturlista:  Forfatters etternavn, fornavn (år, måned, dag), Emne for e-postmeldinga, tilgjengelig via e-post (mottakers e-post adresse). 

f. Henvisninger til World Wide Web (internett)

Det er mange måter å henvise til internet-lokaliteter på. Grunnprinsippet er det samme som for henvisninger til øvrig litteratur eller kilder, det skal være etterrettelig. Forfatter og årstall bør således alltid oppgis. 

Til tekst på nettet som ikke er knyttet til noe bestemt medium eller institusjon:

Henvisning i teksten:  Oppgi kun forfatter, leseårstall (dersom det ikke går klart fram når forfatteren publiserte teksten) og eventuelt sidetall. 

Opplysninger i litteraturlista:  Forfatters etternavn, fornavn: (lesedato og leseårstall, få med eventuelle oppdateringsdatoer!) Tittel [online]. -URL: fullstendig adresse (http://www. etc.)

Til artikler publisert via bestemte medier eller institusjon (f. eks. tidsskrifter eller aviser) følges de samme reglene som ved henvisninger til slike medier for øvrig, tilføyet fullstendig URL. Dette betyr at navnet på mediet skal inn etter tittel og ”I”, f. eks.: …Aftenposten - utgave, dato, tilgjengelig: Tilstrekkelig info om hvordan artikkelen kan gjenfinnes på nettet: fullstendig URL.

Kriterier for en god rapport

En skriftlig framstilling bør bære preg av

· at oppgaveområdet er dekket

· klar terminologi, dvs. at du definerer eller presiserer begreper som inntar en sentral plass i framstillingen, og nytter disse konsekvent videre i oppgaven

· klar framstilling både faglig og språklig med korrekt ortografi

· kunnskap innen oppgaveområdet, som kan dokumenteres ved henvisninger til litteratur

· grundighet og saklighet i argumentasjonen. Prøv å se problemfeltet fra flere synsvinkler. Dette gir et innblikk i at du ser nyansert på spørsmål som oppgaven stiller og at du klarer å vurdere flere forhold ved en sak. Det gir også innblikk i hvor godt egne vurderinger underbygges av kunnskap og evne til logisk resonnement

· balanse i stoffet: De enkeltproblemer en har skissert i innledningen bør bli drøftet etter den betydning de tillegges

· balanse mellom teoretisk og praktisk del. Dersom oppgaven du velger er tydelig todelt, eller du selv velger å gjøre dette, er det viktig å være oppmerksom på tendensen til å skrive for mye teori, og at det blir lagt for liten vekt på det praktiske. Bruk helst ikke mer teori enn det du klarer å anvende, eller vise betydningen av i den praktiske delen

· balanse konkretisering -generalisering. Du bør tilstrebe en balanse mellom egne erfaringer og andres (gjennom teori/forskningsresultater). Dersom du presenterer enten den ene eller det andre, vil oppgaven i det første tilfelle lett preges av et for konkret og i verste fall lite anvendbart opplegg. I det andre tilfellet kan oppgaven lett få slagside i retning av et for generelt og fjernt opplegg.

Gruppe- og prosjektarbeid

Det stilles normalt de samme formelle krav til et skriftlig produkt fra et gruppe-/prosjektarbeid som fra et individuelt arbeid, men ofte vil en forvente en grundigere faglig framstilling fra et gruppe- eller prosjektarbeid. I det følgende vil vi derfor ikke gjenta de momentene vi behandlet foran, men i stedet legge vekt på framgangsmåte og arbeidsprosess.

Refleksjon, diskusjon og  problemformulering

Dersom problemstilling/oppgave ikke er gitt på forhånd, er det viktig at gruppa bruker tid på å finne fram til problemstillinger (arbeidstema/-oppgaver) som er faglig relevante, vekker interesse hos alle og som er såpass presist formulert at problemet lar seg løse (besvare) innenfor de ressurser (tid, kunnskap) gruppa rår over.

Dersom problemstillingen er gitt på forhånd, bør det innledende arbeidet handle om tolkning og presisering av oppgaveformuleringen.

Planlegging

Neste fase er gjerne en detaljert planlegging av arbeidet videre framover. Ting som bør planlegges: arbeidsplan (tid, innhold), arbeidsfordeling (hvem gjør hva når?), metoder for kunnskapsinnhenting, framstillingsform o.l. Det er viktig å bruke tid på å drøfte hvilke metoder som er mest hensikts​messige for å kunne besvare/løse problemstillingen(e). En viktig del av dette arbeidet er dessuten å planlegge hvordan gruppa vil beskrive og vurdere sin egen arbeids- og gruppeprosess (referater, rollespill o.l.)

Arbeidet med det faglige stoffet

I denne fasen studeres problemet. Det betyr at en hver for seg og gruppevis studerer de relevante kildene for å skaffe til veie de nødvendige kunnskaper for å kunne lage en skriftlig framstilling med utgangspunkt i problemstillingen. Gruppen samlet må kunne innestå for hele arbeidet. Det skriftlige gruppearbeid skal selvfølgelig preges av den samme klarhet og korrekthet som alt annet skriftlig arbeid.

Pedagogikk – et danningsfag både i utvikling av personligheten og profesjonsutøvelsen.











1 Bolklegging forutsetter at dette er organisatorisk mulig mht rom og lærere

